ނޫސްބަޔާންނެރެ މީހުން ބިރުގަންނަވަން އުޅުމަކުން އަދި މިކަން ނުނިމޭނެކަން ދަންނާށެވެ! – Maldivian Democratic Party\nނޫސްބަޔާންނެރެ މީހުން ބިރުގަންނަވަން އުޅުމަކުން އަދި މިކަން ނުނިމޭނެކަން ދަންނާށެވެ!\nކޮންމެ މީހަކުވެސް ނުވަތަ ބަޔަކުވެސް ކަމެއް ކުރަންވާނީ އެކަން ލިބިގަންނަން ނުވަތަ، ދެކޭންތިބޭ ބަޔެއްގެ ފާޑުކިޔުމާއި ތާރީފު ނުވަތަ މަލާމާތްވެސް ލިބޭނެކަން އެނގިތިބެގެންނެވެ. ތިމާކުރާ ކޮންމެ ކަމަކީ ނުވަތަ ތިމާ ބުނާ ކޮންމެ ބަހަކީ އެކަން ރައްދުވާ ފަރާތުން ނުވަތަ، އަޑުއަހާފަރާތުން ތިމާއެދޭހާ ގޮތަކަށް ބަލައިގަންނާނޭ ކަމެއް ކަމުގައި ދުށުމަކީ ކަންކުރިފަރާތް ތަސައްރަފު ނުފުދޭކަން އަންގައިދޭ ހެއްކެކެވެ.\nމިސާލަކަށް ދާދިއެހައްދުވަހަކު ކޮންމެވެސް މުއައްސަސާއަކާއި ވަގުތީގޮތުން ހަވާލުވެ ހުރިމީހަކު “ތިމަންނާ މިހާރުމިހިރީ ދާއިމީވެފައޭ” ބުނުމުން އޭނާހީކުރީ އެދެން އެބުނިގޮތަށް ހަމަޖެހުނީ ކަމަށެވެ. އެކަމަކު އެހެނެއް އެހެންމީހުން ޤަބޫލެއް ނުކުރިއެވެ. ނުވަތަ އެއަޑުއަހަންވީ ފަރާތަކުން އެއަޑެއް ނޭހިއެވެ. އެންމެފަހުން ކަންނިމުނީވެސް ބަސްބުނިމީހާ ބޮލާފޮށާ އެޅިގެންނެވެ. ދުނިޔެއަށް ތިމާޔަށް އާދެވި ހަށިދަމާލެވި އަތްމަތި ތަނަވަސްވުމުން ” ދެންތިމާއަށް ބޭނުންގޮތަކަށް އުޅެވިދާނެޔޭ ” ބުނެ އުޅުނަކަސް އެއީ ހަޤީޤަތެއްނޫންކަން އިސްލާމެއްނަމަ ޤަބޫލުކުރާނެއެވެ.\nދައުލަތުގެ ތިންބާރަކީ އެއްބާރު އަނެއްބާރަށް އަރައިނުގަނެ ދައުލަތް އަމާންއޮމާން ގޮތުގައި ހިންގުމުގައި ތެދުވެރިވާން ޤާނޫނުން ލާޒިމްކޮށްފައިވާ ބާރުތަކެކެވެ. ޤައުމަށް ލާބަހުރިގޮތްތަކަށް ޤާނޫނު ހެދުމުގެ ބާރު ޤާނޫނުހަދާ މަޖިލިހަށް ދީފައިވާއިރު އަދުލު އިންސާފު ޤާއިމް ކުރުމުގެ އެންމެހާ ބާރުތައް ލިބިގެންވަނީ ޖޫޑިޝަރީއަށެވެ. ހަމައެހެންމެ ޤާނޫނީ ވެރިކަން އިންތިޒާމްކޮށް އެކަން ޔަޤީންކުރުމުގެ ބާރާއި ދައުލަތާއި ސަރުކާރު ހިންގުމުގެ ބާރު ދީފައިވަނީ އެގްޒެކްޓިވް ބާރަށެވެ. މިތިންފަރާތުން އެންމެ ފުރިހަމަ ގޮތުގައި މިކަންކަމަށް އިހްމާލުނުވެ ކަންކޮށްގެން އަދިއެކަން އެކުރަނީ ޤައުމުގެ ވެރީންކަމުގައިވާ ރައްޔިތުން ބަލައިގަންނަ އަދި، އިތުބާރުހުރިގޮތަކަށް ކަމުގައި ނުވާނަމަ ރައްޔަތުންގެ ނުރުހުމާއި ފާޑުކިޔުންވެސް އެފަރާތްތަކަށް ރައްދުވާނެއެވެ. އެކަން ހުއްޓުވުމަށް އިއުލާނުތަކެއްކޮށް ނޫސްބަޔާންނެރުމަކީ އިތުރަށް އެފަރާތްތަކާއިމެދު ނުރުހުން އިތުރުވުމަށް ފަހިވެގެންދާނެ ކަމެކެވެ. މިސާލަކަށް ވެރިކަން ހިންގާފަރާތުން ރައްޔިތުންގެ ޙައްޤުތަކަށް ބަލާލުމެއްނެތި ރައްޔަތުންގެ ހެވާއިލާބައަށް މަގުތައްކޮށައިނުދެވޭނަމަ މީހުން މަގުމައްޗަށްވެސް ނުކުންނާނެއެވެ. ހަޅޭއްވެސް ލަވާނެއެވެ. އެކަން ހަޖަމުނުކުރެވިގެން “މަށާދިމާލަށް އެއްޗެކޭ ބުނެފިމީހަކުގެ” ދުވަސްދުއްވާލާނަމޭ ބުންޏަކަސް އަދިމިހާރުމިއުޅޭ މީހުންނަކު ބިރެއްނުގަންނާނެއެވެ. މަޖިލިހުގެ މެންބަރުން ތިމަންނާމެންނީ ތިމަންމެންގެ މައްޗަށް ޤާނޫނު ނުހިނގާ މީހުންކަމުގައި އަމިއްލަޔަށް ލިޔެގެން ނިތްކުރީގައި ހިއްޕައިގެން އުޅުނަކަސް އެކަން ޤަބޫލުކުރާނެ ބަޔަކު ނުތިބޭނެކަން ދަންނާންވާނެއެވެ. ހަމައެހެންމެ ދުވާލުގެ އިރުފަދައިން ފެންނަން ހުންނަ ކަންކަން އެހެންގޮތަކަށް ފުރޮޅާލައި މިސާލަކަށް ވަގުޑޮލަރު ގެންގުޅުމަކީ މަނާކަމެއްނޫނޭ ބުނެ ހުކުންކުރާ ފަނޑިޔާރަކާ މެދު މީހުންގެ ހިތްތައް ސާފުނުވާނެކަން އެމީހުންވެސް ޤަބޫލުކުރަން ޖެހޭނެއެވެ. ވަކިމީހެއްގެ މައްސަލަ ނުބެލިގެން ޤައުމު ކަންބޮޑުވާ ހިސާބަށް ދިއުމުން އެކަމުގެ ޝަކުވާ ނުކުރާނެޔޭ ހީކުރުމަކީ މޮޔަކަމެކެވެ.\nއަދުލު އިންސާފު ޤާއިމް ކުރުމަކީ މުޖްތަމައެއްނަމަ އެތަނުގައި އޮންނަންޖެހޭ ހުރިހާ ހަމަޖެހުމެއް އޭގެ މައްޗަށް ބިނާވެފައިއޮންނާނެ މުހިންމު އެއްކަމެވެ. އިސްލާމް ދީން މީސްތަކުން ޤަބޫލު ކުރަނީވެސް އެދީނުގެ ޝަރީއަތުގެ ފުރިހަމަކަމުންނެވެ. މުޅި ދީނުގެ އެންމެހާ ކަންކަން ފުރިހަމަ ވެފައިވަނީ ޝަރުޢީ ހަމަތަކުގެ މަތީންނެވެ. ބޮޑެތި ބޮޑެތި އަނިޔާވެރީން މިދީނުގެ ޝަރީއަތުގެ އިންސާފުވެރިކަން ދެކި ޤަބޫލުކުރެވިގެން އިސްލާމްދީން ޤަބޫލުކޮށްފައި ހުރިކަން ތާރީޚުން އެނގެން އެބައޮތެވެ. ޢަލީގެ ފާނުންގެ އައްޑަނަކޮޅުގެ ޝަރީޢަތްތައް މިސާލަކަށް ފުދޭނެއެވެ. ކަންމިހެން އޮތްއިރު އިސްލާމީ ޝަރީއަތް ހިންގާން ބޮލުރުވައިގެން ތިބޭ ބަޔެއްގެ ބޭއިންސާފުވެރިކަން ހާމަވާނަމަ ހިތުގައި އިސްލާމްކަން ބަލިކަށި މީސްތަކުން ދީނުން މަގުފުރެދި ދިއުމަށް އެމީހުންގެ ސަބަބުން ބާރުއެޅިގެން ދާނޭކަންވެސް ޤަބޫލުކުރާންޖެހޭނެއެވެ. ޙާކިމުންނާ ބެހޭގޮތުން ” ތިންގާޒީންގެ ތެރެއިން ދެގާޒީން ނަރަކަޔަށޭ” އޮންނަ ދީނީ ބަސްފުޅަކީވެސް ވިސްނާލައިފިނަމަ މިކަމަކީ ކިހާވަރެއްގެ ކަމެއްކަން އަންގައިދޭ ކަމެކެވެ. މީގެއިތުރުން އެފަދަ ފަނޑިޔާރުންގެ ނިންމުންތަކަކީ ހަމަފާޅުގައި އަދުލުއިންސާފާއި ފުށުއަރާ ކަންކަން ކަމުގައި ވާނަމަ މީސްތަކުންވެސް އެކަމާ ފާޑުކިޔައި އަދިކީއްތަ އެހެންކަންކަންވެސް ކުރާނެއެވެ.\nކޮންމެ މީހަކަށްވެސް ވާޖިބުވެގެންވަނީ އެމީހަކު ކުރާކަމެއް ނުވަތަ، ހަވާލުވެފައިވާ ޒިންމާއެއް އިޚްލާސްތެރިކަމާ ތެދުވެރިކަމާއެކު އަދާކުރުމެވެ. އޭރުން ގައިމުވެސް ﷲގެ ރުއްސެވުން ތިމާޔަށް ލިބިގެންދާނެ ކަމުގެ ޔަޤީންކަން އެމީހަކަށް އޮންނާނެއެވެ. އެކަމަކު މިވަރުންވެސް އެކަން ބަލައިގަންނަ ބައެއްފަރާތްތަކުން ކަންކުރިފަރާތްތަކާމެދު ބައެއްފަހަރަށް ޝައްކުގެ ނަޒަރުން ބަލައި ފާޑުކިޔާފާނެކަންވެސް ދަންނާންވާނެއެވެ. ކަންމިހެންއޮންނައިރު ތިމާއަކީ ނުވަތަ ތިމާމެންނަކީ ވަކިޚާއްސަ ބާރެއް ލިބިގެންވާ މީހެއް ނުވަތަ ބައެއްކަމުގައި ހީކޮށްގެން ” ތިމަންނާމެން ކުރާކަމަކާ ބެހިގެން އަނގައިން ބުނިމީހަކު ނުވަތަ ބަޔަކު ނައްތާލާނެކަމުގެ” އިންޒާރު ދިނުމަކީ އެއިންޒާރުދިން މީހެއްގެ ނުވަތަ ބަޔެއްގެ އިންސާފެއް އަމުދުން ނެތްކަން އަންގައިދޭ ހެއްކެކެވެ. އަދި އެފަދަމީހަކު ނުވަތަ ބަޔަކު ދައްކާވާހަކަ ދެން ޤަބޫލުކުރުންވާނީ ދަތިކަމަކަށެވެ.\nދައުލަތާއި ސަރުކާރުގެ ވެރިޔަކަސް ޤާނޫނުހަދާ މަޖިލިހުގެ މެންބަރެއް ކަމުގައިވިޔަސް ނުވަތަ އަދުލު އިންސާފު ޤާއިމްކުރުމާ ޙަވާލުވެހުރި ފަނޑިޔާރަކަސް ކުރާ ކަންކަމާމެދު އެކަމެއް ރަނގަޅިއްޔާ މީހުން ތާރީފުކުރާފަދައިން ދޯދިޔާ އަދި ތާކުންތާކު ނުޖެހޭ ކަންކަން ކުރާނަމަ މީސްތަކުންގެ ފާޑުކިޔުމާ މަލާމާތާ ނުރުހުންވެސް ލިބިގެން ދާނެކަންކަން ކަމުގައި ޤަބޫލުކޮށް އެކަން ހަޖަމް ކުރަން ޖެހޭނެއެވެ. އެހެންނޫނީ ރަނގަޅުވާނީ އަވަހަށް އިސްތިއުފާ ދީފައި ގެއަށް ދިޔައިއްޔާއެވެ.\nވެރިކަމުގައި ހުންނަ މީހަކު ވައްޓާލަން ފުޅައްމަތީންއަރައި ބަންނަން ގޮވާއިރު ޤާނުނުހަދާ މަޖިލީހުގެ މެންބަރުންގެ އަބުރަށް ފައިންއަރައި ގޮވާނަގާނަމަ ދައުލަތުގެ އަނެއް ބާރުގައި ހިމެނޭ މީހުންގެ ވާހަކަވެސް މީހުން ނުދައްކައެއް ނުތިބޭނެތާއެވެ. މިކަންކަން ހުއްޓުވައި ޤައުމުގައި އަދުލު އިންސާފު ޤާއިމް ކުރަން އޮތްބާރުން އެހެންމީހުންގެ ޙައްޤުތަކަށް ބެލުމެއްނެތި ކަންކޮށްފައި ތިމަންނާމެންނާ ބެހޭ މީހުންނާމެދު ފިޔަވަޅުއަޅާނެ ކަމުގެ އިންޒާރުދީ ހެދިޔަކަސް މީހުން އެކަން ޤަބޫލުކުރާނެކަމަށް ދެކޭނަމަ އެކުރެވެނީ ކުރާނެ އެންމެ މޮޔަކަންތަކެވެ. ރަނގަޅުވާނީ މީސްތަކުންގެ ދޫތަކުން ސަލާމަތްވާނެގޮތައް ކަންކުރެވޭތޯ ގަދައަޅައި މަސައްކަތް ކުރުމެވެ. ގެއްލިފައިވާ އިމޭޖް ރަނގަޅުކުރުމަށް މަސައްކަތް ކުރުމެވެ. ނޫސްބަޔާންނެރެ މީހުން ބިރުގަންނަވާން އުޅުމަކުން މިކަން ނުނިމޭނެކަން ހަނދާންކުރާންވާނެއެވެ.


Fauzan ge kulli vaki vun: Dhiyaii insaaniyyathu kamuge furihama namoonaa dhakkai dheefai | ThePress\nފައުޒާންގެ ކުއްލި ވަކިވުން: ދިޔައީ އިންސާނިއްޔަތު ކަމުގެ ފުރިހަމަ ނަމޫނާ ދައްކައި ދީފައި\nވަކިވެ ދިޔައީ އެހެން ފުރާނައެއް ސަލާމަތް ކުރުމުގެ ތެރޭގައި\nފައުޒާންގެ ހިތްވަރަށް މިއަދު މުޅި ގައުމު ފަހުރުވެރިވޭ\nގެނބިގެން މަރުވި އުމުރުން 17 އަހަރުގެ އަހްމަދު ފައުޒާން ހަސަން / ފޮޓޯ: ފޭސްބުކް\nރާއްޖޭގެ ކޮންމެ ރަށަކީ އެހެން ބައެއް ގައުމުތަކާ ހިލާފަށް ވަށައިގެން މޫދު ފެންނަން އޮންނަ ގައުމެކެވެ. އެ މޫދުން ދިވެހިންނަށް ހިތްހަމަ ޖެހުމާއި އުފަލުގެ އިތުރުން ހިތްދަތިކަމާއި ތުރާ ވެސް ގެނުވައި ދެއެވެ. މިއަދު ކިޔައި ދޭން މިއުޅެނީ ހަމަ އެފަދަ ހިތްދަތި ވާހަކައެކެވެ.\nރާއްޖޭގެ ދެކުނުން ދެވަނައަށް އޮންނަ ޏ. ފުވައްމުލަކުގައި އިއްޔެ ހަވީރު ހިނގައި ދިޔަ ހިތާމަވެރި ހާދިސާގެ ވާހަކައެވެ. ގްރޭޑް 10ގައި ތައުލީމު ހާސިލު ކުރަމުން ދިޔަ އުމުރުން އެންމެ 17 އަހަރު ކުއްޖެއްގެ ފަހު ވަގުތު ކޮޅުގެ ވާހަކައެވެ. އަހްމަދު ފައުޒާން ހަސަން، އޭނާގެ ފަހު ވަގުތު ކޮޅުން މުޅި ދުނިޔެއަށް އެ ދައްކައިދިނީ ފުރިހަމަ ނަމޫނާއެވެ. ކުއްލި އަކަށް ވަކި ވެގެން އެ ދިޔައީ މުޅި ގައުމު ފަހުރުވެރި ކޮށްލާފައެވެ.\nއިއްޔެ ހަވީރު މުޅި ގައުމު ސިއްސުވާލި ހަބަރަކަށް ވީ މޫދަށް އެރި އުޅުނު ކުއްޖަކު ގެއްލިގެން ހޯދަމުންދާ ވާހަކައެވެ. ޑައިވް ކޮށްގެންނާއި ލޯންޗުން އެ ކުއްޖާ ހޯދުމުގެ މަސައްކަތް ކަމާ ބެހޭ ފަރާތްތަކުންނާއި ރަށު ރައްޔިތުން ވެގެން ކުރަމުން ދިޔައިރު، މިއީ ކިހިނެއް ހިނގައިގެން އުޅޭ ހާދިސާއެއް ކަމެއް ނޭނގެއެވެ. ކުއްޖަކު ގެއްލިގެން ހޯދަމުން ދިޔައީ، ފުވައްމުލަކު މާނޭރެ އަތިރި ސަރަހައްދުންނެވެ.\nމިކަމުގެ މައުލޫމާތު އަހާ ހޯދައިގެން ސާފު ކޮށްލީމެވެ. ގެއްލިގެން ހޯދަމުން ދިޔައީކީ މޫދަށް އެރި އުޅުނު ކުއްޖެއް ނޫނެވެ. މޫދަށް އެރި އުޅެނިކޮށް އޮޔާ ދަމައިގަތް ކުއްޖަކު ސަލާމަތް ކުރަން އުޅުނު ކުއްޖެކެވެ. މާނޭރެ އަތިރީގައި ކަނޑާފައި އޮންނަ ނެރު ތެރެއަށް މޫދަށް އެރި އުޅުނު ދެ އަންހެން ކުދިން އޮޔާ ދަމައިގަތީމައި އެ ދެކުދިން ސަލާމަތް ކުރަން ފޭބި ދެ ކުދިންގެ ތެރެއިން އެކެކެވެ.\nފައުޒާން އަދި އޭނާގެ އެކުވެރިޔާ މޫދަށް ފޭބީ، ކުއްލިއަކަށް އައި ބާރު އޮއިވަރެއްގައި ޖެހި، އޮޔާ ދާން ފެށި ދެ އަންހެން ކުދިން ސަލާމަތް ކުރާށެވެ. ފައުޒާނާއެކު ފޭބި އޭނާގެ އެކުވެރިޔާއަށް ރައްކާތެރިކަމާއެކު ފަރު މައްޗަށް އެރުނު އިރު ފައުޒާނަށް ރައްކާތެރިކަމުގެ އައްސޭރިއާ ހަމައަށް ނުދެވުނީއެވެ. ބިރުގެންފައި ހުރި އަންހެން ކުއްޖާ ގާތު އޭނާ ސަލާމަތް ކޮށްދޭނެ ކަމަށް ބުނެ އަންހެން ކުއްޖާ ފަރު މައްޗަށް އެރުވި ވަގުތަކީ ފައުޒާންގެ ބޯ މަތިން ބިޔަ ރާޅެއް ބިންދާލި ވަގުތު ވެސް މެއެވެ. އޭނާ ގެއްލުނީ އެ ހިސާބުންނެވެ.\nފުވައްމުލަކުން މޫދަށް ކުއްޖަކު ގެއްލިގެން ހޯދާތީ އާންމުން އަތިރިމައްޗަށް އެއްވެފައި / ފޮޓޯ: ފުވައްމުލައް ޓައިމްސް\nރާޅު ހަމަޖެހިލުމުން ވެސް ފައުޒާންގެ ހިލަމެއް ނުވުމުން ކަމެއް ގޯސް ވެއްޖެކަން އެނގި، އޭނާއާއެކު މޫދަށް އެރި އުޅުނު އެކުވެރިން އެހީއަށް އެދި އެއްގަމާ ދިމާއަށް ދިޔައީއެވެ. ކަމާ ބެހޭ ފަރާތްތަކަށް ހާދިސާގެ ރިޕޯޓްކޮށް، ފައުޒާން ހޯދުމުގެ މަސައްކަތް ފެށީ އެ ހިސާބުންނެވެ. ލޯންޗުންނާއި އަޑިއަށް ފީނައިގެން އޭނާ ހޯދުމުގެ މަސައްކަތް ފެށީއެވެ.\nފައުޒާން ގެއްލުނުތާ ގަޑިއެއްހާއިރު ފަހުން އޭނާ ފެނުނީ، ފީނައިގެން އޭނާ ހޯދުމުގެ މަސައްކަތް ކުރަން އުޅުނު މީހަކަށެވެ. އެ ސަރަހައްދުގެ ބާރު ގަދަ އޮޔާ ހަނގުރާމަ ކުރަމުން ފައުޒާން ހޯދުމުގެ މަސައްކަތް ކުރަމުން ދިޔަ ޑައިވަރަށް އޭނާ ފެނުނީ، ޑައިވަރުގެ މާސްކު ދޫވެ، އެ ނަގަން ކުރި މަސައްކަތުން ކަމަށް މައުލޫމާތު ލިބެއެވެ.\nފައުޒާން ފެނުމާއެކު ލޯންޗަށް ނަގާ، ބަނދަރަށް ލޯންޗު ކައިރިކޮށް، އެމްބިއުލާންސްގައި ހޮސްޕިޓަލަށް ގެންދިޔަ އިރުވެސް އޭނާގެ ފުރާނަ ސަލާމަތް ކުރަން ކުރެވެން ހުރި ހުރިހާ ކަމެއް ދިޔައީ ކުރަމުންނެވެ. ނަމަވެސް، މާގިނަ އިރެއް ނުވެ ޑޮކްޓަރުން އޭނާގެ މަރު ކަށަވަރު ކޮށްދީފިއެވެ.\nކަނޑުވެ މަރުވާ މީހުންނަކީ ޝަހީދުންނޭ ބުނާ އަޑު އިވެއެވެ. މިއަދު މިއީ އެ ބަހުގެ މާނަ ފުންކޮށް އިހުސާސް ކުރެވޭ ދުވަހެކެވެ. އުމުރުން އެންމެ 17 އަހަރުގައި އެހެން މީހެއްގެ ފުރާނަ ސަލާމަތް ކުރުމަށް ކުރި މަސައްކަތުގައި އަމިއްލަ ފުރާނަ ގެއްލި ދިޔައީއެވެ. އިންސާނިއްޔަތު ކަމުގެ ވަރުގަދަ ނަމޫނާއެކެވެ. މިއަދު މުޅި ގައުމު ފައުޒާނަށް މުހާތަބު އެ ކުރަނީ "ހީރޯ"ގެ ނަމުންނެވެ.\nފައުޒާން، ފުރާނަ ސަލާމަތް ކޮށްދިން އަންހެން ކުއްޖާގެ އާއިލާއިން ހިތުގެ ފުންމިނުން އެ ޝުކުރު އަދާކޮށް ދެނީ އޭނާ ކޮށްދިން ކަންތައް ދުވަހަކު ވެސް ހަނދާނުން ފޮހެނުލެވޭނެ ކަމަށް ބުނަމުންނެވެ.\nފައުޒާން، ސަލާމަތް ކޮސްދިން އަންހެން ކުއްޖާގެ ބޭބެ ފޭސްބުކްގައި ކޮށްފައި ވާ ޕޯސްޓެއްގެ ސްކްރީންޝޮޓް\nއާއިލާއާއި ރައްޓެހިން ރޮއްވާލި ފައުޒާންގެ ކުއްލި ވަކިވުމާއެކު އޭނާގެ ރައްޓެހިންނަށް އެންމެ އަޅައިގަތް އެއް ކަމަކީ މީގެ ދެ ދުވަސް ކުރިން ފައުޒާން ފޭސްބުކްގައި ޝެއާ ކުރި ޕޯސްޓެވެ. ތިމަންނަ ކުއްލިއަކަށް މަރުވެއްޖެ ކަމުގެ ހަބަރު ލިބިއްޖެ ނަމަ މައާފުކޮށް ދިނުމަށާއި ހެޔޮ ދުއާކޮށް ދިނުމަށް އެދި އޭނާ ކޮށްފައިވާ އާދޭހެކެވެ. މީގެ އިތުރުން ފާއިތުވި ދެތިން ދުވަސް ތެރޭގައި ރައްޓެހިންނާއި ވާހަކަ ދައްކާފައިވާ ގޮތުން، އޭނާގެ އުމުރުގައި ބާކީ އޮތީ ދެތިން ދުވަސްކަން އޭނާއަށް އެނގޭ ކަހަލައެވެ.\nއެ ސަރަހައްދަކީ އެތައް ފުރާނައެއް ގެއްލިފައިވާ ސަރަހައްދެއް\nފުވައްމުލަކު މާނޭރެ އަތިރި އަކީ ކުރިން އޮޑި ދޯނިފަހަރު ރަށާ ގާތް ކުރަން ނެރު ކަނޑާފައި އޮންނަ ދިމާލެކެވެ. ފަރު ހިކިފައި އޮންނަ ވަގުތު، މާނޭރެ އަތިރީގައި މޫދަށް އެރި އުޅެވޭނެހެން ކޯރެއް ހެން އޮންނަނީ މިބުނާ ނެރެވެ. އެ ވަގުތުތަކުގައި މާ ކަނޑާ ހިސާބަށް ފަރު ހިކިފައި އޮންނައިރު، ނެރު ކަނޑާފައި އޮންނަ ދިމާލުގައި އޮއި ގަދަ ވެއެވެ.\nމީގެ ކުރިން ވެސް އެކި ފަހަރު މަތިން ހަމަ މި ސަރަހައްދަށް މީހުން ގެއްލި، ނުވަތަ ގަނބައިގެން މަރުވެފައިވާ ހާދިސާތައް ފެންމަތިވެފައި ވެއެވެ. އެގޮތުން 2015 ވަނަ އަހަރު މޭ މަހު، ފުވައްމުލަކު ހޮސްޕިޓަލުގައި މަސައްކަތް ކުރި ޑޮކްޓަރަކު އެ ދިމާ މޫދަށް ސްނޯކްލިން އަށް ފޭބުމަށް ފަހު ވީނުވީއެއް ނޭނގި ގެއްލިފައި ވެއެވެ. އެ ޑޮކްޓަރު ހޯދުމަށް ދެ ހަފްތާއެއްހާ ދުވަހު ކުރި މަސައްކަތުން ވެސް އޭނާ ފެންނަ ގޮތެއް ނުވިއެވެ. އަދި އަދަށް ދާން ދެން ވެސް އެ ޑޮކްޓަރުގެ މަރުވެފައި އޮތް މަސްގަނޑު ނުވަތަ ހަށިގަނޑުގެ ގުނަވަނެއް ވެސް ފެނިފައި ނުވެއެވެ.\nރިޕޯޓް ފުވައްމުލައް ސިޓީ ގެނބުން


މި ސަރުކާރަކީ އަބަދުވެސް ރައްޔިތުންގެ އަޑު އަހާނެ ސަރުކާރެއް ކަމުގައި ރައީސުލްޖުމްހޫރިއްޔާ ވިދާޅުވެއްޖެ - The President's Office\nމި ސަރުކާރަކީ އަބަދުވެސް ރައްޔިތުންގެ އަޑު އަހާނެ ސަރުކާރެއް ކަމުގައި ރައީސުލްޖުމްހޫރިއްޔާ ވިދާޅުވެއްޖެ\n4 ޖަނަވަރީ 2022، ރިފަރެންސް: 2022-007\nމި ސަރުކާރަކީ އަބަދުވެސް ރައްޔިތުންގެ އަޑު އަހާނެ ސަރުކާރެއް ކަމަށާއި، މަޝްރޫޢުތައް ކުރިޔަށް ގެންދިޔުމާއި ގޮތް ނިންމުމުގައި ރައްޔިތުންގެ ވިސްނުމަށް ސަރުކާރުން ރިޢާއަތްކުރާނެ ކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ. އެ މަނިކުފާނު މި ފަދައިން ވިދާޅުވެފައި ވަނީ ނ. ލަންދޫ ބަނދަރު އިފްތިތާޙްކޮށްދެއްވައި ދެއްކެވި ވާހަކަފުޅުގައެވެ.\nމިއަދު މެންދުރު ފަހު ލަންދޫ ބަނދަރު ސަރަޙައްދުގައި ބޭއްވެވި މި ރަސްމިއްޔާތުގައި ވާހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވިގޮތުގައި، މިއަދަކީ ލަންދޫގެ ރައްޔިތުންނަށް މި ސަރުކާރުން ވީ ދެ ވަޢުދެއް ފުދިގެންދާ ދުވަސްކަން ފާހަގަކުރެއްވިއެވެ. އަދި، ލަންދޫ ބަނދަރު މަޝްރޫޢަކީ ލަންދޫ ރައްޔިތުން އެ މަނިކުފާނުގެ އަރިހުގައި ދެންނެވި ގޮތަށް ކުރިޔަށް ގެންދެވުނު މަޝްރޫޢަކަށް ވުމަކީ އިތުރު ހިތް ހަމަޖެހުމެއް އެ މަނިކުފާނަށް ލިބިވަޑައިގެންނެވި ކަމެއް ކަމުގައި ވިދާޅުވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި ސަރުކާރުން މިހާތަނަށް ވަނީ ބަނދަރާ ޖެޓީގެ ގޮތުގައި 25 ތަނެއް ނިންމާފައި ކަމަށާއި، 39 ރަށެއްގައި ޢަމަލީ މަސައްކަތް މިހާރު ވެސް ކުރިއަށްދާ ކަމުގައި ވިދާޅުވިއެވެ. އަދި، އެ މަނިކުފާނު ވިދާޅުވިގޮތުގައި ރާއްޖޭގެ އެކި ކަންކޮޅުތަކުގައި ހަދާ 128 ބަނދަރެއް5އަހަރުގެ މި ދައުރު ނިމުމުގެ ކުރިން ނިންމުމަށް ސަރުކާރުން އަމާޒު ކޮށްފައިވެއެވެ.\nމީގެ އިތުރުން ވެސް ލަންދޫގައި މިއަދު ހުޅުވާ މިސްކިތް އެޅުމުގެ މަސައްކަތް ފަށައިގަތް އިރު އެއީ 300 މީހުންގެ ޖާގައިގެ މިސްކިތެއް ކަމަށާއި، މިހާރު އެ މިސްކިތުގެ ހުރިހާކަމެއް ނިމިގެން އެ ދަނީ ރައްޔިތުންގެ އެދުމާއި އެއްގޮތަށް 500 މީހުންގެ ޖާގައިގެ މިސްކިތެއް ގޮތުގައި ކަން ރައީސުލްޖުމްހޫރިއްޔާ ފާހަގަކުރެއްވިއެވެ. މިމޭރުމުން ވާހަކަފުޅު ދައްކަވަމުން ރައީސުލްޖުމްހޫރިއްޔާ ވަނީ މި އަހަރު ތެރޭގައި ލަންދޫގެ ޢުމްރާނީ ތަރައްޤީއަށް ސަރުކާރުން ކުރިޔަށް ގެންދިޔުމަށް ނިންމާފައިވާ ބައެއް މަޝްރޫޢުތަކަށް އަލިއަޅުއްވާލައްވާފައެވެ.\nއެ މަނިކުފާނުގެ ވާހަކަފުޅުގައި ރާއްޖޭގެ ޢުމްރާނީ ތަރައްޤީއަށް ގިނަ މަސައްކަތްތަކެއް ކުރިޔަށް ގެންދިޔަ ނަމަވެސް ރައްޔިތުންނަށް އަމާންކަމާއެކު ދިރިއުޅެވޭނީ ޢިޖްތިމާއީ މައްސަލަ ޙައްލުކުރެވިގެން ކަމުގައި ވިދާޅުވިއެވެ. މި ގޮތުން ރާއްޖޭގައި އޮތް މަސްތުވާތަކެތީގެ ވަބާގެ މައްސަލަ ޙައްލުކުރުމަށް ނޭޝަނަލް ޓާސްކް ފޯސްއެއް ޤާއިމްކޮށްފައިވާ ކަމަށާއި، އެ ޓާސްކް ފޯސްގެ މަސައްކަތުގެ ނަތީޖާ މި އަހަރުގެ މެދުތެރޭގައި ފެންނާނެ ކަމުގައި އެ މަނިކުފާނު ވިދާޅުވިއެވެ. މި މައްސަލަ ޙައްލުކުރުމަށް ކުރަމުންދާ މަސައްކަތުގައި ބޭރުގެ އެހީތެރިކަން ހޯދާނެކަމަށާއި ރާއްޖޭގެ ބޯޑަރުތައް ބަލަހައްޓާނެ ކަމުގައި ވިދާޅުވިއެވެ.\nމި ރަސްމިއްޔާތުގައި ރައީސުލްޖުމްހޫރިއްޔާއަށް ވަނީ ލަންދޫ ކައުންސިލްގެ ފަރާތުން ހަނދާނީ ހަދިޔާއެއް ވެދުން ކުރައްވާފައެވެ. އަދި މި ރަސްމިއްޔާތުގައި ރައީސުލްޖުމްހޫރިއްޔާގެ އަރިހުގައި ދައުލަތުގެ ބައެއް ވަޒީރުންނާއި، ރައްޔިތުންގެ މަޖިލީހުގެ ބައެއް މެންބަރުންނާއި، ސަރުކާރުގެ އިސްވެރިން ވަނީ ބައިވެރިވެވަޑައިގެންފައެވެ.\nމިއަދު ނ. ލަންދޫގައި އިފްތިތާޙްކުރި ބަނދަރަކީ 35.6 މިލިއަން ރުފިޔާގެ މަޝްރޫޢެކެވެ. މި މަޝްރޫޢަކީ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ އާ ޙަވާލުކޮށްގެން ސަރުކާރުން ކުރިޔަށް ގެންދެވި މަޝްރޫޢެކެވެ. މި މަޝްރޫޢުގެ ދަށުން ބަނދަރުގެ އެތެރެތޮއްޓާއި ބޭރުތޮށިލުމުގެ މަސައްކަތާއި ރިވެޓްމެންޓް ޖެހުމުގެ މަސައްކަތް ވެސް ކުރިއަށް ގެންގޮސްފައިވެއެވެ.\nމި ރަސްމިއްޔާތަށްފަހު ރައީސުލްޖުމްހޫރިއްޔާ ވަނީ ލަންދޫގައި އަލަށް ޤާއިމުކުރި 500 މީހުންގެ ޖާގައިގެ މިސްކިތް ވެސް ހުޅުއްވައިދެއްވާފައެވެ. ރައީސުލްޖުމްހޫރިއްޔާ ލަންދުއަށް މި ކުރައްވާ ދަތުރުފުޅަކީ މިލަދުންމަޑުލު ދެކުނުބުރީގެ ފަސް ރަށަކަށް މިއަދު ފެއްޓެވި ދެ ދުވަހުގެ ދަތުރުފުޅުގެ ދެވަނަ މަންޒިލެވެ. އެ މަނިކުފާނުގެ އަރިހުގައި ކެބިނެޓް މިނިސްޓަރުންނާއި ސަރުކާރުގެ ބައެއް މުއައްސަސާތަކުގެ އިސްވެރިން ބައިވެރިވެވަޑައިގަންނަވައެވެ.


Dhe ayi nethas meehun hairaan kollavaruge anheneh!\nދެއަތް ނެތަސް ހައިރާންކޮށްލާ ވަރުގެ އަންހެނެއް!\nޖިލޫމޯލް މެރިއަޓް ތޯމަސް\nބައެއް މީހުން އެމީހުންގެ ނުކުޅެދުންތެރިކަން ވެސް ހިތްވަރަށް ބަދަލުކޮށް އަމިއްލަ ދިރިއުޅުން އާރާސްތު ކުރެ އެވެ. އަދި އެހެން މީހުންނަށް ނަމޫނާ މިސާލަކަށް އެފަދަ މީހުން ވެއެވެ. އޭގެ އެއް މިސާލަކީ އިންޑިޔާގެ ކުޑަކުޑަ އަވަށެއްގައި ދިރިއުޅޭ 28 އަހަރުގެ ޖިލޫމޯލް މެރިއަޓް ތޯމަސް އެވެ. ޖިލޫމޯލް އަކީ އުފަންވީއިރު ވެސް ތެލިޑޮމައިޑް ސިންޑްރޯމް ކިޔާ ބައްޔެއް ޖެހިފައިވާ މީހެކެވެ. މި ބަލި ހުރުމުގެ ސަބަބުން އުފަންވީއިރުވެސް އޭނާގެ ދެ އަތް ނެތެވެ.\nއަހަރެމެން އެއްވެސް ތަކުލީފަކާ ނުލާ ކޮންމެ ދުވަހަކު އާދަކޮށް ކުރާ ކަންތައްތަކަކީ ޖިލްމޯލް އަށް ކުރަން ވަރަށް އުނދަގޫ ކަންތަކެވެ. ނަމަވެސް އެއީ އޭނާގެ ހިތްވަރު ދެރަކުރި ކަމެއް ނޫނެވެ. އަދި އޭނާ ކުރަން ބޭނުން އެއްވެސް ކަމެއް ނުކޮށް ހުއްޓާލަން ބޭނުންވާ ސަބަބެއް ވެސް ނޫނެވެ. އަތް ނެތަސް ޖިލްމޯލް އޭނާގެ އަމިއްލަ ހަށިގަނޑު ތަމްރީނު ކޮށްފައިވާ ގޮތުން އޭނާއަށް ކުރެހުމާއި ކާރު ފަދަ ވެހިކަލް ދުއްވުމަކީ ވެސް އުނދަގޫ ކަމެއް ނޫނެވެ.\nއަމިއްލައަށް ކާރެއް ގަނެ އެ ކާރު އަމިއްލައަށް ދުއްވުމަކީ އެހެން ގިނަ ބަޔެއްގެ ހުވަފެނެއް ފަދައިން އެއީ ޖިލްމޯލްގެ ވެސް ހުވަފެނެކެވެ. ކަރިމަނޫރް އަވަށުގެ މަގުތަކުގައި އަމިއްލައަށް ކާރު ދުއްވާލާފައި ދެވޭނެ ދުވަހަކަށް ޖިލްމޯލް އިންތިޒާރު ކުރި އެވެ. އަދި ތަމްރީނުވި އެވެ.\n"އެމީހަކަށް ގުދުރަތުން ދެއްވާފައިވާ ހަށިގަނޑުގައި ހުރި ނުކުޅެދުންތެރިކަމާ މެދު ހިތާމަކޮށް ރޯން އިންނާނީތޯ އެ ނުކުޅެދުންތެރިކަމުން އަރައިގަންނެ ބިރުގަންނަ ހުރިހާ ކަމަކާ ކުރިމަތިލާ ކާމިޔާބު ހޯދާނީތޯ ނިންމާނީ އެމީހަކު އަމިއްލައަށް. އަހަރެން ޚިޔާރު ކުރީ ފަހުން މި ބުނިގޮތް،" އިންޑިޔާގެ ނޫހަކަށް ޖިލްމޯލް ކިޔައިދީފައި ވެއެވެ.\nޖިލްމޯލް ކާރު ދުއްވަން ބޭނުންވާތީ އޭނާ އެ ސަރަހައްދުގެ ޓްރާންސްޕޯޓް އޮފިސަރުން ކައިރިއަށް ގޮސް ޑްރައިވިން ލައިސަންސެއް ހޯދުމަށް އޭނާއަށް އޮތް ފުރުސަތު ތަކަކީ ކޮބައިކަން އޮޅުން ފިލުވި އެވެ. ނަމަވެސް އޭރު އޭނާއަށް ޑްރައިވިން ޓެސްޓްދޭން އެވަގުތު ތިބި އޮފިސަރުން ދެކޮޅުހެދި އެވެ. އޭނާ ކަހަލަ ދެ އަތް ނެތް މީހަކަށް ޑްރައިވިން ލައިސަންސް ދެވެން ނެތް ކަމަށް ޖިލްމޯލް ކައިރީގައި އެ އޮފިސަރުން ބުންޏެވެ.\n"އޮފިސަރުން ބުނީ އަހަރެންނަށް ޑްރައިވިން ލައިސަންސް ދެވޭނީ އަހަރެން ކަހަލަ އެހެން މީހަކަށް އިންޑިޔާގެ އެއްވެސް ހިސާބަކުން ޑްރައިވިން ލައިސަންސް ދީފައިވާނަމަ އެ ލައިސަންސެއް ހުށަހެޅީމައޭ،" ޖިލްމޯލް ބުންޏެވެ.\nއެހިސާބުން ޖިލްމޯލް ފެށީ އިންޑިޔާގެ އެއްވެސް ސްޓޭޓެއްގެ އެއްވެސް ރަށެއްގެ އެއްވެސް އަވަށެއްގައި މިފަދަ މީހަކު ހުރިތޯ ބެލުމަށެވެ. އެގޮތުން އޭނާ ހޯދި ހޯދުމުން ވިކްރަމް އަގްނިހޯތުރީ ކިޔާ ދެ އަތް ނެތް މީހަކަށް އިންޑިޔާގައި ލައިސަންސް ދޫކޮށްފައިވާކަން އެނގުނެވެ.\nއެހިސާބުން ޖިލްމޯލް ކާރު ދުއްވަން ދަސްކުރަން ފެށި އެވެ. އޭނާގެ އާއިލާގެ އެއްވެސް މީހަކަށް ކާރު ދުއްވަން ނޭނގޭތީ އޭނާއަށް ދަސްކުރަން ޖެހުނީ އަމިއްލައަށެވެ.\nޖިލްމޯލް އަކީ ވިއާނީ ޕްރިންޓިންގްސް ކިޔާ ތަނެއްގައި ގްރެފިކް ޑިޒައިނަރެއްގެ ވަޒީފާ އަދާކުރާ ޒުވާނެކެވެ. އެހެންވެ އޭނާގެ މުސާރައާއި މައިންބަފައިން އަތުން ހޯދި ފައިސާއިން ޖިލްމޯލް ކާރެއް ގަތެވެ. އަދި މިހާރު އޭނާ މަސައްކަތް ކުރަމުންދަނީ ލައިސަންސް ނަގާށެވެ. ނަމަވެސް އަދިވެސް އޭނާއަށް ލައިސަންސް ދޭން ޓްރާންސްޕޯޓް އޮފިޝަލުން ދެކޮޅު ހަދަ އެވެ. އެހެންވެ އޭނާ ވަނީ ހައި ކޯޓަށް މައްސަލަ ހުށަހަޅާފަ އެވެ. މިހާރު ހައިކޯޓުން ވަނީ އޭނާއަށް ލައިސަންސް ލިބޭނެކަމުގެ ފެހި ސިގްނަލް ދީފަ އެވެ. މިހާރު އޭނާއަށް ލައިސަންސް ދޭނީތޯ ނުވަތަ ނޫންތޯ ނިންމުމުގެ އިޚްތިޔާރު އޮތީ ސްޓޭޓް ސަރުކާރަށެވެ.\nޑްރައިވިން ޓެސްޓް ހެދިޔަސް ޖިލްމޯލް ކާރު ދުއްވި ގޮތާ މެދު ޓެސްޓްކުރި އޮފިޝަލުން ހިތްހަމައެއް ނުޖެހެ އެވެ. އެހެންވެ އޭނާއަކަށް ލައިސަންސެއް އަދިވެސް ނުލިބެ އެވެ. ނަމަވެސް ޖިލްމޯލް ގޮތެއް ދުލެއް ނުކުރެ އެވެ. ލައިސަންސް ލިބެންދެން އޭނާ ހުއްޓާނުލާ މަސައްކަތް ކުރިޔަށް ގެންދާނެ އެވެ. އަމިއްލަ ނުކުޅެދުންތެރިކަން ކުޅެދުންތެރިކަމަށް ބަދަލުކުރި ގޮތަށް އޭނާ ޑްރައިވިން ލައިސަންސްވެސް ހޯދަން ޖިލްމޯލް ވަނީ ފޫގަޅާފަ އެވެ.


Inthihab ge ithubaaru gelley kameh nuhingaa: Shifaz | Mihaaru\nއެމްޑީޕީގެ ނައިބު ރައީސް މުހައްމަދު ޝިފާޒް: އޭނާ ވިދާޅުވަނީ އިންތިޚާބުގައި ގޯސްތަކެއް ނުހިނގާ ކަމަށް. --ފޮޓޯ/މިހާރު\n25 ނޮވެމްބަރ 2019 - 15:19 13 comments\nއެމްޑީޕީގެ ލީޑަޝިޕް އިންތިޚާބުގައި ބޮޑެތި އޮޅުވާލުންތަކެއް ހުރި ކަމުގެ ތުހުމަތު ވާދަވެރި ކެންޑިޑޭޓު، ރައްޔިތުންގެ މަޖިލީހުގެ ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ކުރެއްވި ނަމަވެސް އިންތިޚާބުގެ އިތުބާރު ގެއްލޭ ފަދަ އެއްވެސް ކަމެއް ހިނގި ކަމަށް ގަބޫލުނުކުރައްވާ ކަމަށް، މަގާމް ދިފާއުކުރެއްވި މުހައްމަދު ޝިފާޒް މިއަދު ވިދާޅުވެއްޖެ އެވެ.\nއަސްލަމާ ވާދަކުރައްވައި ރައީސް އޮފީހުގެ މިނިސްޓަރު މުހައްމަދު ޝިފާޒް، އެމްޑީޕީގެ ނައިބު ރައީސްގެ މަގާމަށް ދެ ވަނަ ފަހަރަށް ހޮވިވަޑައިގަތީ 13،815 ވޯޓުންނެވެ. އަސްލަމަށް ހޯއްދެވުނީ 10،840 ވޯޓެވެ. ސައްހަ ވޯޓުގެ އަދަދަކީ 24،655 އެވެ. ބާތިލް ވޯޓުގެ އަދަދަކީ 447 އެވެ.\nAslam ge team in bodu thuhumatheh: vote foshi neiy rah rashun natheeja sheet hedhi!\nއަސްލަމްގެ ކެމްޕޭން ޓީމުން ތުހުމަތު ކުރާ ގޮތުގައި ވޯޓު ފޮށި ނުބަހައްޓާ ރަށްތަކުން ނަތީޖާ ޝީޓް ހެދި އެވެ. އަދި ވޯޓު ލުމުގެ ހައްގު ލިބިގެންވާ މިންވަރަށް ވުރެ އިތުރަށް ފޮށިތަކަށް ވޯޓު އެޅި އެވެ.\nއެމްޑީޕީން ރަސްމީކޮށް ބުނެފައި ވަނީ ވަގުތީ ނަތީޖާ އިއުލާންކުރީ އަސްލަމް ހުށަހެޅުއްވި މައްސަލަތަކަށް ޖަވާބުދާރީވުމަށް ފަހު ކަމަށެވެ. ނަތީޖާ އަށް އެއްވެސް ބަދަލެއް އަންނަ ވަރުގެ މައްސަލައެއް އޮތް ކަމަކަށް ޕާޓީން ނުބުނެ އެވެ.\nMi kaamiyaabee akee aammu memberun kuri ithubaaru: Shifaz\nޝިފާޒް "މިހާރު" އަށް ވިދާޅުވީ އެމްޑީޕީގެ އާއްމު އުސޫލުގެ މަތިން، އިންތިޚާބު ކުރިއަށް ދިޔައީ ޑިމޮކްރެޓިކް ހަމަތަކާ އެއްގޮތަށް، ވާދަވެރިކޮށް ކަމަށެވެ. އިންތިޚާބުގެ ކަންކަން ގާތުން އޮބްޒާވްކުރުމުގެ ފުރުސަތު ދެ ކެންޑިޑޭޓުންގެ މަންދޫބުންނަށް ވެސް ލިބުނު ކަމަށް ވިދާޅުވި އެވެ.\nއެހެންކަމުން އިންތިޚާބުގެ ނަތީޖާގައި ބޮޑު އޮޅުވާލުންތަކެއް ހުރި ކަމަށް އަދި ހުރެދާނެ ކަމަކަށް އަދި އެކަން ހިނގަން އޮބްޒާވަރުން ޖާގަ ދެއްވާނެ ކަމަށް ވެސް އޭނާ ގަބޫލެއް ނުކުރައްވަ އެވެ.\n"ގާތްގަނޑަކަށް 3،000 ވޯޓުގެ ތަފާތު އުޅޭއިރު އެހާ ގިނަ ޝަކުވާ ހުށަހެޅުއްވިޔަސް އެންމެންގެ ލޯމަތީގައި އިންތިޚާބު ނިމިދިޔައީ. ހުށަހެޅި މައްސަލަތަކަށް ޕާޓީން ވަނީ އެޓެންޑް ވެސް ކޮށްފައި،" ޝިފާޒް ވިދާޅުވި އެވެ.\nއޭނާ ވިދާޅުވި ގޮތުގައި މިވަގުތުގެ ތެރޭގައި ތާށިވެފައި ތިބުމަށް ވުރެ މުހިއްމީ ޕާޓީއާ މެދު ވިސްނުމެވެ. އަސްލަމްއާ ވެސް އެކުގައި އެމްޑީޕީން ކުރަން އޮތް މަސައްކަތް ބޮޑު ކަމަށް ވިދާޅުވި އެވެ.\n"އަޅުގަނޑު ގަބޫލެއް ނުކުރަން ޕާޓީގެ ވިސްނުމާ، އަސްލަމްގެ ވިސްނުމާ ތަފާތުވެދާނެ ކަމަކަށް. ޕާޓީގެ އަސާސްތައް ހިފަހައްޓަން އަސްލަމް މަސައްކަތް ކުރައްވާނެ. އަޅުގަނޑުމެން އެންމެން އެކުގައި ކުރަން އޮތް މަސައްކަތް ބޮޑު،" ޝިފާޒް ވިދާޅުވި އެވެ.\nއޭނާ ވިދާޅުވި ގޮތުގައި އޭނާގެ ކާމިޔާބީއަކީ އާއްމު މެމްބަރުންގެ އިތުބާރެވެ. އޭނާ އާ ދައުރަކަށް ނުކުމެވަޑައިގަތީ އެމްޑީޕީގެ އެޖެންޑާ ހިފައިގެން ކަމަށް ވިދާޅުވި އެވެ. ކުރިއަށް ވަޑައިގަންނަވާނީ އެމްޑީޕީގެ އާއްމު މެމްބަރުންގެ ރޫހާއި ލީޑަޝިޕްގެ އިރުޝާދާއި އަސާސީ ގަވާއިދުގެ އިމުގައި ކަމަށް ވެސް ވިދާޅުވި އެވެ.\nއެމްޑީޕީގެ ސެކްރެޓަރީ ޖެނެރަލް އަނަސް އަބްދުއްސައްތާރު ވިދާޅުވެފައިވާ ގޮތުގައި ވަގުތީ ނަތީޖާ ރޭ އިއުލާންކުރީ އަސްލަމް ހުށަހެޅުއްވި 11 މައްސަލަ އަށް ލިއުމުން ޖަވާބުދާރީވެ ކަންކަން ސާފުކޮށްދިނުމަށް ފަހު އެވެ. ޝަކުވާތަކާ ގުޅިގެން އެމްޑީޕީގެ އެ ސިޓީ ލިބިފައިވިޔަސް އޭގައި އެކަށީގެންވާ ގޮތެއްގައި އަދި ހެޔޮ ނިޔަތުގައި ޖަވާބު ދީފައި ނުވާ ކަމަށް އަސްލަމްގެ ކެމްޕޭން ޓީމުން ބުނެ އެވެ.\nއިތުރު ލިޔުންތައް އެމްޑީޕީ ސިޔާސީ ޕާޓީ މެމްބަރު މުހައްމަދު އަސްލަމް (ހިތަދޫ އުތުރު) އެމްޑީޕީގެ ނައިބު ރައީސް މުހައްމަދު ޝިފާޒް\nނަތީޖާ ސައްހަކަމަށް އަސްލަމްގެ ޓީމުން ގަބޫލެއް ނުކުރޭ!


ދޯނިއެހެލާ ސަރަހައްދަށްވެސް ކުނިއަޅަނީ – މިކަމަށް ހައްލެއް ބޭނުންވޭ | Landhooinfo\nރާއްޖޭގައި މީހުން ދިރިއުޅޭ ގިނަރަށްތަކެކޭ އެއްފަދައިން ލަންދޫއަށްވެސް ހައްލުކުރުމަށް އެންމެ ބޮޑަށް ދަތިވެފައިވާ އެއްމައްސަލައަކީ ހަމަޔަޤީނުންވެސް ކުނީގެ މައްސަލައެވެ. ކުނީގެ މައްސަލަ ހައްލުކުރުމަށްޓަކައި ތަފާތު ދުވަސްވަރު ތަފާތު މަސައްކަތްތައް ކުރެވުނު ނަމަވެސް އަދި އަދަށް ދާންދެންވެސް ކުނީގެ މައްސަލައަށް މިވަނީ ދާޢިމީ ހައްލެއް ލިބޭގޮތް ނުވެފައެވެ.\nލަންދޫގައި ކުނިއެޅުމަށްޓަކައި ތަފާތު ސަރަހައްދުތަކުގައި ކުނިގޮޑުތައް ހެދި އެތަންތަނަށް ކުނި އަޅަމުން ދިޔަނަމަވެސް ބައެއްފަރާތްތަކުން ގެންދަނީ އެބަޔަކު ހިތުހުރި ތަނަކަށް ކުނި އަޅަމުންނެވެ. މިގޮތުން ބައެއްފަހަށް އާއްމުރައްޔިތުންނަށް ވަރަށް ބޮޑަށް އުދަގޫވާގޮތައް ކުނިއުކާލައިފައިވަތަން ފެނެއެވެ.\nޒަމާނުންސުރެ މިރަށުގެ ޖެޓީ ސަރަހައްދަކީ ވެލިނެގުމާއި ކުނިއެޅުން މަނާ ސަރަހައްދެއް ނަމަވެސް މިއަދު މިސަރަހައްދު ވެފައިވަނީ ލަންދޫގައި އޮތް އެންމެބޮޑު ކުނިއަޅާ ސަރަހައްދުކަމުގައެވެ.\nއެންމެ ބޮޑު ހިތާމައަކީ ލަންދޫގައި އޮޑިދޯނި ފަހަރު ގެންގުޅޭ މީހުން އެބައިމީހުންގެ ދޯނިތައް އެހެލާ، ބާލާ ސަރަހައްދަކީ ކުރީގެ ނެރުގެ ސަރަހައްދުކަމަށް ވެފައި މިހާރު ސީދާ ނެރާދިމާއަށްވެސް ބައެއް ފަރާތްތަކުން ކުނި އަޅަމުންދާކަމެވެ. މިގޮތުން މިހާރުވެސް ބައެއްފާތްތަކުން ނެރުގެ އެތެރެއަށްވާ ގޮތަށް ގައުކުޑިތަކެއް އަޅާފައި އެބަހުއްޓެވެ. މިކަންތަކަކީ މިހާރުން މިހާރަށް ނުހުއްޓިއްޖެނަމަ އިސާހިތަކު މުޅި ސަރަހައްދު އެއްކޮށް ފުރާލައި ދޯނިފަހަރު އެހުލުމަށް ކަޑައަޅާފައިވާ ސަރަހައްދު ކުނިގޮޑަކަށް ބަދަލުވެގެންދާނެ ފަދަ ކަމެކެވެ.\nލަންދޫގައި ކުނި އެޅުމަށް ވަކި ސަރަހައްދުތަކެއް ކަޑައެޅިފައިވާއިރު އެންމެހާ ފަރާތްތަކުން މިތަންތަނަށް ކުނިއަޅާނަމަ މިކަންތައްތައް ހައްލުވެގެންދާނެކަން ކަށަވަރެވެ. މިއީ އަޅުގަނޑުމެން އެންމެން ވަރަށް ފުންކޮށް ވިސްނަން ޖެހިފައިވާ ކަމެއްކަމުގައި އަޅުގަނޑު ދެކެމެވެ.


Bollywood ge thari Neelam ge dhemafirin Rinbudhoogai | Mihaaru\nބޮލީވުޑްގެ ތަރި ނީލަމްގެ ދެމަފިރިން ރިނބުދޫގައި\nނީޅަމް އާއި އޭނާގެ ފިރިމީހާއަށް ރިނބުދޫން މަރުހަބާ ކިޔުން.\n22 ޖޫން 2022 - 15:42\nބޮލީވުޑްގެ ތަރި ނީލަމް ކޮތާރީ އާއި އޭނާގެ ފިރިމީހާ ސާމިރު ސޯނީ އަދި އެ މީހުންގެ ދަރިފުޅު ރާއްޖޭގައި ހޭދަކުރާ ޗުއްޓީ ދަތުރުގައި ދ. ރިނބުދޫއަށް ޒިޔާރާތްކޮށްފި އެވެ.\nމަޝްހޫރު އެކްޓަރު ގޯވިންދާއާ އެކު ގިނަ ފިލްމުތަކެއްގައި މަސައްކަތްކޮށްފައިވާ ނީލަމްގެ އާއިލާ ރާއްޖެއަށް އައީ މީގެ ދެތިން ދުވަސް ކުރިންނެވެ.\nއެ މީހުން ޗުއްޓީ ހޭދަކުރަމުން ދިޔައީ ދ. އަތޮޅުގައި އޮންނަ ބެގްލިއޯނީ ރިސޯޓު މޯލްޑިވްސްގަ އެވެ. އެ ރިސޯޓުގައި ނަގާފައިވާ ގިނަ ފޮޓޯތަކެއް ނީލަމް ވަނީ އޭނާގެ އިންސްޓަގްރާމުގައި ވެސް އާންމުކޮށްފަ އެވެ.\nއެކަމަކު މި ދަތުރުގައި ރިނބުދޫއަށް ޒިޔާރާތްކުރުމުން ނީލަމްއަށް ވަނީ ހޫނު މަރުހަބާއެއް ކިޔައިފަ އެވެ.\nނީލަމް ވަނީ ރަށުގައި ސަގާފީ އެކި މަސައްކަތްކުރާ މީހުންނާ ވެސް ބައްދަލުކޮށް ފޮޓޯ ނަގައިފަ އެވެ. އަދި އެ ރަށުން ދިން މެހެމާންދާރީ އަށް ޝުކުރު އަދާކުރި އެވެ.\nނީލަމް އެ ރަށަށް ޒިޔާރާތްކުރީ "ޖްވެލަރީ އައިލެންޑް" ޓީމުން އޯގަނައިޒްކުރި ދަތުރެއްގަ އެވެ. އެ ރަށުގައި ގަހަނާ ހަދާ މީހުން އުޅޭތީ ރަށް ޕްރޮމޯޓްކުރުމަށް "ޖްވެލަރީ އައިލެންޑް" ބޭނުންކުރެ އެވެ.\nރިނބުދޫއަކީ ޓޫރިސްޓުންގެ މެދުގައި މަގްބޫލު ރަށެކެވެ. އެ ރަށުގައި ވަނީ ރަށަށް ޒިޔާރާތްކުރާ ޓޫރިސްޓުންނަށް ސަގާފީ ކަންކަން ދައްކައިދޭ ގޮތަށް ގޭގޭގެ ފާރުތަކުގައި އެކި ކަހަލަ މަންޒަރުތައް ކުރަހައިފަ އެވެ. "ކަލްޗްރަލް ހައިވޭ" އެއްގެ ގޮތުގައި އެތަން ޕްރޮމޯޓްކުރަމުން އަންނައިރު ނީލަމް ވަނީ އެތަނުގައި ހުއްޓިގެން ހުރެ ވެސް ފޮޓޯ ނަގައިފަ އެވެ.\nއުމުރުން 52 އަހަރުގެ ނީލަމް ވަނީ އަށްޑިހައިގެ ފަހުކޮޅުން ފެށިގެން ބޮލީވުޑުގައި މަސައްކަތް ކުރަން ފަަށައިފަ އެވެ. "އޭކްތާ ރާޖާ" އާއި "ބަދްނާމް" އާއި "އޭކް ލަޅްކާ އޭކް ލަޅްކީ" އާއި "ޖަވާނީ" އާއި "އިލްޒާމް" އަދި "ޒަހަމް" ކަހަލަ ކާމިޔާބު ފިލްމުތަކުން އޭނާ ފެނުނެވެ.\nނީލަމް އެންމެ ފަހުން ފެނިފައި ވަނީ ނެޓްފްލިކްސްގައި ދައްކާ "ދަ ފެބިއުލަސް ލައިވްސް އޮފް ބޮލީވުޑް ވައިވްސް" އިންނެވެ.\nރާއްޖެއަށް ކުރި ދަތުރުގައި މީހުން އުޅޭ ރަށަކަށް ނީލަމް ޒިޔާރާތްކޮށް އެ ތަޖުރިބާކޮށްލިއިރު ބޮލީވުޑްގެ ތަރިންގެ މެދުގައި ރާއްޖެ ކިތަންމެ މަގްބޫލަސް އެ ތަރިން މީހުން އުޅޭ ރަށްރަށަށް ގޮސް ހެދުމަކީ އެހާ އާންމު ކަމެއް ނޫނެވެ.\nއަދިވެސް ނީލަމް ހާދަ ރީއްޗޭ.


Shefali bunany bollywood ge bodethi film thakakah noonekey buni kamah\nޝެފާލީ ބުނަނީ ބޮލީވުޑުގެ ބޮޑެތި ފިލްމުތަކަކަށް ނޫނޭ ބުނި ކަމަށް\n11 ޖޫން 2021 - 06:29:47\nއާންމުންގެ މެދުގައި މަގުބޫލުވި ވެބް ސީރީޒްތަކެއް ވެސް ކުޅެފައިވާ ބޮލީވުޑްގެ ބަތަލާ ޝެފާލީ ޝާހް، ބޮލީވުޑުގެ ބޮޑެތި ފިލްމުތަކަށް ނޫނެކޭ ބުނި ކަމަށް އޭނާ ބުނެފިއެވެ.\nއޭނާގެ އިންސްޓަގްރާމްގައި ފޭނުންނަށް ސުވާލުކުރުމުގެ ފުރުސަތު ހުޅުވާލައިގެން ކުރިއަށް ގެންދިޔަ ސްޓޯރީތަކުގައި ބޮލީވުޑުން ނުކުޅެ ދޫކޮށްލި ފިލްމުތައް ބުނެދޭން އެދުމުން ޝެފާލީ ބުނީ ގިނަ ފިލްމުތަކެއް ހުންނާނެ ކަމަށެވެ.\nއެގޮތުން ސޯނަމް ކަޕޫރު ފެނިގެން ދިޔަ ފިލްމު ނީރްޖާ އާއި އާލިޔާ ބަޓް ފެނިގެން ދިޔަ ފިލްމު ކަޕޫރު އެންޑް ސަންސްގެ ނަން ޝެފާލީ ފާހަގަކުރިއެވެ.\nއުމުރުން 48 އަހަރުގެ ޝެޕާލީ އަކީ މަޝްހޫރު ޑައިރެކްޓަރު އަދި ޕްރޮޑިއުސަރު ވިޕުލް ޝާހްގެ އަންހެނުންނެވެ. ވިޕުލް އަކީ "ނަމަސްތޭ ލަންޑަން" އާއި "ސިންގް އިޒް ކިންގް" އަދި "އެކްޝަން ރިޕްލޭ" ފަދަ ފިލްމުތައް ގެނެސްދިން ޑައިރެކްޓަރެވެ.\nޝިފާލީ ކުޅެފައިވާ ވެބް ސީރީޒް އެއް ކަމަށްވާ ދިއްލީ ކްރައިމް އިން ވަނީ ބައިނަލް އަގްވާމީ ގިނަ އެވޯޑުތަކެއް ހޯދާފައެވެ.\nއާންމުކޮށް ސަޕޯޓިން ރޯލްތަކުން ފެންނަ ޝެފާލީ ކުޅެފައިވާ ފާހަގަކޮށްލެވޭ ބައެއް ފިލްމުތަކުގެ ތެރޭގައި "ސަތިއާ"، "މުހައްމަބަތޭން"، "ވަގުތު: ރޭސް އެގެއިންސްޓް ޓައިމް"، "ގާންދީ: މައި ފާދާ"، "ދިލް ދަޅަކް ނޭ ދޯ" އަދި "ބްރަދާޒް" ހިމެނެ އެވެ.


PSG aa gulhey match fixing mahsala eh balanee | Mihaaru\n13 އޮކްޓޯބަރ 2018 - 13:46\nފްރާންސްގެ ލެއިކުއިޕޭ އިން ރިޕޯޓްކޮށްފައިވާ ގޮތުގައި އެ މެޗުން ރެޑްސްޓާ ފަސް ލަނޑުގެ ތަފާތަކުން ބަލިވާނެ ކަމަށް، އެ ކްލަބުގެ އޮފިޝަލަކު ފަސް މިލިއަން ޔޫރޯގެ ބެޓެއް ކޮށްފައިވާ ކަމަށް ތުހުމަތުކުރެވެ އެވެ.\nޔުއެފާގެ އިޝާރާތަކަށް މި މައްސަލަ ބަލަމުން އަންނަނީ ފްރާންސްގެ ނެޝަނަލް ފިނޭންސް ޕްރޮސެކިއުޓަރެވެ. ދެ ކްލަބުން ވެސް ވަނީ، ގޯހެއް ހަދާފައިނުވާ ކަމަށް ބުނެފަ އެވެ.\nރެޑްސްޓާ އިން ވަނީ ފުރަތަމަ މެޗުގައި އަމިއްލަ ދަނޑުގައި ގަދަފަދަ ނަޕޯލީއާ 0-0 އިން އެއްވަރުކޮށްފަ އެވެ. އެ ފަދަ ނަތީޖާއެއް ނެރެފައި އޮތް ޓީމެއް ޕީއެސްޖީ އަތުން އެހާ ތަފާތު ބޮޑުކޮށް ބަލިވުމުން ހައިރާންކަން ލިބުނެވެ. އެ މެޗުގައި ބްރެޒިލް ފޯވާޑް ނޭމާ ހެޓްރިކެއް ހެދިއިރު އަނެއް ތިން ލަނޑު ޖެހީ އެޑިންސަން ކަވާނީ އާއި އެންހެލް ޑި މަރިއާ އަދި ކީލިއަން އެމްބާޕޭ އެވެ.\nރެޑްސްޓާ އިން ބުނީ އެ ތުހުމަތުތަކުގެ ސަބަބުން ކްލަބުގެ ނަމަށް ހުތުރުވެދާނެ ކަމަށާއި އެހެންވެ ޔުއެފާ އާއި ފްރާންސް އަދި ސާބިއާގެ ތަހުގީގީ އިދާރާތަކުން މި މައްސަލަ ރަނގަޅަށް ތަހުގީގުކޮށް ހަގީގަތް ހާމަކޮށްދޭން އެދޭ ކަމަށެވެ.


Bridgegai Rendhulamun Annakamah Bune Dhaurukuramun Annanee Fake Photo Eh - Vaguthu\nމާލެެ އާއި ހުޅުމާލެ ގުޅުވާލާ "ސިނަމާލެ ބުރިޖް"ގައި ރެނދުލަމުން އަންނަކަމަށް ބުނެ ދައުރުވަމުންދާ ފޮޓޯތަކަކީ އެއްވެސް ހަގީގަތެއް ނެތް، ފޭކް ފޮޓޯތަކެއްކަން ކަށަވަރު ކުރެވިއްޖެއެވެ.\nސިނަމާލެެ ބުރިޖްގައި ރެނދުލާފައި އެބަހުރިކަމަށްްް ބުނާ ފޮޓޯތައް ދައުރުވާން ފަށާފައި ވަނީ މި ހަފްތާގެ ތެރޭގައެވެެ. ބްރިޖްގައި ރެނދުލަމުން އަންނަ ކަމަށާއި، ކުރީގެެ ސަރުކާރުން ކޮށްފައިވާ މަސައްކަތަކީ ބޮޑު އަގު ހޭދަވިޔަސް ރަނގަޅު ފެންވަރުގ ބްރިޖެއް ނޫންކަމަށް ފޮޓޯއަށް ފާޑުކީ މީހުން ވަނީ ބުނެފައެވެ.\nއެހެެން ނަމަވެސް ބައެއް ފަރާތްްތަކުންް ވަނީ މި ފޮޓޯ އާންމުވާން ފެށުމާއި އެކު އެ ސަރަހައްދަށް ގޮސް ބަލާފައެވެ. ރެނދުގެ އެއްވެެސް ނިޝާނެއް ފެންނަން ނެތް ކަމަށް އެފަރާތްތަކުން ވަނީ ހާމަކޮށްފައެވެެ.\nބުރިޖު އަޅަމުން ދިޔަ ދުވަސްވަރު ވެސް ބުރިޖާއި ގުޅޭ މިފަދަ ވާހަކަތައް ފަތުރާފައި ވެއެވެ. އެގޮތުން ބުރިޖު އަޑިއަށްދާ ކަމަށާއި، ބުރިޖު މައްޗަށް ރާޅު އަރާނެ ކަމަށް ބުނެ ވެސް ވާހަކަތައް ދައްކާފައިވެއެވެ.\nބުރިޖުގެ ފޭކް ފޮޓޯތަކެއް ދައުރުކުރަން ފަށާފައި މިވަނީ ބުރިޖުގެ އަމަލީ މަސައްކަތް ފެށިތާ ފަސް އަހަރު ފުރުމާއި ދިމާކޮށެވެ.\nކުރީގެ ރައީސް ޔާމީންގެ ސަރުކާރުގައި އެޅި ސިނަމާލެ ބްރިޖް ހަދަން ގާތްގަނޑަކަށް 200 މިލިއަން ޑޮލަރު ވަނީ ހަރަދުވެފައެވެ.\nބަޔަކު ކޮއްފަ ހުރި މަސައްކަތުގެ އަގުވައްޓާލަން އޮޅުވާލުމުގެ ބަދަލުގަ މޮޅެތިކަންތައް ކޮއްފަ ދައްކައިގެން މީހުންގެ ލޯބި ހޯދަން ދަސްކޮއްބަލަ. މާ ސަޅިވާނެ އޭރުން. މިހާރު މި ވީގޮތް މާ ހަޑިއެއްނު.\nމެއި 3, 2021 12:53\nއެކަމަކު އެނގޭކަމަކީ އިންޑިޔާ މީހުން ބުރިޖު ހަދާ ނިމޭތަނުން އޮންނާނީ ވެއްޓި ކަނޑުއަޑީގައި ކަން. އަދި ހީއެއް ނުވޭ އެފަދަ ކަމެއް ކުރެވޭވަރު ބައެއް ހެންވެސް. މިހާތަނަށް އިންޑިޔާ މީހުން އެޅިބުރިޖެއް ވިއްޔާ އެއްގަމުގައި އެޅިޔަސް، ކޯރުގައި އެޅިޔަސް، މޫދުގައި އެޅިޔަސް އަދި ކަނޑުގައި އެޅިޔަސް އޮތީވެއްޓިފައި.\nމެއި 3, 2021 13:33\nއިންޑިޔާ މީހުން ބްރިޖް ހަދާތަ؟ މިކަހަލަ ހާޑް ޕްރޮޖެކްޓް ހިންގަން ދަންނަ ބައެއް ނޫން އެއީ. ފަހަރުގައި ގެރި ގުއި ބޭނުންކޮށްގެން ބޮޑު ޢިދަށް އުޅާލި ހަދާފާނެ!\nމެއި 3, 2021 13:56\nއެހެން ވެގެންދޯ ކަލޭ އިންޑިޔާއަށް ބޭސްފަރުވާކުރަން ގޮސް އެކި ބްރިޖް މަތިން ދުއްވެނީ؟؟\nމެއި 3, 2021 13:59\nއެހެންވީމަ އެމީހުންނަށް އެނގެނީ ވެއްޓޭ ބުރިޖު އަޅަން ދޯ..\nބްރިޖަށް އެއް ވެސް ގެއްލުމެއް ވޭތޯ ޗައިނަ މީހުން ދަނީ ބަލަމުން އިއްޗެވެސް އެކަން ކުރި އެއީ ރެންޑަމް ކޮއްކުަރާ ކަމެއް އެތަން އެމްޑިޕީ މޮޔައިންނަށް ފެނި ވާހަކައެއް ހަދާލީ ނިއުމަތަށް ޝުކުރުކުރުމެއް ނެތް ހަވީރު ފިނި ބުރުޖަހަން މިއަދުވެސް އެންމެ ގިނައިންދާނީ އެ ޕާރޓީ މީހުން\nމެއި 3, 2021 13:19\nކޮންމެ ކަމެއްވެސް މޮޅަށް ދެނެވޮޑިގެންވަނީ ހަމަ ﷲ އެކަލާނގެ ކުޅަދުންވަންތަ ކަން އެހެން ހުރިހައި ތަކެއްޗަކާއި ކަމަކަށްވުރެން ފުރިހަމަ އެކަލާނގެ އިރާދަ ކުރައްވައިފި ނަމަ ކިތަންމެ ވަރުގަދަ ބޮރިޖެއްވެސް ވެއްޓެން ސިކުންތެއްވެސް ނުނަގާނެ ކިތަންމެ އާދައިގެ ބްރިޖެއްވެސް ގިނަދުވަހު ކޮޅަށް ހުންނަން އެކަލާނގެ އިރާދަ ކިރައްވައިފި ނަމަ 70.000 އަހަރަށްވެސް ހުރެދާނެ އިންސާނުންނަށް ބާރުދެއްވި ފަރާތުން އެބާރު ގެންދަނީވެސް ﷲ އަކްބަރު\nމެއި 3, 2021 13:47\nބުރިޖް ޢެއީ އިންސާނުން ހަދާ އެއްޗެއް ރެދެއް އެޅީމަ ކޮބާ މައްސަލަ. ބޯ ގަޅި މީހުން ތި ކަހަލަ ފާޑު ފާޑު ގެ ވާހަކަ ދައްކާނެ. މީ ސަރުކާރު ފެއިލްވަމުން ދާތީ ކުރާނެ ކަމެއް ނެތިގެން ކުރާކައްތައް\nއަނގެއް އޮތީމަ ތަޅުވަނީ ދޯ ކަލޯ... އަޅެ އެމްޑީޕީގަ ނޫޅޭ ހެޔޮ އެއްޗެއް ކިޔާ އެކަތިވެސް... ހުސް މި ކަހަލަ ޤަމާރުން...🙈🙈🤣🤣\nމެއި 3, 2021 14:54\nޙެޔޮއެއްޗެތި ކިޔަންއެގޭނީ ހަމައެކަނި ވަގުންނަށްތޯ؟\nމެއި 3, 2021 23:45\nރާގޮޑިރާޖާ ވަރަށް މޮޅުއެއްޗެއްދޯ ތިބުނެވުނި؟ އެމްޑީޕީ ވެރިންނަށް ކަމެއްނުވުމަކީ އެހެންމީހުންނަށް ވަގަށް ގޮވައިގެން ކުރިއެރުން ލިބޭނެ ކަމެއްނޫން...ބަލާލަބަލަ ތިންއަހަރުން އެއްވެސް ކަމެއް ނުވެ ގައުމު ކައިހުސް ކޮއްލީ ކޮންބައެއްތޯk\nމެއި 3, 2021 15:59\nވޯލް ޕުޓީ އަޅާ ފޮރުވާފަ.\nމިތަނުގަ ދެންވެސް ބްރިޖެއް އެޅިއްޔާ އަޅާނީ ޗައިނާ މީހުންލައްވާ އެކަމަކު ނަން އޮންނާނީ އިންޑިޔާ މީހުން ކުރިމަސައް ކަތެއްގެ ނަމުގަ އެއީ އެމީހުންގެ ފެންވަރު\nމެއި 3, 2021 17:34\nރެނދުލީ އިބްރާހިމް ސަރުކާރުގަ..އިންޝާﷲ ވ އަވަހަށް ވެއްޓޭނެ.ރައްޔިތުންނަށް ދިނީ އަނިޔާ\nމިސަރުކާރައް ބްރިޖް ހަޖަމުނުވަނީ އެހެން ދޯދެންވާނީ އިންޑިޔާއައް މުޅިގައުމް ވިއްކާލައިގެންވެސް މިވެރިންނަކައް ބްރިޖެއް ފެށޭވަރު އަދި ނުވޭ މިއޮއްގެން ވެެރިކަން ނިމެންކައިރިވީ 2023 ، މިބީތާއިން ދެން 2023 ހައް ކުރިމަތި ލާއިރު ކޯޗެއްބާ ދެން ރައްއިތުންނައް ވިއްކަން ނުކުންނާނީ ، ފަހަރެއްގާ އިންޑިޔާ ޕާސްޓޯޓް ލިބޭގޮތް ވެދާނެތޯޗެއް


Lhaimagu raheenu:3meehunge bandhah 15 dhuvas\nޅައިމަގު ރަހީނު: ތިން މީހުން ބަންދަށް 15 ދުވަސް\nފުލުހުންގެ މައި މަރުކަޒު، ހުސައިން އާދަމް ބިލްޑިން: ޅައިމަގުގައި ކުޑަ ކުއްޖާ ރަހީނު ކުރި މައްސަލައިގައި ހައްޔަރު ކުރި ތިން މީހުންގެ ބަންދައް 15 ދުވަސް\nށ. ޅައިމަގުގައި ކުޑަ ކުއްޖަކު ރަހީނުކޮށް އަނިޔާކުރި މައްސަލައިގައި ހައްޔަރުކުރި ތިން މީހުން 15 ދުވަހަށް ބަންދު ކުރަން ނިންމައިފި އެވެ.\nކުޑަ ކުއްޖާ ރަހީނުކުރި މައްސަލާގައި ހައްޔަރު ކުރީ 26 އަހަރުގެ ދެ ފިރިހެނެކާއި، 31 އަހަރުގެ ފިރިހެނެއް ކަމަށެވެ. އަދި އެމީހުން ހައްޔަރު ކުރީ ވެސް ޅައިމަގުން ނެވެ.\nފުލުހުންގެ މީޑިއާ އޮފިޝަލަކު އަވަސްއަށް ވިދާޅުވީ މި ތިން މީހުންގެ ބަންދުގެ މުއްދަތު ޖަހަން ށ. ފީވަކުގެ މެޖިސްޓްރޭޓް ކޯޓަށް އިއްޔެ ހާޒިރު ކުރި ކަމަށެވެ. އަދި ކޯޓުން ތިން މީހުންގެ ބަންދަށް ވެސް 15 ދުވަސް ދިން ކަމަށެވެ.\nސަތާރަ އަހަރުގެ ފިރިހެން ކުއްޖަކު ޅައިމަގުގައި ރަހީނު ކުރި މައްސަލައެއް ފުލުހަށް ރިޕޯޓް ކޮށްފައި ވަނީ މިމަހުގެ 24 ވަނަ ދުވަހުގަ އެވެ.\nޅައިމަގު ކައުންސިލް ގެ ރައީސް އާދަމް އަޒްމީރް ވެސް ވިދާޅުވީ އެފަދަ ހާދިސާއެއް ހިނގައިގެން އުޅޭ ކަމަށެވެ. އަދި ފުލުހުންނާއި ޖެންޑާއިން އެ މައްސަލަ ބަލަމުން ގެންދާ ކަމަށެވެ.\nމޯލްޑިވްސް ޕޮލިސް ސާވިސް ޅައިމަގު މިނިސްޓްރީ އޮފް ޖެންޑާ އެންޑް ފެމިލީ + ކުޑަކުދިން ރަހީނު ކުރުން\nޅައިމަގުގައި ކުއްޖަކު ރަހީނުކޮށް އަނިޔާކޮށްފި\nގެއްލުނު އަންހެންކުއްޖާ ފެނިއްޖެ\nޅައިމަގު ރަހީނު: ކުއްޖާ ދައުލަތަށް ނަގާ ހާލަތެއް ނެތް\n"ކުއްޖެއްގެ ފުރާނަ ދުއްވާލުމުން ކަރުނަ އަޅަން ޖެހޭ"


ލޯބީގެ މަންޒިލު-2 | Sandhaanu\nhttps://sandhaanu.today/13458/ އާ ގުޅޭ…\nބަސް ހުއްޓުމާއެކު ތިންހަތަރު ފިރިހެނުން ވެގެން ސަރޫޕު ބަހުން ބޭރަށް ނެރުނެވެ. އަންހެން ކުއްޖާ ވެސް ބަހުން ފައިބައިފިއެވެ. އެ މީހުން ބަހުން ފޭބުމާއެކު ބަހުގެ ރަނގަބީލު ޖެހި އަޑު އިވުނެވެ. ދެން ފެނުނީ ބަސް ދުއްވާލިތަނެވެ.\nސަރޫޕު ބަހުން މަގުމައްޗަށް ދަމާ ނެރުނު އިރު އޭނާގެ ސިފަ ވަނީ ވަރަށް ބޮޑަށް ބަދަލުވެފައެވެ. ގަމީހުގެ ދެތިން ގޮށް ކަނޑައިގެން ހިނގައްޖެއެވެ. ބޮލުގެ އިސްތަށިގަނޑު ވަނީ ހޭވިފައެވެ. އެ މީހުން އަދިވެސް ތިބީ ސަރޫޕުގެ ގައިގައި ހިފަހައްޓައިގެންނެވެ. ކުޑަ ހިނދުކޮޅެއްގެތެރޭގައި އެތަނނަށް ވަރަށް ގިނަ ބަޔަކު އެއްވެއްޖެއެވެ. އަދި ވެގެން އުޅޭގޮތެއް އޮޅުން ފިލާތޯ އެމީހުން މަސައްކަތް ކުރަމުން ދިޔައެވެ. އެކަންތައްގަނޑުން ސަލާމަތްވާން ޖަހަންވީ މަޅިއެއް ސަރޫޕަށް ކުއްލިއަކަށް ވިސްނުނެވެ. އަދި އޭނާ އަޑުގައި ނެތްތަނަށް ބާރަށް ގޮވަން ފެށިއެވެ.\n“އަހަރެން ސަލާމަތްކޮށްދީ! މާތް ރަސްކަލާންގެ ރަސްކަންފުޅަށްޓަކައި އަހަރެން ސަލާމަތްކޮށްދީ! މި މީހުންތައް އަހަރެންގެ ކޮއްކޮއާ ބެހެނީ. އެއްޗެކޭ ބުނާއިރަށް އަހަރެންގެ ގައިގައި ތަޅަނީ.”\n“މީ ވަރަށް ބޮޑު ދޮގުވެރިއެއް.” އަންހެން ކުއްޖާ ވާހަކަދެއްކޭތޯ އުޅުނެވެ. އެކަމަކު ސަރޫޕުގެ އަޑުގަދަކަމުން އަންހެންކުއްޖާ ސަރޫޕަކީ އޭނާގެ ބޭބެއެއް ނޫންކަން ހާމަކޮށްދިނުމަށް ކުރި މަސައްކަތް ދިޔައީ ބޭކާރުވެގެންނެވެ. އެތަނަށް އެއްވެ ތިބި މީހުން އެ ހަތަރު މީހުންގެ އަތްދަށުން ސަރޫޕް ސަލާމަތްކޮށްދީ އެ ހަތަރު މީހުން ހިފައި ހައްޔަރުކުރިއެވެ. ސަރޫޕަށް ލިބުނު ރަނުގެ ފުރުސަތުގެ ބޭނުން އޭނާ ވަރަށް ވިސްނުންތެރިކަމާއެކު ހިފިއެވެ. އެއްވެ ތިބި މީސްތަކުންގެ ތެރެއިން ނިކުމެގެން ގޮސް އަވަސްއަވަހަށް އެއްފަރާތަކަށް އޭނާ ފިލަން ދުއްވައިގަތެވެ. ސަރޫޕް ދުއްވައިގަތްތަން ފެނުމުން އަންހެން ކުއްޖާ ހަޅޭލަވައިގަތެވެ.\n“އެއޮތް ދުވަނީ ފިލަން. އޭނާ ހިފައި ހައްޔަރުކުރޭ!”\nހަމައެޔާއެކު ސަރޫޕުވެސް ގޮވަންފެށިއެވެ. “ހިފަހައްޓާ! ހައްޔަރުކުރޭ!”\nސަރޫޕުގެ ފަހަތުން ދުވެފައި ދިޔަ މީހުންނާ ދިމާއަށް ބަލާވެސް ނުލައި އޭނާ ދުވެފައި ދިޔައެވެ. އަދި ދުއްވާފައި ދިޔަ ބަހެއް އޭނާއާ އަރައިހަމަވުމުން އެބަހަށް އޭނާ ފުންމައިގެން އެރިއެވެ. އޭނާ ހުރީ މާނޭވާލެވި ވަރުބަލިވެފައެވެ. އޭނާގެ މޫނުމަތިން އެތައްތަނެއް ވަނީ ޒަޚަމްވެފައެވެ.\nހައްޔަރުކުރާށޭ ހިފަހައްޓާށޭ ގޮވަމުން އޭނާގެ ފަހަތުން ދުވެފައި އައި މީހުންގެ އަޑު ހިނދުކޮޅެއްގެތެރޭގައި ކެޑި މަޑުވެއްޖެއެވެ.\nނަރޯތަމް ދާސް ޕިޔޯނަށް ގޮވައި ގެނެސް ބުންޏެވެ. “ރާމް ބާބޫއަށް ގޮވާ ބަލަ!”\nޕިޔޯނު ދިޔަތާ ކުޑަ ހިނދުކޮޅެއްގެ ތެރޭގައި ރާމް ބާބޫ އައިސް ނަރޯތަމް ދާސްގެ ކޮޓަރިއަށް ވަނުމުގެ ހުއްދައަށް އެދުނެވެ. ހުއްދަ ލިބުމުން އެތެރެއަށް ވަންއިރު ނަރޯތަމް ދާސްގެ މޫނުމަތިން އޭނާ ކަންބޮޑުވާވަރު އެނގެން ހުއްޓެވެ. އޭނާ އެއްޗެކޭ ބުނަން އުޅެނިކޮށް ފޯނު ރަނގަބީލުވާން ފެށުމުން ފޯނުގެ އަތްގަނޑު ނަގައި ކަންފަތުގައި ޖެއްސިއެވެ.\n“ބައްޕާ މީ ސުޝީލާ.”\nބައްޕާ! ބައްޕަގެ ހަނދަނަށް ކިހިނެއްތޯވީ؟”\n“އަހަރެންގެ ހަނދާނަކަށް ގޮތެއް ނުވޭ. މާދަމައަކީ އަހަރެންގެ ލޮބުވެތި އަންހެން ދަރިފުޅުގެ އުފަންދުވަހެއްނު!” ނަރޯތަމް ލޯބިން ފުރިފައިވާ ރާގަކަށް ހިނިތުންވެފައި އިނދެ ބުނެލިއެވެ.\n“އުފަންދުވަސް ފާހަގަ ކުރަނީި މާދަމާ. މިއަދު މެންދުރުވީ އިރުވެސް ކޭކުއަޅަން އަދި އޯޑަރެއް ނުދޭ. ބޭނުންވާ އެއްޗެއް އަދި ބާޒާރުން ވެސް ނުލިބޭ.”\n“އަހަރެން އޮފީހަށް އައިސް ފުރަތަމަ ކުރީ ތިކަންތައްތައް. ހަމައެކަނި ނުކުރެވި އޮތީ ދަރިފުޅަށް ބޭނުންވާ ތަކެތި ގަންނަން ބާޒާރަށް ދިއުން. ޓްރޭޑް ޔުނިއަންގެ ވަރަށް މުހިއްމު ޖަލްސާއަކަށް ބައްޕަ ދާންޖެހޭ. ދަރިފުޅު ކޮންމެވެސް ރައްޓެއްސަކާއެކު ގޮސް ބާޒާރުކޮށްލާ! ތިޖޫރީގައި ފައިސާ ހުންނާނެ. ދަރިފުޅު ބޭނުންވާ ވަރަކަށް ފައިސާ ނަގާ!”\n“ދެން އެންމެ ރަނގަޅު ބައްޕާ!” މިހެން ބުނެފައި ސުޝީލާ ފޯނުގެ އަތްގަނޑަށް ދޮނެއް ދިނުމަށްފަހު ފޯނުގެ އަތްގަނޑު ބޭވިއެވެ.\nނިރޯތަމްދާސް ފޯނުގެ އަތްގަނޑު ބާއްވާފައި ރާމްއާ ދިމާއަށް ބަލާލިއެވެ. ރާމްގެ މޫނުގެ ކުލަވަރު ވަނީ ފަނޑުވެފައެވެ.\nނިރޯތަމް ހީލާފައި ބުންޏެވެ. “ރާމް! ބުނީމެއްނު ތިމަންނަގެ ދަރިފުޅަކީ ވަރަށް ބޮޑަށް ގަޑިއަށް ފަރުވާ ބަހައްޓާ ކުއްޖެކޭ.”\n“ލައްބަ. އޭނާއަކީ ވަގުތަށް ހުރުމަތްތެރިކޮށް ހިތާ ކުއްޖެއް. މިއަދު ވީ ކިހިނެއްކަމެއް ވެސް ނޭނގޭ. އެގާރަ ޖަހަންވާ އިރަށް މިތަނަށް އަންނާނެ ވާހަކަ ބުނި.”\n“މިހާރު އެއުޅެނީ އެކެއް ޖަހަން. މެންދުރު ކާގަޑިވެސް ޖެހިއްޖެ. މިއަދު މެންދުރުފަހުން އަހަންނަށް ހުސް ވަގުތެއް ނުލިބޭނެ.”\nނިރޯތަމް ދެއްކި ވާހައިގެ އަޑު އިވުމުން ރާމް ވަރަށް ބޮޑަށް ދެރަވެއްޖެއެވެ. ރާމްގެ މޫނުމައްޗަށް އެރި ކުލަވަރު ފެނުމުން ނިރޯތަމް ވާހަކަދެއްކިއެވެ.\n“ދެރަވާނެ ކަމެއް ނެތް. މިއަދު އިންޓަވިއު ނުކުރެވުނަސް މާދަން ކުރެވިދާނެއެއްނު! އަހަންނަކީ ވަގުތަށް ހުރުމަތްތެރިކޮށް ހިތާ މީހެއްކަން ރާމަށް އެނގޭނެ. ޑްރައިވަރަށް ނާދެވުނަސް އަހަރެންގެ ކާރު ދިހައެއްޖަހަން ފަސްމިނެޓަށް ވާއިރު އޮންނާނީ އޮފީހުގެ ދޮރުމަތީގައި. އޮފީހުގައި އޮތް ހުސް މަގާމަށް މީހަކު ހޯދަން ނޫހުގައި އިއުލާނެއް ނުޖެހީ ރާމްއަކީ އަހަރުމެންނާއެކު ތެދުވެރިކަމާއެކު މަސައްކަތްކުރާތާ ގިނަދުވަސްވީ މުއައްޒިފަކަށް ވީތީ ރާމްގެ ދަރިފުޅަށް ފުރުސަތު ދިނުމުގެ ގޮތުން.”\n“އަޅުގަނޑު މަނިކުފާނަށް ވަރަށް ބޮޑަށް ޝުކުރު ދަންނަވަން.” ރާމް އޭނާގެ ދެ އަތް މޭގައި ޖައްސާލަމުން ބުންޏެވެ.”ދިހަ ފަހަރު ދުނިޔެއަށް އަންނަން ޖެހުނަސް މަނިކުފާނުގެ އޯގާތެރިކަން އަޅުގަނޑު ހަނދާން ނައްތައެއް ނުލާނަން. މުސްކުޅިވެ ހަށިގަނޑުގެ ބާރު ކެނޑުނު ދުވަހު އެހީތެރިކަމުގެ އަތެއް ފޯރުވަން ހުރީ ހަމައެކަނި އަޅުގަނޑުގެ ދަރިފުޅު. އަދި އޭނާގެ އަންހެން ކޮއްކޮގެ ކައިވެނިވެސް ކުރުވަން އެބަޖެހޭ. މިދުވަސްވަރު މީހުންނަށް ޖެހެނީ ޑިގްރީ ހިފައިގެން ވަޒީފާގެ ފަހަތުން ދުވަން. ވަޒީފާއަށް އެދި ސަލާންޖަހަން.”\n“ބިރުގަންނާނެކަމެއް ނެތް. ކަލޭގެ ދަރިފުޅަކީ ވަޒީފާއަށް އެކަށީގެންވާ ކުއްޖެއްކަމަށް ވަންޏާ ދެރަގޮތެއް މެދުވެރިވިޔަކަ ނުދޭނަން.”\nމިހެން ބުނެފައި ނިރޯތަމް ދާސް އައިނު ރަނގަޅުކޮށްލަމުން މުއައްޒިފުންގެ ހާޒިރީ ރިޕޯޓަށް ބަލަން ފެށިއެވެ.


MRDC aa medhu maaliyyathu Committee gai suvaalu ufahdhaifi\nއެމްއާރްޑީސީއާމެދު މާލިއްޔަތު ކޮމެޓީގައި ސުވާލު އުފައްދައިފި\nމާލިއްޔަތު ކޮމެޓީގެ ބައްދަލުވުމެއް ކުރިޔަށް ދަނީ: މިއަދުގެ ބައްދަލުވުމުގައި އެމްއާރްޑީސީއާމެދު ސުވާލު އުފެއްދި -- އަވަސް ފައިލް ފޮޓޯ\nމޯލްޑިވްސް ރޯޑް ޑިވެލޮޕްމަންޓް ކޯޕަރޭޝަން (އެމްއާރްޑީސީ) އަކީ ސަރުކާރަށް ކޮންމެހެން ބޭނުންތެރި ކުންފުންޏެއްތޯ ދިރާސާ ކުރަންޖެހޭ ކަމަށް ބުނެ ރައްޔިތުންގެ މަޖިލީހުގެ މާލިއްޔަތު ކޮމެޓީގައި މިއަދު މަޝްވަރާކޮށްފި އެވެ.\nމި މައްސަލަ ކޮމެޓީގައި ނެގި އިރު ކެމޮޓީގެ މިއަދު ބައްދަލުވުމުގައި އެމްއާރްޑީސީގެ ޕާފޯމެންސް އޮޑިޓް ރިޕޯޓްގައި ފާހަގަކުރައްވާފައިވާ ކަންތައްތައް ބަލައި ދިނުމަށް ކިނބިދޫ ދާއިރާގެ މެމްބަރު އަބްދުﷲ ރިޔާޒު ހުށަހަޅުއްވާފައިވާ މައްސަލައެއް ވެސް އޮތެވެ.\nއެމްއާރްޑީސީއާ ގުޅޭ ގޮތުން ހިންނަވަރު ދާއިރާގެ މެންބަރު އިބްރާހިމް މުހައްމަދު ސޯލިހު (އިބޫ) މިއަދު ކޮމެޓީގައި ވިދާޅުވީ އެމްއާރްޑީސީއަކީ ފައިދާވާ ކުންފުންޏެއްތޯ މާލިއްޔަތު ކޮމެޓީން ބަލަންޖެހޭ ކަމަށެވެ. އިބޫގެ އެ ހުށަހެޅުމަށް ކޮމެޓީގައި ހިމެނި ވަޑައިގެންނެވި ތިން ޕާޓީއަށް ނިސްބަތްވާ މެންބަރުން ވެސް ތާއީދު ކުރައްވާ ވާހަކަފުޅު ދެއްކެވި އެވެ.\nއިބޫ ވިދާޅުވީ އެމްއާރްޑީސީއަކީ ސަރުކާރަށް ފައިިދާވާ ކުންފުންޏެއްތޯ ބަލަން ޖެހެނީ އެ ކޯޕަރޭޝަނުން ސަރުކާރަށް ލިބެންޖެހޭ ފައިސާތަކެއް ނުލިބިވާ މައްސަލައެއް ވެސް އޮތުމުން ކަމަށެވެ. އަދި ވިދާޅުވީ އެއީ ބޭނުންތެރި ކުންފުންޏެއްތޯ އަދި ފައިދާވާނެ ކުންފުންޏެއްތޯ ވެސް މަޖިލީހުން މިހާރު ދިރާސާކުރަން ޖެހޭ ކަމަށެވެ.\nއިބޫގެ ވާހަކައަށް ތާއިދުކުރައްވާ ވާހަކަ ދައްކަވަމުން ވިލުފުށީ ދާއިރާގެ މެމްބަރު ރިޔާޒް ރަޝީދު މިއަދު ވިދާޅުވީ އެކުންފުނިން މިހާރު ކުރަމުންދަނީ މަގު ހެދުން ފަދަ މަސައްކަތްތައް ކަމަށާއި މަސައްކަތަށް ބޭނުންވާ ވެހިކަލް ހޯދަން ސަރުކާރުން ލޯނު ދޫކޮށްފައިވާ ކަމަށް މައުލޫމާތު ލިބިވަޑައިގެންފައިވާ ކަމަށެވެ. ރިޔާޒް ވިދާޅުވީ އެކަންކަން އިތުރަށް ބަލައި ޔަގީންކުރުމަށްފަހު އެމްއާރްޑީސީގެ މައްސަލަ ދިރާސާ ކުރަން ޖެހޭ ކަމަށެވެ.\n"އަޅުގަނޑުމެންނަށް ބެލިދާނެ އެކުންފުނިން ކުރިއަށް އޮތްތަނުގައި ވާނީ ފައިދާތޯ ނުވަތަ ގެއްލުންތޯ، އެކަންތައް އެބަޖެހޭ ބަލަން. މިކަން އަޅުގަނޑުމެންނަށް އެނގެނީ އެމްއެންއެސްއެލް އުވާލުމުގެ ކުރިން ބަލައި ހެދި ރިޕޯޓުން" ރިޔާޒު ވިދާޅުވި އެވެ.\nއެމްއާރްޑީސީއާ މެދު މި ކަންކަން ފެންމަތިކޮށް މަޝްވަރާ ކުރި އިރު މިއަދު ބައްދަލުވުމުގައި އެމްއާރްޑީސީގެ ޕާފޯމެންސް އޮޑިޓް ރިޕޯޓްގައި ފާހަގަކޮށްފައިވާ ކަންކަން ބަލައި ދިނުމަށް މެންބަރު އަބްދުﷲ ރިޔާޒު ހުށަހެޅުއްވި ސިޓީއަށްވެސް ބަހުސް ކުރި އެވެ.\nއެކަމާ ބެހޭގޮތުން މެމްބަރުން ވިދާޅުވީ އެ ސިޓީ ކޮމެޓީއަށް ފޮނުވާފައިވަނީ ކޮމެޓީން އެމައްސަލަ ބަލަމުން ދަނިކޮށް ކަމަށެވެ.\nއެމްއާރްޑީސީގެ މައްސަލަތަކެއް ދާދި ފަހުން ވަނީ ފެންމަތިވެފައެވެ.\nއެމްއާރްޑީސީ ރައްޔިތުންގެ މަޖިލިސް\nއެމްއާރްޑީސީގެ ވެރިން ހާޒިރުކޮށް މާލިއްޔަތު ކޮމެޓީ ސިއްރުކޮށްފި


Covid jehunu manmaaa dharifulhu bahdhaluvee thin mas fahun\nކެލްސޭ ދަރިފުޅު އުރާލައިގެން\nއެމެރިކާގެ ވިސްކޮންސިންގައި ދިރިއުޅޭ ކެލްސޭ ޓައުންސެންޑް ވިހޭތާ ތިން މަސް ފަހުން އޭނާގެ ދަރިފުޅާ ބައްދަލުކުރުމުގެ ފުރުސަތު ލިބިއްޖެ އެވެ.\nއެސޯސިއޭޓެޑް ޕްރެސްގައިވާ މި ޚަބަރު ބުނާ ގޮތުގައި 32 އަހަރުގެ ކެލްސޭ އަށް އޭނާގެ ތުއްތު ދަރިފުޅު "ލޫސީ" އާ ބައްދަލުވުމަށް އެހާ ގިނަ ދުވަސް ނެގީ ބަނޑުބޮޑުއިރު ކޯވިޑް ޖެހި ވަރަށް ހާލުބޮޑުވެ ކޯމާގައި ގިނަ ދުވަސް ތަކަކު އޮންނަން ޖެހުމުންނެވެ.\nނޮވެމްބަރު،4، 2020 ގައި ސިޒޭރިއަން ހަދައިގެން ކެލްސޭގެ ދަރިފުޅު ނެގިއިރުވެސް އޭނާ އޮތީ ކޯމާގަ އެވެ.\nމެޑިސަންގައި ހުންނަ އެސްއެސްއެމް ހެލްތު ސެން މޭރީ ހޮސްޕިޓަލުގައި ލައިފް އެންޑް ލަންގް ސަޕޯޓްގައި ކެލްސޭ 75 ދުވަހު އޮތެވެ.\nއޭނާގެ ހާލު ރަނގަޅުވަމުން އައިސް ދަރިފުޅާ ބައްދަލުވެވޭ ވަރުވީ މިދިޔަ މަހުގެ 27 ވަނަ ދުވަހު އެވެ.\n"ފުރަތަމަ ބައްދަލުވުމުން ވެސް އަހަރެމެންގެ ދެމައިންގެ މެދުގައި ވަރަށް ވަރުގަދަ ގުޅުމެއް އުފެދިގެން ދިޔަ. އަހަރެން ފެނުމާއެކު ވަރަށް ރީއްޗަށް ދަރިފުޅު ހީލި. އަހަރެން މީ އޭނަގެ ކާކުކަން ދަރިފުޅަށް އެނގޭ ކަހަލަ. އެކަމާ އަހަރެން ވަރަށް އުފާވި،" ކެލްސޭ ބުންޏެވެ.\nކެލްސޭ ވިއްސި ޑޮކްޓަރު ބުނީ ކޮވިޑް ޖެހިފައިވާ މާބަނޑު މީހުން އެ ހޮސްޕިޓަލުގައި އާއްމުކޮށް ނުވިއްސާ ކަމަށެވެ.\nހޮސްޕިޓަލަށް ގެނައި އިރުވެސް ކެލްސޭގެ އޮކްސިޖަން ލެވެލް ހުރީ ވަރަށް ދަށުގައި ކަމަށާއި ބަނޑުގައި އޮތް ދަރިފުޅަށް އޮކްސިޖަން ނުލިބި ކުއްޖާގެ ސިކުނޑިއަށް ގެއްލުންވުމުގެ ފުރުސަތު އޭރު ވަރަށް ބޮޑު ކަމަށެވެ. އެހެންވެ ވީހާވެސް އަވަހަށް ދަރިފުޅު ވިއްސަން ޖެހުނީ ކަމަށް ޑޮކްޓަރު ބުންޏެވެ.\nކެލްސޭގެ ޑަބަލް ލަންގް ޓްރާންސްޕްލާންޓެއް ހަދަން ޖެހޭނެކަމަށް މިދިޔަ ޑިސެމްބަރު މަހު ޑޮކްޓަރުން ހީކުރި ނަމަވެސް އޭނާގެ ހާލަތު އަމިއްލައަށް ރަނގަޅުވަމުން އައިސް ޓްރާންސްޕްލާންޓެއް ނުހަދައި ފަރުޖެހުނީ އެވެ.\n"ކެލްސޭ ވެންޓިލޭޓަރުން ނެގޭވަރުވީ ޖެނުއަރީ މެދެއްހާ ހިސާބުގައި. އަދި އެހިސާބުން ޓްރާންސްޕްލާންޓަށް އެދޭ މީހުންގެ ލިސްޓުން ވެސް އޭނާގެ ނަން ނެގީ،" ޑޮކްޓަރު ބުންޏެވެ.\nކެލްސޭގެ ފިރިމީހާ ޑެރެކް ޑައުންސެންޑް ބުނީ އަންހެނުން ބަލިވެގެން ފާއިތުވީ ތިން ހަތަރު މަސް ދުވަހަކީ ވަރަށް ހިތާމަވެރި ދުވަސްތަކެއް ކަމަށެވެ.\n"ބައެއް ރޭރޭ ދަންވަރުގެ ހޮސްޕިޓަލުގެ ޑޮކްޓަރުން ގުޅާފަ ބުނާނެ އެމީހުންނަށް ކުރެވެން އޮތް ހުރިހާ މަސައްކަތެއް ކޮށްފީމޭ. ނަމަވެސް ކެލްސޭގެ ހާލަތު އަދިވެސް ހަމައަކަށް ނޭޅެޔޭ. އެފަދަ ވަގުތުތަކުގައި އަހަރެން ހިތަށް އަރާ އަހަރެންގެ އަންހެނުން ދެން ސަލާމަތެއް ނުވާނޭ،" ކެލްސޭގެ ފިރިމހާ ބުންޏެވެ.\nއޭނާ ބުނި ގޮތުގައި ކެލްސޭ ނެތުމުގެ އުނިކަން އެމިހުންގެ ތުއްތު ދަރިފުޅު ވެސް އިހްސާސް ކުރެ އެވެ. ކޮންމެވެސް މީހަކު ނެތިގެން އުޅޭ ކަހަލަ ގޮތަކަށް އެ ތުއްތުކުއްޖާ ވެސް އުޅެ އެވެ.\n"މަންމަ ނުފެނި ހޭދަވި ތިން މަހެއްހާ ދުވަހު ލޫސީ އަބަދުވެސް އޮންނާނީ އެކި ފަރާތްފަރާތަކަށް ބަލަބަލާ. އަހަންނަށް ހީވަނީ އޭނާ އޭރު އަބަދު އެ އުޅެނީ މަންމަ ހޯދަންހެން،" ޑެރެކް ބުންޏެވެ.\nކެލްސޭ އާއި ޑެރެކް އުޅުނީ ކޯވިޑް ޖެހިދާނެތީ ދުރާލާ ވަރަށް ފަރުވާތެރިވެ ފިޔަވަޅުތައް އަޅައިގެންނެވެ. ނަމަވެސް ބަލި ލައްވާލީ ދެ މީހުންނަށް އެއްފަހަރާ އެވެ. ޑެރެކް އަށް މާބޮޑުވަރު ނުވެ ރަނގަޅުވީއިރު ކެލްސޭ އަށް ހާލަތު ވީ ގޯހެވެ.\nކެލްސޭ ބުނީ ދަރިފުޅު ކައިރިއަށް ގެޔަށް އާދެވުމަށް ވުރެ ބޮޑު އުފަލެއް އޭނާއަކަށް ނެތް ކަމަށެވެ.


K. Guraidhoo rayyithunge huri kanboduvunthah MDP candidatun party ge leadership aa hissaakoffi | Jazeera\tގުރައިދޫ ރައްޔިތުންގެ ހުރި ކަންބޮޑުވުންތައް އެމްޑީޕީގެ ކެނޑިޑޭޓުން ޕާޓީގެ ލީޑަރޝިޕާ ހިއްސާކޮށްފި - Jazeera\nގުރައިދޫ ރައްޔިތުންގެ ހުރި ކަންބޮޑުވުންތައް އެމްޑީޕީގެ ކެނޑިޑޭޓުން ޕާޓީގެ ލީޑަރޝިޕާ ހިއްސާކޮށްފި\nމުޙައްމަދު އަފްޒަލް January 11, 2021 188 views0\nއެމްޑީޕީގެ ފަރާތުން ކައުންސިލް އިންތިހާބުގައި ވާދަކުރައްވާ ކ. އަތޮޅު ކައުންސިލްގެ ކެނޑިޑޭޓުންނާއި، ކ. ގުރައިދޫ ރަށު ކައުންސިލްގެ ކެނޑިޑޭޓުން މިނިސްޓަރ އޮފް ނޭޝަނަލް ޕްލޭނިންގ، ހައުސިންގ، އެންޑް އިންފްރަސްޓްރަކްޗަރ މުހައްމަދު އަސްލަމާއި، ޕާޓީގެ ލީޑަރޝިޕްގެ ބޭފުޅުންނާއި ބައްދަލުކޮށްފި އެވެ.\nއޮންލައިންކޮށް ކުރިއަށްގެންދިޔަ މި ބައްދަލުވުން ކުރިއަށްގެންގޮސްފަިއވަނީ ހޯމަ ދުވަހު އެވެ. މި ބައްދަލުވުމުގައި ޕާޓީގެ ލީޑަރޝިޕްގެ ފަރާތުން ނައިބް ރައީސް އަދި ރައީސުލްޖުމްހޫރިއްޔޭގެ އޮފީހުގެ މިނިސްޓަރ މުހައްމަދު ޝިފާޒާއި، ޗެއަރޕާސަން ހަސަން ލަތީފް ބައިވެރިވެވަޑައިގެންފައިވެއެވެ.\nޖަޒީރާއަށް މައުލޫމަތުދެއްވަމުން ޝިފާޒް ވިދާޅުވީ ޕާޓީގެ ފަރާތުން އިންތިހާބުގައި ވާދަކުރާ ކެނޑިޑޭޓުން ރައްޔިތުންގެ ހުރި ކަންބޮޑުވުންތައް މިނިސްޓަރ އަސްލަމާއި ހިއްސާކުރެއްވި ކަމަށެވެ. އެގޮތުން، އެ ރަށުގައި ދޯނި އެހެލާނެ ވަކި ތަނެއް ހެދުމަށާއި، ބީޗެއްގެ ގޮތުގައި ވަކި ސަރަހައްދެއް ތަރައްޤީކުރުމައި ގުޅޭގޮތުން މަޝްވަރާކުރެވުނު ކަމަށެވެ. ރައްޔިތުންގެ ފަރާތުން ހުށަހެޅި ކަންކަމަށް ރިއާޔަތްކުރުމަށްފަހު ބަދަލުތައް ގެންނަވާނެކަމަށް މިނިސްޓަރ އަސްލަމް ވިދާޅުވެފައިވާކަމަށްވެސް ޝިފާޒް ވިދާޅުވިއެވެ.\nގުރައިދޫގެ ބިން ހިއްކުމުގެ ބޮޑު ޕްރޮޖެކްޓް ފަށައި، އެ ރަށުގައި ހުރި ގިނަ މައްސަލަތަކަށް ހައްލެއް ހޯދައިދިނުމުގެ މަސައްކަތް ފަށާފައިވަނީ އައު ސަރުކާރާއެކުގައެވެ. އޭގެއިތުރުން ނަރުދަމާ ނިޒާމް އަޕްގްރޭޑް ކުރުމުގެ މަޝްރޫއު އޮތީ ޕްލޭން ކުރުމުގެ މަރުހަލާގައެވެ.\nއެކަންކަން ފާހަގަކޮށް ޝިފާޒް ވިދަޅުވީ މި ސަރުކާރު އައިފަހުން ގުރައިދޫގައި ތަރައްގީގެ ގިނަ މަޝްރޫއުތަކެއް ކުރިއަށް ގެންދެވުމަކީ ޕާޓީއަށް ލިބުނު ވަރަށް ބޮޑު އުފަލެއްކަމަށެވެ. އެގޮތުން، ފާއިތުވި ދެ އަހަރުގެ ތެރޭގައި ދުވަހަކުވެސް ނާންނަ ވަރުގެ އުމްރާނީ ތަރައްގީ ރަށަށް ގެނެވިފައިވާކަން ގުރައިދޫ ރައްޔިތުންވެސް ފާހަގަކުރައްވާކަމަށާއި، ގުރައިދޫ ރައްޔިތުންނާއި ގުޅިގެން ސަރުކާރުން މަސައްކަތް ކުރަމުންގެންދާކަމަށް ޝިފާޒް ވިދާޅުވި އެވެ.\nމިނިސްޓްރީ އޮފް ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗަރ\nމުހައްމަދު ޝިފާޒް (ޝިއްޕެ)


26.5 Million Rufiyaa ge2mashroo eh MTCC aa havaalukoffi | Mihaaru\nފެލިދޫގެ ބަނދަރު ބޮޑުކުރަން ވީ އެއްބަސްވުން ޕްލޭނިން މިނިސްޓްރީގެ ޑިރެކްޓާ ޖެނެރަލް ޝަނާ ފާރޫގާއި އެމްޓީސީސީގެ ސީއީއޯ ހަސަން ޝާހު ބަދަލުކުރަނީ -- ފޮޓޯ: ހުސެއިން ވަހީދު/ މިހާރު\n26.5 މިލިއަން ރުފިޔާގެ ދެ މަޝްރޫއުއެއް އެމްޓީސީސީއާ ހަވާލުކޮށްފި\n05 ސެޕްޓެމްބަރ 2019 - 15:15 1 comment\nޕްލޭނިން މިނިސްޓްރީގައި މިއަދު ބޭއްވި ރަސްމިއްޔާތެއްގައި އެމްޓީސީސީއާ ހަވާލުކޮށްފައި ވަނީ ވ. ފެލިދޫގެ ބަނދަރު ބޮޑުކުރުމުގެ މަޝްރޫއު އާއި އއ. ރަސްދޫގެ ގޮނޑުދޮށް ހިމާޔާތްކުރުމުގެ މަޝްރޫއު އެވެ. މި ދެ އެއްބަސްވުމުގައި ސޮއިކުރެއްވީ ޕްލޭނިން މިނިސްޓްރީގެ ޑިރެކްޓާ ޖެނެރަލް ޝަނާ ފާރޫގާއި އެމްޓީސީސީގެ ސީއީއޯ ހަސަން ޝާހެވެ. މި ދެ މަޝްރޫއު އަށް 26.5 މިލިއަން ރުފިޔާގެ ބަޖެޓެއް ކަނޑައަޅާފައި ވެ އެވެ.\nވ. ފެލިދޫ ބަނދަރު ބޮޑުކުރުމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ) އާއި ހަވާލުކޮށްފި.\nދައުލަތުގެ ބަޖެޓުން 18,508,697.10 ރުފިޔާ ޚަރަދުކޮށްގެން ކުރިއަށް ގެންދާ މި މަޝްރޫޢުއަކީ 210 ދުވަހުގެ ތެރޭގައި ނިންމުމަށް ހަވާލުކޮށްފައިވާ މަޝްރޫޢުއެއް. pic.twitter.com/eDs3DimkQQ\n— Ministry of National Planning and Infrastructure (@PlanningMV) September 5, 2019\nއެ މިނިސްޓްރީގެ ޑިރެކްޓާ ޖެނެރަލް ޝަނާ މި ރަސްމިއްޔާތުގައި ވިދާޅުވީ ފެލިދޫގެ ބަނދަރު ބޮޑުކުރުމުގެ މަޝްރޫއުގެ ދަށުން އެ ރަށުގެ ބަނދަރުގައި 61 މީޓަރުގެ ބޭރު ތޮށްޓެއް ލާނެ ކަމަށެވެ. އަދި 180 މީޓަރުގެ ރިވެޓްމެންޓް ޖެހުމުގެ އިތުރުން 126 މީޓަރުގެ އެއްގަމު ތޮށްޓެއް ހަދާނެ ކަމަށް ވެސް އޭނާ ވިދާޅުވި އެވެ. މި މަޝްރޫއު ފުރިހަމަ ކުރަން ހަތް މަސްދުވަހުގެ މުއްދަތެއް ކަނޑައަޅާފައި ވެ އެވެ.\nފެލިދޫގެ ބަނދަރު ހެދުމުގެ މަޝްރޫއު އަށް 18.5 މިލިއަން ރުފިޔާގެ ބަޖެޓެއް ހަމަޖައްސާފައި ވެ އެވެ.\nރަސްދޫގެ ގޮނޑުދޮށް ހިމާޔާތްކުރުމުގެ މަޝްރޫއު ކުރިއަށް ގެންދަނީ އިންޑިއާއިން ރާއްޖެ އަށް ދީފައިވާ ހިލޭ އެހީގެ ދަށުން ކަމަށް ޝަނާ ވިދާޅުވި އެވެ. ތިން މަސް ދުވަހުގެ ތެރޭގައި ފުރިހަމަކުރަން ކަނޑައަޅާފައިވާ މި މަޝްރޫއު އަށް 7.9 މިލިއަން ރުފިޔާގެ ބަޖެޓެއް ހަމަޖައްސާފައި ވެ އެވެ. މި މަޝްރޫއުގެ ދަށުން އެ ރަށު ގޮނޑުދޮށުން 200 މީޓަރުގެ ސަރަހައްދެއް ހިމާޔަތްކުރެވޭނެ ކަމަށް އޭނާ ވިދާޅުވި އެވެ.\nމީގެ އިތުރުން ޕްލޭނިން މިނިސްޓްރީން ވަނީ ހަތަރު ރަށެއްގެ ފެނާއި ނަރުދަމާގެ މަސައްކަތް އެމްޓީސީސީއާ އިއްޔެ ހަވާލުކޮށްފަ އެވެ. މި ހަތަރު މަޝްރޫއު އަށް 162 މިލިއަން ރުފިޔާގެ ބަޖެޓެއް ކަނޑައަޅާފައި ވެ އެވެ.\nއިތުރު ލިޔުންތައް އެމްޓީސީސީ އއ. ރަސްދޫ ހަސަން ޝާހް، އެމްޑީ (އެމްޑަބްލިއުއެސްސީ) ނެޝަނަލް ޕްލޭނިން އެންޑް އިންފްރާސްޓްރަކްޗަރު


ސިޔަރަތު ފިލާވަޅު 1 – DhiSalafiyyah\n12/10/2011 محمد ﷺ ގެ ސިޔަރަތު, ފިލާވަޅުއައްޝައިޚް އަޙްމަދު މިޙްސަން މުޙައްމަދު\nތިރީގައި އަޅުގަނޑު ކުރުގޮތަކަށް ތިޔަބޭފުޅުންނަށް ހުށައަޅައިދޭން ގަސްދުކޮށްފައިވަނީ މި ދުނިޔެ ދުށް އެންމެ މާތް އިންސާނާ، އަޅުގަނޑުމެންގެ ލޮބުވެތި ނަބިއްޔާ މުޙައްމަދު صلى الله عليه و سلم ގެ ސިޔަރަތެވެ. ސިލްސިލާ ލިޔުންތަކެއް ގޮތުގައި ތިޔަބޭފުޅުންނަށް އެ މާތް ނަބިއްޔާގެ ސިޔަރަތު ކުރުގޮތަކަށް އަޅުގަނޑު ހުށައަޅައިދެވޭތޯ މި މަސައްކަތްފެށީ د. خالد بن عبد الرحمن حمد الشايع ލިޔުއްވާފައިވާ قطوف من سيرة المصطفى މި ފޮތް އަސްލަކަށް ބަލައިގެންނެވެ. މި ސައިޓުގެ ޒަރިއްޔާއިން ތިޔަބޭފުޅުންނަށް ރަސޫލުﷲ ޞައްލަﷲ ޢަލައިހިވަސައްލަމްގެ ސީރަތު ހުށައަޅައިދެވޭތޯ އަޅުގަނޑު މަސައްކަކަތްކުރާނަމެވެ. إن شاء الله. ﷲ ތަޢާލާ އަޅުގަނޑަށް މި ކަމުގައި ތައުފީޤު ދެއްވާށިއެވެ. އާމީން.\nރަސޫލުﷲ ޞައްލަﷲ ޢަލައިހިވަސައްލަމަގެ ސިޔަރަތު.\nމާތްވެގެންވާ ނަސަބުފުޅާއި ބޮޑުފުޅުވެވަޑައިގަތުން\nރަސޫލުﷲ ޞައްލަﷲ ޢަލައިހި ވަސައްލަމްގެ ނަސަބުފުޅު:\nއެކަލޭގެފާނަކީ، ޢަދްނާންގެ ދަރި މަޢުދްގެ ދަރި ނިޒާރުގެ ދަރި މުޟައްރުގެ ދަރި މާލިކުގެ ދަރި ފިހްރުގެ ދަރި ޣާލިބުގެ ދަރި ލުއައްޔުގެ ދަރި ކަޢުބުގެ ދަރި މުއްރާގެ ދަރި ކިލާބުގެ ދަރި ޤުޞައްޔުގެ ދަރި ޢަބްދުމަނާފުގެ ދަރި ހާޝިމްގެ ދަރި ޢަބްދުލް މުއްޠަލިބުގެ ދަރި ޢަބްދުﷲ ގެ ދަރިކަލުން މުޙައްމަދު صلى الله عليه و سلم އެވެ.\nއެކަލޭގެފާނުގެ ނަސަބުފުޅުގެ މިހާ ހިސާބަށް (ޢަދްނާން އާއި ހިސާބަށް) މުޅި އުއްމަތްވަނީ އިޖުމާޢުވެފައެވެ. އދި އަލްއިމާމް ބުޚާރީ އާއި އަލް އިމާމް މުސްލިމްވަނީ މިހާ ހިސާބަށް އިއްތިފާޤުވެ ވަޑައިގެންފައެވެ. އެހެންނަމަވެސް ނަސަބުގައި ޢަދުނާންއަށް ވުރެ ކުރިޔަށް ގޮސްފައިހުރި ރިވާޔަތްތަކުގެ ޞައްޙަ ކަމާމެދު ޙަދީޘް ޢިލްމުވެރިންގެ މެދުގައިވަނީ ޚިލާފުވެފައެވެ.\nރަސޫލުﷲ ޞައްލަﷲ ޢަލައިހި ވަސައްލަމްގެ ނަސަބުފުޅަކީ މިބިންމަތީގައިވާ ހުރިހާ ނަސަބަކަށްވުރެ މަތިވެރިވެގެންވާ ނަސަބުފުޅެކެވެ.\nރަސޫލުﷲ صلى الله عليه و سلمގެ ނަންފުޅުތައް:\nލޮބުވެތި ނަބިއްޔާ މުޙައްމަދު صلى الله عليه و سلمގެ ގިނަ ނަންފުޅުތަކަކީ ޙަމްދުގެ މާނާއިގެނަންފުޅުތަކެވެ. އަދި ނަބީކަމުގެ މަތިވެރި ސިފަތަކާއި ގުޅިފައިވާނަންފުޅުތައްވެސް އެބަހުއްޓެވެ. އޭގެތެރެއިން އެންމެ މައްޝޫރު ނަންފުޅަކީ މުޙައްމަދުއެވެ. އަދި ޤުރުއާނުގައި ޞަރީހަކޮށް މިނަންފުޅު އައިސްފައިވެއެވެ. ﷲ ތަޢާލާ ވަޙީ ކުރައްވާފައިވެއެވެ. (محمد رسول الله) الفتح 29 މާނާއީ: “ﷲގެ ރަސޫލާ މުޙައްމަދެވެ.” އަދި އަލް ޢައްލާމާ އިބްނުލް ޤައްޔިމް –ރަޙިމަހުﷲ- ވިދާޅުވެފައިވާގޮތުން ތައުރާތުގައިވެސް އެކަލޭގެފާނުގެ ނަންފުޅު ޞަރީޙަކޮށް އައިސްފައިވެއެވެ. މީމާތް ނަންފުޅު (މުޙައްމަދު) ގައި އެކުލެވިގެންވަނީ ޙަމްދުގެ މާނައެވެ. އެހެންކަމުން އެކަލޭގެފާނަކީ ﷲ ގެ ޙަޟްރަތުގައި ޙަމްދުލިބިގެންވާ ބޭކަލެކެވެ. އަދި މަލާއިކަތުންގެ އަރިހުގައިވެސް ޙަމްދުލިބިގެންވާ ބޭކަލެކެވެ. އަދި އެކަލޭގެފާނުގެ އަޚުން ކަމުގައިވާ ރަސޫލުބޭކލުންގެ އަރިހުގައިވެސް ޙަމްދުލިބިގެންވާ ބޭކަލެކެވެ. އަދި ބިމުގެ އަހުލުވެރިންގެ ފަރާތުންވެސް ޙަމްދުލިބިގެންވާ ބޭކަލެކެވެ.\nއެކަލޭގެފާނުގެ ނަންފުޅުތަކުގެތެރޭގައި އަޙްމަދު، އައްމުތަވައްކިލް، އަލްޙާޝިރް، އަލް ޢާގިބް، ނަބިއްޔުއް ތައުބާ، އަލްފާތިޙު، ނަބިއްޔުއް ރަޙްމާ، އަދި އަލް އަމީން ހިމެނެއެވެ.\nއެކަލޭގެފާނުގެ ކުންޔާއަކީ އަބޫ ޤާސިމެވެ. އެކަލޭގެފާނުގެ ދަރިކަލުން ޤާސިމް އަށް ނިސްބަތްކޮށެވެ. އެއީ އެކަލޭގެފާނުގެ ފުރަތަ ދަރިފުޅެވެ.\nރަސޫލުﷲ صلى الله عليه و سلمގެ ބައްޕާފުޅާއި މަންމާފުޅު:\nއެކަލޭގެފާނުގެ ބައްޕާފުޅަކަކީ ޢަބްދުލް މުއްޠަލިބުގެ ދަރިކަލުން ޢަބްދުﷲގެފާނެވެ. ޢަބްދުﷲގެފާނަކީ ޢަބްދުލް މުއްޠަލިބުގެ 10 ދަރިންގެ ތެރެއިން އެންމެ ހަނގު ދަރިކަލުންނެވެ. އަދި ޢަބްދުލް މުއްޠަލިބް އެންމެ ލޯބިވެވަޑައިގަންނަވަނީވެސް ޢަބްދުﷲގެފާނު ދެކެއެވެ. ޤުރައިޝުންގެ މެދުގައިވެސް ޢަބްދުﷲގެފާނަކީ ލޯބިލިބިގެންވާ ޤަދަރުވެރި ބޭކަލެކެވެ.\nނަބިއްޔާ صلى الله عليه و سلمގެ މަންމާފުޅަކީ އާމިނަތު ބިންތު ވަހަބު ބިން ޢަބްދުމަނާފް ބިން ޒުހުރަތު ބިން ކިލާބު ބިން މުއްރާ ބިން ކަޢުބު ބިން ލުއައްޔު ބިން ޣާލިބު އެވެ. އެކަމަނާއަކީ ޤުރައިޝުންގެ އަންހެނުންގެ ތެރެއިން އެންމެ އެންމެ ފުރިހަމަ ކަމަނާއެވެ. އަދި ނަސަބުގެ ގޮތުން އެންމެ އަރާހުންނެވި ކަމަނާއެވެ. އަދި ޢިއްޒަތުގެ ގެތުންވެސް އެންމެ މަތިވެރި ކަމަނާއެވެ.\nޢަބްދުﷲގެފާނާއި އާއި އާމިނަތުގެފާނުގެ ކައިވެނިފުޅަކީ އެ ކައިވެންޏަކަށް މަޚްލޫޤުންގެ ތެރެއިން އެންމެ މާތް ސާހިބާ ލިބިވަޑައިގެންނެވި ކައިވެނި ފުޅެވެ.\nނަބިއްޔާ صلى الله عليه و سلم އަށް ބަލިވެ އިންނެވުމާއެކޫ އާމިނަތުގެފާނަށް ކުރިޔަށް ވާންއޮތް ބޮޑުކަމަކާއި ބެހޭގޮތުން ހުވަފެންތަކުގައި ޢަލާމްމާތްތައް ފެންނަން ފެށިއެވެ.\nއާމިނަތުގެފާނު ބަލިވެއިންނެވި ދުވަސްވަރު އެކަމަނާއަށް އެންމެބޮޑު ހިތާމަޔެއް ލިބިވަޑައިގަތީ އެކަމާނާގެ ފިރިކަލުން ޢަބްދުﷲގެފާނު އަވަހާރަވުމުންނެވެ. އެކަމާނާއަށް ޢަބްދުﷲގެފާނާއި އެކު އުޅުއްވުނީ މަދު ދުވަސްކޮޅެއްގައެވެ.\nބައްޕާފުޅު ޢަބްދުﷲގެފާނު އަވަހާރަވެވަޑައިގެންނެވިއިރު ހިދާޔަތުގެ މަތިވެރި ނަބިއްޔާވަނީ އާމިނަތުގެފަނުގެ ބަނޑުފުޅުގައެވެ. މިއާއިއެކު އެކަލޭގެފާނު ޔަތީމުވެވަޑައިގެންނެވިއެވެ. އެކަލޭގެފާނަކީ ޔަތީމުންގެ އެންމެ މަތިވެރި ސާހިބާއެވެ. ﷲ ތަޢާލާ ވަޙީއްކުރައްވާފައިވެއެވެ. (أَلَمْ يَجِدْكَ يَتِيمًا فَـَٔاوَىٰ) الضحى6މާނައީ: ” ކަލޭގެފާނު ޔަތީމަކު ކަމުގައިވަނިކޮށް އެކަލާނގެ ކަލޭގެފާނު ދެކެވޮޑިގެން ނުވޭހެއްޔެވެ؟ ދެން އެކަލާނގެ، ކަލޭގެފާނަށް ހިޔާވަހިކަން ދެއްވިއެވެ.”\n1- ރަސޫލުﷲ ޞައްލަﷲ ޢަލައިހިވަސައްލަމަގެ ނަސަބުފުޅުން، އިލްމުވެރިން އިޖުމާޢުވެފައިވާ މިންވަރު ބަޔާންކުރޭ!\n2- ރަސޫލުﷲ ޞައްލަﷲ ޢަލައިހިވަސައްލަމަގެ ނަންފުޅު، މުޙައްމަދުގައި އެކުލެވިގެންވަނީ ކޮންމާނައެއް؟ އަދި އެކަލޭގެފާނުގެ ނަންފުޅުތަކުގެތެރެއިން3ނަންފުޅު ބަޔާންކުރޭ!\n3- އެކަލޭގެފާނުގެ ކުންޔާއަކީ ކޮބާ؟ ޤާސިމްއަކީ އެކަލޭގެފާނުގެ ކިތައްވަނަ ދަރިފުޅު؟\n4- ރަސޫލުﷲ ޞައްލަﷲ ޢަލައިހިވަސައްލަމަގެ، މަންމާފުޅާއި، ބައްޕާފުޅާއި ކާފާފުޅުގެ ނަން ބަޔާންކުރޭ!\n5- ރަސޫޅުﷲ ޞައްލަﷲ ޢަލައިހިވަސައްލަމަގެ ބައްޕާފުޅު އަވަހާރަވީ ކޮންއިރަކު؟


ހޯދަޑު ސްޕައިކަރަސްގެ މައްޗަށް 1-3 ގެ ކުރިއެރުމެއް މިސްކިތްމަގު ޓީމުން ހޯދައިފިMikal News\nމިސްކތްމަގު ޓީމާއި ހޯދަޑު ޓީމު ބައްދަލުކުރި މެޗު. ފޮޓޯ އަލީ އިއްޒަތު\nހޯދަޑު ސްޕައިކަރަސްގެ މައްޗަށް 1-3 ގެ ކުރިއެރުމެއް މިސްކިތްމަގު ޓީމުން ހޯދައިފި\n26 ސެޕްޓެމްބަރ 2015, 19:37 |\nފުވައްމުލަކުގައި މިހާރު ކުރިއަށްދާ އަންހެނުންގެ ވޮލީބޯޅަ މުބާރާތުގެ ތިންވަނަ މެޗުގައި ހޯދަޑު ސްޕައިކަރސް އާއި މިސްކިތްމަގު އެންމެންގެ ގުޅުން ބައްދަލުކުރި މެޗު އިން 3-1 ން ކާމިޔާބުކުރީ މިސްކިތްމަގު ޓީމެވެ. މިއަދު ހަވީރު ކުޅެވުނުު މިމެޗްގެ ސެޓްތައް ގެންގޮސްފައި ވަނީ 25-20، 18-25، 25-10 އަދި 25-18 އިންނެވެ.\nމިމެޗުގެ މޮޅު ކުޅުންތެރިއަކަށް ހޮވުނީ މިސްކިްތމަގު ޓީމުގެ ޖާރޒީ ނަމްބަރު7ނީމާ އެވެ.\nމިސްކިތްމަގު ޓީމަކީ މިމުބާރާތަށް އެންމެ ބޮޑު ޚަރދެއް ކޮށްގެން ތައްޔާރުވަނުން އައި ޓީމުކަމަށް މައުލޫމާތު ލިބެއެވެ. އެގޮތުްނ މިސްކިތްމަގު ޓީމުން ވަނީ ނޭޕާލުގެ ދެ ކުޅުންތެރިއަކާއި ކޯޗެއް މިމުބާރާތަށް ގެނެސްފައެވެ.\nހޯދަޑު ޓީމުގައިވެސް ރަށުން ބޭރު ދެކުޅުންތެރިން ކަމުގައިވާ ލަންކާގެ ކުޅުންތެރިއަކާއި ދިވެހި ގައުމީ ޓީމުގެ ނާޒިމާ ހިމެނެއެވެ.\nމިއި މިގުރޫޕުގެ ފުރަތަމަ މެޗެވެ. މި ގުރޫޕުގައި ދެން އޮތީ ދަޑިމަގު ޓީމެވެ.\nމުބާރާތް ރޭވިފައިވަނީ ދެ ގުރޫޕުން ވެސް ލީގު އުސޫލަށް އެއްބުރު ކުޅެ، ކޮންމެ ގުރޫޕަކުން ވެސް އެންމެ މޮޅު ދެޓީމު ސެމީ ފައިނަލަށް ފާގޮތަށެވެ. ސެމީފައިނަލުގައި3މެޗް ކުޅޭ ގޮތަށެވެ. އެއީ ކޮންމެ ގްރޫޕަކުން ވެސް 1 ވަނައަށް ދާ ދެޓީމު ސެމީގައި ބައްދަލުކޮށް މޮޅުވާ ޓީމު ފައިނަލަށް ގޮސް ބަލިވާޓީމަށް ދެވަނައަށް ދާ ދެޓީމު ބައްދަލުކޮށް މޮޅުވާޓީމަކާއި ކުޅެގެން ފައިނަލަށް ދިއުމުގެ ފުރުސަތު ލިބޭ ގޮތަށެވެ.\nމިމުބާރާތުގެ މެޗެއް މިރޭ ވެސް ކުޅެވޭނެއެވެ.


Faruvaa Ah Aadheys Kuramundhiya Actor Rahul Covid Baleegai Maruvejje - Vaguthu\nފިލުމު ''ބޭޖާ ފުރައި 2''، ''ސުވަދޭސް'' ފަދަ ފިލުމުތަކުގައި މަސައްކަތް ކޮށްފައިވާ އެކްޓަރ ރާހުލް ވޯރާ ކޮވިޑް-19 ބަލީގައި މަރުވެއްޖެއެވެ. ރާހުލް މަރުވުމުގެ ގަޑިއިރުތަކެއް ކުރިން އޭނާ ވަނީ ފޭސްބުކުގައި އަސަރުގަދަ ޕޯސްޓެއް ކޮށްފައެވެ.\nމިދިޔަ ހޮނިހިރު ދުވަހު ފޭސްބުކްގައި ރާހުލް ކުރި ޕޯސްޓުގައި ޓެގްކޮށްފައިވަނީ ބޮޑުވަޒީރު ނަރެންދުރަ މޯދީއާއި، ދިއްލީގެ ޑެޕިއުޓީ ޗީފް މިނިސްޓަރ މަނީޝް ސިސޯޑިއާއެވެ.\n''އަހަރެންނަށް ވެސް ރަނގަޅު ފަރުވާއެއް ލިބުނު ނަމަ ސަލާމަތްވާނެ'' ރާހުލްގެ ޕޯސްޓުގައިވެއެވެ. މި ޕޯސްޓުގައި ފަރުވާ ހޯދުމަށް ބޭނުންވާ އޭނާގެ މަޢުލޫމާތުތައް ވެސް ހިއްސާކޮށްފައިވެއެވެ.\nރާހުލްގެ މަރު ކަށަވަރު ކޮށްދިނުމަށް ޑައިރެކްޓަރ އަރްވިންދު ގޯރު ވެސް ވަނީ ފޭސްބުކްގައި ޕޯސްޓެއް ކޮށްފައެވެ.\n''ރާހުލް ވޯރާ މަރުވެއްޖެ. އަހަރެންގެ ހުނަރުވެރި އެކްޓަރ މިހާރު މި ދުނިޔެއަކު ނެތް. އިއްޔެ ވެސް އަހަރެންގެ ގާތުގައި ރާހުލް ބުނި ރަނގަޅު ފަރުވާ ލިބުނު ނަމަ އޭނާގެ ފުރާނަ ސަލާމަތް ކުރެވުނީސް ކަމަށް. ރާހުލް ރޭގެ ވަގުތެއްގައި އަޔުޝްމާން ހޮސްޕިޓަލަށް ބަދަލު ކުރެވުނު. ނަމަވެސް އޭނާގެ ފުރާނަ ސަލާމަތެއް ނުކުރެވުނު. އަހަރެމެން އެންމެންނަށް މަޢާފް ކުރޭ. އަހަރެމެން އެންމެންނަކީ ވެސް ތިކަމުގައި ކުށްވެރިވާ ބައެއް'' އަރްވިންދުގެ ޕޯސްޓުގައިވެއެވެ.\nކޮވިޑަށް ފައްސިވެ، ފަރުވާ ހޯދުމަށް އެހީތެރިވުމުގެ ގޮތުން އެހީއަށް އެދި މިދިޔަ ހަފުތާ ރާހުލް ވަނީ ފޭސްބުކްގައި ޕޯސްޓެއް ކޮށްފައެވެ. ރާހުލްގެ މި ޕޯސްޓުގައި ބުނެފައިވަނީ ކޮވިޑަށް ފައްސިވެފައިވާ ކަމަށާއި އެޑްމިޓް ކޮށްފައިވާ ކަމަށެވެ. އަދި އޮކްސިޖަން ލިބޭނެ އެނދެއް ހުރި ހޮސްޕިޓަލެއް ލިބޭނެތޯ ސުވާލުކޮށް ރާހުލް ބުނެފައިވަނީ އޭނާގެ އޮކްސިޖަން ލެވެލް ދަށްވާ ކަމަށް ބުނެފައެވެ.


ގާތުގާވުމަށް ހިތް އެދެނީ (8) – Esfiya\nލޯބި 1 week ago\nގާތުގާވުމަށް ހިތް އެދެނީ (8)\nނަމާދަށް ބަންގިގޮވުމާއެކު ރިޔާން އަދި ޔޫއާންވެސް ގެއިންނިކުމެގެން ދިޔައީ ފިހާރަކޮށްގެން އަންނާނަން ކަމަށް ބުނެފައެވެ. އެހެންކަމުން ޔުލީން އަދި ލައިހާ ނަމާދުކޮށްގެން ކައްކަން ވާން ޖެހޭ ތައްޔާރީތައްވާން ފެށިއެވެ. ” ޔުލީ ދެން ލައިފް ގާކިހިނެއް ހަދާނީ ނުހާން އަށް ފަހުން އެހެން ފިރިހެން ކުއްޖަކާ ގުޅެން ނުވިސްނަން ތަ ؟ ” ފިޔާކޮށަން ހުރި ލައިހާ ބުނެލިއެވެ. ” ނޭނގެ ދޯ ، އަދިވެސް ގެޓް އޯވާ އެތް ނުވޭ ނުހާން އަކަށް ، ހިއެއް ނުކުރަން ނުހާން އެހާ ވަރުވެދާނެކަމަކަށް ” އިސްޖަހާލަމުން ޔުލީން ބުނެލިއެވެ. ” އެހެންވީރުބުނެބަލަ ޔޫއާން ކިހިނެއް ވަނީ ؟ ” ވަށްކަޅިން ޔުލީން އަށް ބަލައިލަމުން ލައިހާ ސުވާލުކޮށްލިއެވެ. ” އޭން ، ޔޫއާން އޭ ، ސާބަސް ލައީ ނޭނގޭތަ އެއީ އަހަރެންގެ ދުޝްމަނެއްކަން ، އެކަމް ބްރޭކްއަޕްވީ ދުވަހު ޔޫއާން ގެ ފަރާތުން އެ ހާގާތްކަމެއް އަހަރެން އުންމީދެއް ނުކުރަން ކުޑަކޮށް އަޅައިގަންނަ ގޮތެއް ހުރޭ ބަޓް ރިލޭޝާންޝިޕް އަކަށް އަދިނުވިސްނަން ” ހިޔާލީ ދުނިޔެއެއްގައި ހުރެގެން ޔުލީން ބުނެލިއެވެ.\n” އޭ ޔޫއާން ކަލޭ ޔުލީން ދެކެ ލައިކް ވޭ ދޯ ” ފިހާރައަށް ވަންނަމުން ރިޔާން ކޮށްލި ސުވާލުން ޔޫއާން ހުއްޓުން އެރިއެވެ. ރިޔާން އާ ދިމާލަށް ބަލަހައްޓައިގެންހުރެވުނީއެވެ. ” ކިހިނެއް ވީ ، ޔުލީން ކަމުނުދަނީތަ ” ރިޔާން އަނެއްކާ ވެސް އަހާލިއެވެ. ” ނޫން ” އަވަސްއަވަހަށް ޔޫއާން އަށް ބުނެލެވުނެވެ. ” ކޮބާ ހީވެ މިހިރަ ފަޅާ އެރީނު ކުރިންވެސް ކަމުދާވާހަކަ ބުނިނަމައެތްނު ، ” ހެމުން ހެމުން ރިޔާން ބުނެލިއެވެ. ޔޫއާން އަށް ބޮލުގެ ފުށްކިބައިގައި އަތްހިންގާލެވުނެވެ. ” ސޯބުނޭ ކިހިނެއް ވީކަމެއް މީ ” ރިޔާން އަހާލިއެވެ. ” ކަލޭ އޯކޭތަ ” ޔޫއާން އަހާލިއެވެ. ” އާން ކިރިޔާ ” އުފާވެލާފައި ރިޔާން ބުނެލިއެވެ. ” ހޫމް އޯކޭ ، މާލެ އަންނަން އޮތްދުވަހު ނޫން އޭގެ އަނެއްދުވަހު ޔުލީން އާ ގުޅާގެން ރިޔާން އުޅުނުދުވަހު ޔުލީންގެ އަޑުއިވިގެން ދެން އެދުވަހު ޔުލީން މަގައިގާ ބައްދާލިއެތްނު އެހިސާބުން ” ޔޫއާން ކިޔާދިނެވެ. ” އޯހް ހޮއެ ހޮއެ ” ލާނެތްރާގަކަށް ރިޔާން ބުނެލިއެވެ. ” އަދި އިގޭތަ މިއަދު ލައިޙާ އާ ޔުލީން ދެއްކި ވާހަކަ އެތް ” މިހެން ކިޔާފައި ރިޔާން އޭނާ އަށް އަޑުއިވުނު ހުރިހާ ވާހަކަ އެތް ޔޫއާން އަށް ކިޔާދިނެވެ. ” ވާވް އަސްލުތަ. ދެން ކޮންއިރަކުން ލައިހާ އަށް ލޯބިހުށައަޅަން ތިވިސްނަނީ” ޔޫއާން އަހާލިއެވެ. ” ނޭނގެ ވަރަށް އަވަހަށް އިންޝާﷲ” ޔަޤީން ކަމާއެކު ރިޔާން ބުނެލިއެވެ. ދެމީހުންވެސް އެއްޗެހި ގަނެ އަވަދިވެވުނީ އެތައް އިރަކުންނެވެ. ލަސްވެގެން އެތައް ފަހަރަކު ޔުލީން ގުޅިފަހުން ދެމީހުން އަތްމަތި އަވަސްކޮށްލިއެވެ.\nއެއްޗެހި ކޮށާ ނިމި ކައްކަން ތައްޔާރުވެގެން ތިބި ލައިހާ އަދި ޔުލީން ތިބީ ކުދިކިޔާލަކިޔާލަ އެވެ. އެވަގުތު ބަދިގެ ތެރެއަށް ވަން ރިޔާން އަދި ޔޫއާން ގެ މޫނުމަތިން ވަރުބަލިކަން ފެނުމުން ޔުލީން އަށް ދެފަރާތަށް ބޯހޫރާލެވުނެވެ. ” ދެން ވަރުބަލި ވެފައި ތިބޭނެ ކަމެއް ނެތް ، އަލަށް ކަމެއް ޖެއްސީމާވެސް ތިއައީ ގަނޑިއިރެއް ފަހުންވީއްޔަ ” ކޮތަޅުތަކުން އެއްޗެހި ނަގަމުން ޔުލީން ބުނެލިއެވެ. ” ހޫމް ދެން އެއްޗެހި ކިޔަސް ހެވޭ ، ދެން އަހަރުމެންނެއް ނުދާނަން ، މިހިސާބުން މިނިމުނީ މީ ދިޔަ ފުރަތަމަ އަދި ފަހުފަހަރު ” ޔޫއާން ބުނެލިއެވެ. ” ނުވެސް ބުނާނަން ދެން ދާށެކޭ ، އަހަރެން ނޫޅެން ކަންނެތް ވެގެން ލަސްކުރާކަށް ” ޔޫއާން ކައިރި އަށް ޖެހިލަމުން ދެއުކުޅުގައި އަތްވިއްދާލަމުން ޔުލީން ބުނެލިއެވެ. ” އަދިވެސް އަހަރުންތަ ކަންނެތީ ، ބަލަ ވާހަކަ ރީއްޗެއް ނު ” ޔުލީން ކައިރި އަށް ޖެހިލަމުން ޔޫއާން ބުނެލިއެވެ. ” ވާޙަކަ ރީތި ނުވެ ހުންނާނެތަ ” ކުރިއަށް ވުރެ ބޮޑަށް ޔޫއާން ކައިރި އަށް ޖެހިލަމުން ޔުލީން ބުނެލިއެވެ. ” ދެން ސްޓޮޕް ، ދެމީހުން މުބާރާތެއް ބާއްވާގެންނެއް ނޫން ވީއްޔަ މިއޮޅެނީކީ ، މިދެމީހުން އަދި ކަމެއް ފަށާނެ ، އެދުވަހަކުން ޖެހޭނެ ސައިދޭން ދޯ ލައީ ” ލައިހާ އަށް ދޯއެއް އެތްލަމުން ރިޔާން ބުނެލިއެވެ. ” ހޫމް އަސްލުވެސް ، ޔުލީ ނޭނގުނަސް ނަފްރަތަކީ ލޯބީގެ ފެށުމޭ ” ލައިހާ ބުނެލިއެވެ. އެއާއެކު ޔުލީން އަނގަޔަށް ވައްތަރެއް ޖައްސާލަމުން ދެލޯކުޑަކޮށްލާފައި ޔޫއާން އަށް ބަލައިލަމުން ކައްކަން ފަށަން އަވަދިވެގަތެވެ. ލައިހާ ވެސް ސޮސެޖް ތައް ހަދަން އަވަސްވެގަތެވެ. ރިޔާން އަދި ޔޫއާން ބަދިގެއިން ނިކުމެގެން ގޮސް ސޯފާގައި ޖައްސާލަމުން ތީވީހުޅުވާލީ މެޗްއެއް އަންނާތީއެވެ. ” ބަލާބަ ކަންނެއް ކަން އެބަ ފެނެއެތްނު ” އެތްމިޔަކަނިން ހީލަމުން ޔުލީން ބުނެލީ މޭޒުމައްޗަށް ފައި އަރުވާގެން ތިބި ރިޔާން އަދި ޔޫއާން އަށް ބަލައިލަމުންނެވެ. ” ޔެސް ދޯ ” ޔުލީން އާ ބައިވެރިވެލަމުން ލައިހާ ބުނެލިއެވެ.\nތިރީހަކަށް މިނެޓް ފަހުން ކައްކާ ނިމުނެއްކަމަކު ލައިހާ އަދި ޔުލީން ވެސް ބޭނުންވީ ފެންވަރާލައިގެން ކާން އައުމަށެވެ. އެހެންކަމުން ރިޔާން މެން ކައިރި ނުބުނެ އެދެމީހުން ދިޔައެވެ. ” ލައީ ދާން ވީނު ދޮންބެ މެން ކޮޓަރިއަށް ފެންވަރަން ވަންނަން ، އަވަސްވާނެ އެތްނު ” ތުވާލި ހަރުން ތުވާލި ނަގަމުން ޔުލީން ބުނެލިއެވެ. ދެލޯބޮޑުކޮށްލަމުން ލައިހާ ހިންދިރުވާލިއެވެ. ” އަހަރެން..” ލައިހާ އަށް ބުނެލެވުނެވެ. ” އާން ކޮޔާ ދެން ވެސް އަވަހަށް ދޭ ” އަލަމާރިން ކަޅުކުލައިގެ ފަޔަށް ހިފާފައި ހުންނަ ޓައިޓް އަކާ ޓޮޕްކޮޅެއް ނަގަމުން ޔުލީން ބުނެލިއެވެ. ” އޯކޭ ” މިހެންބުނެ ލައިހާ އޭނާގެ ތުވާލި އާ ޖާރްޒީ އަކާ އަދި ތިރިން ލާން ކަޅު ޓައިޓް އެތް ނަގަމުން ރިޔާން ގެ ކޮޓަރިއަށް ދިޔައެވެ. ރިޔާން ގެ ކޮޓަރިއަށް ވަދެވުމާއެކު ލައިހާ ގެ ހިތްނެގިނެގިފައި ޖެހެމުން ދިޔައެވެ. ރިޔާން ގެ ކޮޓަރީގެ ކޮންމެ ދިމާލަކުން ފެންނަމުން ދިޔައީ ސާފުތާހިރުކަމެވެ. އެހެންކަމުން ލައިހާ ހިތްހަމަ ޖެހެނުވެ. އަވަސްކޮށްލުމަށް ފެންވަރާލަން ލައިހާ ވަތެވެ.\n” އޭ ކަޑައެއް ނު އަޅޭ މަ ފޯން އެ މަރުވީ ، އަންނާނަން ޖާޗް އަށް ޖަހާފައި ، މަންމަ މެން ގުޅާ ވެސް ފާނެ ” ފޯނު ނިވުނުތަނުން ރިޔާން ބުނެލިއެވެ. ” ހޫމް ދޭ ” މެޗް އަށް ގެއްލިފައި އިނދެ ޔޫއާން ބުނެލިއެވެ. ފޯނު ހުޅުވަމުން ކޮޓަރިއަށް ވަން ރިޔާން އަށް ހައިރާން ކަމެއް ލިބުނީ ފާހަނަ އިން ފެން އޮހޭ އަޑުއިވުމުންނެވެ. އެ ހައިރާން ކަމުގައި ހުރެ ފޯނު ޖާރްޖް އެތް ޖަހާލިއެވެ. މާގަނޑު ބަންދުކޮށްލަމުން ފެން ހިތްކަން ތުވާލި ނުލާ އާދެވުމުން ނިކުންނަން އުޅެފާވެސް ކޮޓަރި ދޮރުހުޅުވަލި އަޑުއިވުމުން ޔުލީން ކަމަށް ހީކޮށް ލައިހާ ދޮރު ކައިރި އަށް ޖެހިލާފައި ޔުލީން އަށް ގޮވާލިއެވެ. ކޮޓަރިން ނިކުންނަން ދިޔަ ރިޔާން އަށް އިވުނު ލައިހާ ގެ އަޑުން މަޑުޖެހެލެވުނެވެ. މިހާ ގެ ހައިރާން ކަން އިތުރުވެގެން ދިޔައެވެ. ” ޔުލީ ތުވާލި ދިއްކޮށްލަބަ، ހަނދާން ނެތިގެން ތުވާލި ނުލާ މިއައީ ” ދޮރު ކުޑަކޮށް ހުޅުވާލަމުން ލައިހާ އަތްދިއްކޮށްލަމުން ބުނެލިއެވެ. ލައިހާގެ ހާމައަށް އޮތް އަތް ފެނުމާއެކު ރިޔާން ގަނޑުވިކަހަލަ އެވެ. ނަމަވެސް ލައިހާ ދެތިން ފަހަރު ބުނުމުން ރިޔާން އޭނާގެ އަލަމާރިން އިތުރަށް އިން ތުވާލި ނަގަމުން ފާހަނަ ކައިރި އަށް ދިޔައެވެ. އެއިރު އޭނާގެ ހިތް ޑަންޑަން ލާފައި ތެޅެމުން ދިޔައެވެ. ލައިހާ އަތަށް ތުވާލި ދިން ގަނޑީ އެއަތުގައި އޭނާ ގެ އަތްޖެހުނެވެ. ލައިހާގެ ފިނިއަތް އިޙްސާސް ވުމުން ރިޔާން އަށް ކަރަންޓް ޝޮކް އެތް ޖެހުނުފަދައެވެ. ލައިހާ އަށް ވަގުތުން އެއީ ޔުލީންގެ އަތް ނޫންކަން އިނގުނެވެ. ޔުލީންގެ އަތް މަޑުވެފައި ދެންމެ އެ ޖެހުނު އަތް ކުޑަކޮށް ތަފާތުކަން ލައިހާ އަށް އިޙްސާސްވިއެވެ. އެހެންކަމުން މީހާގެ ހިތްތެޅެލީ އެއީ ރިޔާން ބާއޭ ހިތަށް އަރަމުންނެވެ. ” ކާކު ؟ ” ލައިހާ އަށް އަހާލެވުނެވެ. ” ސޮރީ ލައީ ބަޓް މީ ރިޔާން ވެރީ ސޮރީ ” ރިޔާން ބުނެލިއެވެ. އެއާއެކު ލައިހާގެ ދެކޯތާފަތް ރަތްވެގެން ދިޔައެވެ. ލައިހާގެ ފަރާތުން ޖަވާބެއް ނައުމުން ރިޔާން އެތަނުން ދިޔައީ ހިނިތުންވެލަމުންނެވެ. އަވަސްކޮށްލަމުން ލައިހާ ރިޔާން ގެ ކޮޓަރިން ނިކުމެގެން ދިޔައީ ބާރަށް ނަމަވެސް ރިޔާން އަށް ލައިހާ ފެނުނެވެ. ލައިހާ ގެ ލޮލުގައިވެސް ރިޔާން އަޅައިގަތެވެ. އެހެންކަމުން ރިޔާން އަށް ނުފެންނާނެހެން މޫނު އަނބުރާލައިގެން ދިޔައީ ބެދުނު ބޮޑު ލަދުގެ ސަބަބުންނެވެ. ” ލައީ ކިހިނެއް ވީ ދުވެފައޯ ” ބޯއަށްސަން ހުރި ޔުލީން އަށް އަހާލެވުނީ ދުވެފައި ކޮޓަރިއަށް ލައިހާ ވަދެ ދޮރުޖަހެމުންނެވެ. ” އާރގް ޔުލީ ގެ ކަންތަކޭ ދެން ނުކެރޭނެ ރިޔާން ގެ ކުރިމައްޗަށް އަރަންވެސް ” އެނދުމައްޗަށް ވެއްޓިގަންނަމުން ލައިހާ ބުނެލިއެވެ. ” އޭން އަހަރެން ކީއްކުރީ އެން ކީއްވެ ދޮންބެ ކުރިމައްޗަށް އަރަން ނުކެރެންވީ ” ލައިހާ ކައިރި އިށީދެލަމުން ޔުލީން އަހާލިއެވެ. ” ޔުލީ އަހަރެން ރިޔާންގެ ކޮޓަރި އަށް ފޮނުވީނު ” ލައިހާ ބުނެލިއެވެ. އެއަށްފަހު ހިނގާދިޔަ ކަންކަން ޔުލީން އަށް ކިޔާދިނެވެ. ” ވަޓް ، އޯއަޅޭ ސޯކިޔުޓް ” ލައިހާ ގެ ދެކޮލުގައި ހިފާލަމުން ޔުލީން ބުނެލިއެވެ. ” ސީރިއަސްލީ ޔުލީ ” އަނގަޔަށް ވައްތަރެއް ޖައްސާލަމުން ލައިހާ ބުނެލިއެވެ. ” ވަޓް އެވާ ހިނގާދާން ކާން ދާން ، އަދިކަންކަން ކުރިއަށް އޮތީނު ” ލައިޙާ އަތުގައި ހިފާނަގަމުން ޔުލީން ބުނެލިއެވެ. އިސްޖަހާލައިގެން ހުރެ ލައިހާ ޔުލީން އާއެކު ބަދިގެއަށް ގޮސް ކާންހަދަން ފެށިއެވެ. އެއިރަށް ރިޔާން މެން ކާން އައިސްފިއެވެ. ސަކަރާތް ޖަހަމުން އެންމެން ކާނިންމާލިއެއް ކަމަކު ލައިހާ ކޮންމެ ހެން ބުނަން ޖެހިއްޖެ އެއްޗެއް ނޫނީނުބުނެއެވެ. ރިޔާން އަށް ބަލައިލަން ވެސް ނުކެރިފައި ލައިހާ އިންއިރު ރިޔާން ގެ ނަޒަރު ލައިހާގެ މޫނުން ނުނެއްޓެއެވެ. ” ދޮންބޭ ލައީ ގެ މޫނުގައި އެއްޗެއްހުރީތަ ؟” ލައިހާ އަށް ބަލަން ރިޔާން އިންކަން އިނގިގެން ޔުލީން ލާނެތް ރާގަކަށް ބުނެލިއެވެ. ލައިހާ ކޮށިއަރައިގެން ދިޔައީ ޔުލީން އެހެން ބުނުމުންނެވެ. ލޮލުން ފެންއަންނަ ވަރަށް ލައިހާ ކެއްސަމުން ދިޔައިރު ޔުލީން އިނީ ލައިހާގެ ބުރަކަށީ ޖަހާލަ ޖަހާލައެވެ. އިރުކޮޅަކުން ލައިހާ ކެއްސުން ގަނޑު މައިތިރިވިއެވެ. ކަންބޮޑުވެފައި އިން ރިޔާންގެ ގައިގައި ކޮއްޓަލަމުން ޔޫއާން ރިޔާން އަށް ދިމާކޮށްލިއެވެ. ރިޔާން ޔޫއާން އަށް ދެލޯއަޅާލަމުން ޔޫއާންގެ އަތުގައި ވިކާގަތެވެ.\nHope u like this part\nNext part vxx ISA soon\nstay safe and tvgc\nmasha allah vvv salhi ingey mi prt.. sry sis migadeega schl interval gadi veema neiy ingey maadhigu cmnt eh kohleveykah.. anekkolhun dad miadhu furaatheeve fahun cmnt eh nukurevidhaanetheeve mihaaru mi kohlanee ingey… but hama vvvvvvvvvvvvvv reethi ingey.. just one word in bunanyaamun buneveynee hama PERFECT ey.. ehaavx reethi…\nwaiting for the nxt prt….\nIn reply to Nayaa\nThank uu soo much naayuuu\nvrh ufaavehje stry kamudhiyakan inguny maa\noku eyy small cmnta kas . i love to hear frm readers .\ndad furany dhw saydu vrh dhw\nthank uu again luws\nnext part ISA ssoon\nIn reply to Rathuwathu Moosha\nThank uu soo much . V ufaavehje kamudhiyakan inguny maa\nހިތުގެ މިލްކުވެރިޔާ (އެކާވިސް ވަނަ ބައި)\nހިތާމަ ދީނީ ލޯބި August 25, 2017\nލޯބި February 26, 2015\nހިތާމަ ދީނީ ލޯބި March 25, 2017\nކައިރީގައި އެހެނަސް.. ދުރުގައި… 12\nހިތާމަ ލޯބި April 20, 2020\nލޯބި September 11, 2018


Goiy dhookuraane2zuvaanunneh noon, natheeja ves ehaame foni! | Mihaaru\nގޮތް ދޫކުރާނެ ދެ ޒުވާނުންނެއް ނޫން، ނަތީޖާ ވެސް އެހާމެ ފޮނި!\nއަފްޝަން (ކ) އަދި އަކްމަލް ގާޑިޔާއެއްގެ މަތީގައި އިށީނދެގެން. ގޯޓްފިޝްގެ މޭސްތިރިންނަކީ މި ދެ ޒުވާނުން.\nދޮރު ހުޅުވާފައި އެތެރެއަށް ވަދެ ހިނގައިގަތް ތަނުން ވަދެވުނީ ތެޅިގަލުން ރާނައިގެން ހަދާފައި ހުރި ކުޑަ ފޮށިގަނޑެއް ވަރުގެ ކޮޓަރިއަކަށެވެ. އެއީ ތިރީހަށް ވުރެ ގިނަ އަހަރުވެފައިވާ ދުވަސްވީ ގޭގެ ކޮޓަރިއެކެވެ. ގޭތެރޭގެ އޮނިގަނޑު އިހު ޒަމާނުގެ ގޮތްގަނޑާ މާ ބޮޑު ތަފާތެއް ނެތެވެ. އަތް ފޯރާފަށުގައި ހުރި ބޮތްކަކުން މުޅި ކޮޓަރި ދިއްލާލަ އެވެ. ފެންޑާ އިން ފެންނަނީ ބަނބުކެޔޮ ގަހެއްގެ ފަތްތައް ހެލިލަ ހެލިލަ ހުރި ތަނެވެ. ކޮޓަރީގައި ހުރި ސޯފާއެއްގައި އިށީނުމާ އެކު މަރުހަބާ ކީ އަފްޝަން އަޝްފާގު، 27، އާއި އަކްމަލް ޝަހީދު، 25 އެވެ. އެއީ ދިވެހިންގެ މެދުގައި މަޝްހޫރު ދަ ގޯޓްފިޝް ކެފޭ އެންޑް ބިސްޓްރޯގެ މޭސްތިރިންނެވެ.\nރާއްޖޭގައި ކެއުމާއި ބުއިމުގެ ހިދުމަތް ދޭ ތަންތަނާ ބަލާއިރު ގޯޓްފިޝްގެ މާހައުލު ވަރަށް ތަފާތެވެ. ނަން ވެސް ތަފާތުވެފައި އަޅައިގަންނަ ގޮތެއް ހުރެ އެވެ. ރަހަ ވެސް ހަމަ އެހާމެ ތަފާތެވެ. ގޯޓްފިޝްގެ އަޖުމަ ބަލާލަން ދާ ކޮންމެ މީހެއްގެ ދުލު ކުރިއަށް އަންނަނީ މި ލަފުޒުތަކެވެ. މިއީ، މި ދެ ޒުވާނުން ކުރި އާދައިގެ މަސައްކަތެއް ނޫނެވެ. އަދި މި ދެ ޒުވާނުންގެ ގޯޓްފިޝް ދަތުރަކީ ރާއްޖޭގެ އާ ވިޔަފާރިތަކަށް ވެސް އޮތް ނަމޫނާ މަސައްކަތެކެވެ.\nއަކްމަލް އާއި އަފްޝަން ފުރަތަމަ ދިމާވީ 2010 ގައި ފެކަލްޓީ އޮފް ހޮސްޕިޓަލިޓީ އެންޑް ޓުއަރިޒަމްގައި ކިޔަވަން އުޅެނިކޮށެވެ. އޭރު އަފްޝަން އުޅުނީ ފުޑް އެންޑް ބެވަރެޖް ލެކްޗަރާއަކަށެވެ. އަކްމަލް ކިޔަވަމުން ދިޔައީ ޓްރެވަލް އެންޑް ޓުއަރިޒަމެވެ. ދެ މީހުން އޭރު ބައްދަލުވި އިރު ވެސް އާ ވައްތަރެއްގެ ތަނެއް ހިންގުމުގެ ޝައުގުވެރިކަން ހުއްޓަސް، އެކަން ކޮޅެއްގައި ނުޖެހި އެތައް އަހަރެއް ފާއިތުވެގެން ދިޔަ އެވެ.\nގޯޓްފިޝްގައި ހަދާ، އާންމުންގެ މެދުގައި މަގުބޫލް މީޓްލޯފް.\n"ސީދާ މިވެނި ކަމެއް ކުރާށޭ، އެގޮތަކަށް ނޫން. ވަރަށް ސަޅި ކަމެއް ކުރަން ހިނގާށޭ މަޝްވަރާ ކުރަމުން ދިޔައީ. އޭގެ ފަހުން އެކަހަލަ ވާހަކައެއް ނުދައްކާތާ އެތައް ދުވަހެއް ވެސް ވި،" އަފްޝަން ބުންޏެވެ.\nކެފޭއެއް ހުޅުވުމުގެ މަޝްވަރާތައް އިތުރަށް ގަދަވީ ދެ މީހުން ދެ ދިމާއަކަށް ދިޔަ ހިސާބުންނެވެ. އޭރު އަފްޝަން ކިޔަވަން ނިއުޒިލެންޑުގައި ހުރިއިރު އަކްމަލް ހުރީ ކިޔަވަން ސްރީ ލަންކާގަ އެވެ. ކިތަންމެ ދުރުގައި ހުއްޓަސް، އަފްޝަނާއި އަކްމަލްގެ ގުޅުން ވަކި ކުޑައެއް ނޫނެވެ. ކެފޭ ހުޅުވުމަށް ފުރިހަމަ ކުރަން ޖެހޭ މުހިންމު ހުރިހާ ކަމެއްހެން، ނިންމާލީ ދެ މީހުން، ދެ ގައުމުގައި ތިބެ ފޯނު މެދުވެރިކޮށް ކުރި މުއާމަލާތްތަކުންނެވެ.\nގޯޓްފިޝްގެ މެނޫ އާއި ޑިޒައިނާ ލޭއައުޓާއި ނަން ފާސްކޮށް، ކެފޭއެއް ހިންގުމުގެ ތަޖުރިބާ މާ ބޮޑަށް ނެތް ކަމުގައި ވިޔަސް، ހިދުމަތް ފެށުމަށް އަތުކުރި އޮޅާލީ 2015 ގެ ފަހުކޮޅެވެ. ދެ މީހުންގެ ހުވަފެން ހަގީގަތަކަށްވެ، 2016 ގެ ޖުލައިގައި ކެފޭ ހުޅުވީ އާއިލާގެ އިންވެސްޓްމަންޓަކުންނެވެ.\nދިވެހިންނަށް މުޅިން އާ ނަންތަކެއް\nރެސްޓޯރަންޓަކަށް ނުވަތަ ކެފޭއަކަށް ކާން ހިނގައްޖެ ނަމަ، ދިވެހިން އާންމުކޮށް އޯޑަރު ދޭނީ ފްރައިޑް ރައިސް އަކަށް ނުވަތަ ކޮއްތު ރޮއްޓަކަށެވެ. އަކްމަލް އާއި އަފްޝަންގެ އަމާޒަކަށްވީ ދިވެހިންގެ ވިސްނުން ބަދަލު ކުރުމަށެވެ. ދިވެހިންނަށް މީގެ ކުރިން ނުފެންނަ ކެއުންތަކެއް ގެނެސްދީ، އާންމުންގެ ހިތް ދަމައިގަތުމަށެވެ.\n"ރެސްޓޯރަންޓުތަކުގައި ހުންނާނީ އާންމުކޮށް އެއް ޑިޝްތަކެއް. އެކި މީހުން ކެއްކީމަ ރަހަ ތަފާތު ވާނީ އެކި އެއްޗެހި އެޅީމަ. އެއްވެސް ކަހަލަ ތަފާތު ކެއުމެއް ތަޖުރިބާކޮށްލަން ޗޮއިސް އެއް ނޯންނާނެ. އެހެންވެ، އެއީ ގޯޓްފިޝްގެ މެނޫގައި އާ އެއްޗެހި ހިމަނަން ޖެހުނު އެންމެ ބޮޑު ސަބަބަކީ،" އަކްމަލް ބުންޏެވެ.\nދަ ގޯޓްފިޝް ކެފޭ އެންޑް ބިސްޓްރޯ.\nގޯޓްފިޝްގެ މެނޫގެ ހިމެނޭ ގާތްގަނޑަކަށް ތިރީހަކަށް އައިޓަމަކީ އަކްމަލާއި އަފްޝަންގެ މަޝްވަރާގެ މަތިން ހިމަނާފައި ހުރި އައިޓަމްތަކެކެވެ. ހާއްސަކޮށް، މިކަމުގައި އަފްޝަންގެ ދައުރު ބޮޑެވެ. ގޯޓްފިޝް ހުޅުވުމުގެ ކުރިން ނިއުޒިލެންޑްގައި ހުރިއިރު، ވަރަށް ގިނަ ކެއުންތައް އަފްޝަން ހަދަ އެވެ.\n"ޓެސްޓް ރައުންޑަކަށް ހެދިން ޑިޝްތަކެއް. ޑިޝް އަށް ބޭނުންވާ ތަކެތި އެކޮޅުން ފަސޭހަ އިން ލިބޭ. އެކޮޅުގައި ހުރެފައި ރެސިޕީ ވެސް ހެދީ. ތަން ހުޅުވި ފަހުން ޑިޝްތަކަށް ބަދަލު ގެނައީ ކަސްޓަމަރުންގެ ލަފައަށް ބަލާފައި. އަހަރުމެން އަމިއްލަ އަށް ވެސް ވިސްނާފައި ބައެއް ބަދަލުތައް ގެނައިން،" އަފްޝަން ބުންޏެވެ.\nއޭނާ ބުނީ ގޯޓްފިޝްގެ މެނޫގައި ހުރި ކާ އެއްޗެހި، އެހެން ތަންތަނުގައި ހުންނަ މެނޫއާ ތަފާތު ވާނެ ކަމަށެވެ. އެގޮތުން ޕޮޓްޕައި އާއި މީޓްލޯފްއަކީ ރާއްޖެ އަށް މުޅިން އާ، އާންމުންގެ އިތުބާރު ލިބިފައިވާ އެންމެ މަގުބޫލު ކާއެއްޗެއް ކަމަށް ވެސް އަފްޝަން ބުންޏެވެ. އަދި ޑެއިލީ ސްޕެޝަލްސްގެ ނަމުގައި މުޅިން ތަފާތު، އާ ކެއުންތަކެއް ކޮންމެ ދުވަހަކު ތައްޔާރު ކުރަމުން އަންނަ ކަމަށް އަކްމަލް ބުންޏެވެ.\n"އެކަހަލަ ބައެއް ކެއުންތައް އެބަހުރި އެއްވެސް ތާކު އަދި ނުހަދާ. އާ އެއްޗެހި ކާން އަންނަ މީހުން ވަރަށް ގިނަ. އެކަމަކު ބައެއް މީހުން ސޭފް ސައިޑެއްގައި ހުންނަން ވެގެން ފްރައިޑް ރައިސް ނަގާނެ. އެހެން އެއްޗެހި ނަގަން ޖެހިލުންވާތީ. ފްރައިޑް ރައިސްއަކީ މެނޫ އަށް ލާން ބޭނުން ނުވި އެއްޗެއް،" އަފްޝަން ބުންޏެވެ.\nރިހާކުރު ދިޔަ އަދި ބަނބުކެޔޮ ބަތް.\n"ކޮންމެ ދުވަހަކު މެސެޖްކޮށްފައި އަހާނެ ޑެއިލީ ސްޕެޝަލް އަށް ކޮން އެއްޗެއްތޯ ހުރީ. އެއީ ކޮން އެއްޗެއްކަން އަހާފައި، އޭތި ކާން އެބަ އާދޭ މިތަނަށް. އާ ޑިޝްތައް ކަސްޓަމަރުންނަށް ކަމުދޭތޯ ބަލާފައި މެނޫ އިން ނުހިނގާ އެއްޗެއް ނަގާފައި، ކަމުދާ އެތި އެބަ ލަން މެނޫ އަށް،" އަކްމަލް ބުންޏެވެ.\nއަކްމަލާއި އަފްޝަން، ދިވެހިންނަށް ދޭ ޔަގީންކަމެއް އެބައޮތެވެ؛ ގޯޓްފިޝް އިން ދިވެހިންނަށް ހިދުމަތް ދޭތާ ގާތްގަނޑަކަށް ދެ އަހަރުވީއިރު، އިންސާފު ކުރާ ކޮންމެ ކެއުމެއް މީރުވެފައި "ޕޯޝަން ހެޔޮވަރު" ވާނެ އެވެ. އެއްވެސް މީހަކު "އެތިކޮޅު" މަދުވެގެން އުޅޭކަށް ނުޖެހޭނެ އެވެ.\nހިރަފުސް ފޮޅާލައިފައި އާ ޑިޒައިނެއް\nކުރިން ގޯޓްފިޝް ހުރި ދިލްބަހާރުމަގުގެ ތަނަކީ ދެ މީހުން މާ ހިތްހަމަޖެހޭ ލޮކޭޝަނަކަށް ނުވި އެވެ. ރޭގަނޑު ގަޑީގައި ކިތަންމެ ތޮޮއްޖެހިފައި އޮތް ކަމުގައި ވިޔަސް، ދުވާލު އެތަން އޮންނަނީ ފަޅުކޮށެވެ. އެކަމަކު، ދެ މީހުންގެ ހިތްވަރަކަށް ކުޑަ ވެސް ބަދަލެއް ނާދެ އެވެ. ވިޔަފާރި ހުއްޓާލައި ގޭގައި ތިބޭކަށް ބޭނުމެއް ނުވި އެވެ. އެ މީހުން ގަބޫލުކުރި ގޮތުން ނަމަ، އޭރު ހިތްހަމަޖެހޭ ވަރަށް ވިޔަފާރި ނުވީ ގޯޓްފިޝް ހުރި ތަނުގެ ގޮތުންނެވެ. އެތާ ކައިރީގައި އޮފީހެއް ނެތުމާއި ޓްރެފިކް އޮތުމާއި ޕާކް ކުރާނެ ތަނެއް ނެތުމަކީ އެ މީހުން ދެއްކި ސަބަބެވެ.\nގޯޓްފިޝް މިހާރު ހިންގަމުން އަންނަ ތަނަކީ ދެ މީހުންނަށް ބޮޑު "ޖަވާހިރެއް" ފަދަ ތަނެކެވެ. ދެ މީހުން ވަރަށް ގަޔާވާ ތަނެކެވެ. އޮފީސްތަކުގެ "މެދެވެ". ދުވާލާއި ރޭގަނޑު ވެސް އެތަން އޮންނަނީ ތޮއްޖެހިފަ އެވެ. ގޯޓްފިޝް ކެފޭ ބަދަލުކޮށްލަން ލިބުނީ އެ މީހުން ބޭނުންވި ކަހަލަ މުސްކުޅި ގެއެކެވެ. އަކްމަލް ބުނި ސަލްޓަން ޕާކުގެ ބިތްދޮށުގައި ހުރި ސަކީނާ މަންޒިލްގައި ހުޅުވި ކެފޭއާއެކު އާމްދަނީ މިހާރު ވަނީ ތިން ގުނަ އަށް ވުރެ އިތުރުވެފަ އެވެ.\n"އަހަރުން ކުރިއަށް ދާން އިތުރަށް މަސައްކަތްކޮށްފި ނަމަ، ކޮންމެ ކަމެއް ވެސް ކުރެވޭނެ ކަން ގަބޫލު ކުރިން. ވިސްނުން ތަފާތު ނަމަ، ކުރިއަށް ނުދާ ހާލަތެއްގައި އޭރު އޮތީ،" އަފްޝަން ބުންޏެވެ.\n"ކިޔަވާފައި ހުރި އެއްޗަކުން ނޫން، ކުރީގައި މަސައްކަތް ކޮށްފައި ހުރި ތަނަކު ނޫން. މިތަން ރަން ކުރަން ހުރިހާ ގޮތެއް ދަސްވީ މިދިޔަ ލޮކޭޝަންގެ ތަޖުރިބާ އިން."\nކެފޭ ހުޅުވައިގެން މިއަދާ ހަމައަށް އައިއިރު، އެތަން ހިންގުމުގައި އަމަލީ ގޮތުން ވެސް އުޅެނީ ދެ ޒުވާނުންނެވެ. ވަޒީފާގައި ގެންގުޅެނީ ކައްކާއިންގެ ގޮތުގައި ހަ މީހަކާއި ކަސްޓަމަރުންނަށް ސާވިސް ދިނުމުގައި ހަ މީހެކެވެ. އެ މީހުންނަށް ގަވައިދުން، އަކްމަލާއި އަފްޝަން އިރުޝާދު ދީ ހަދަ އެވެ.\nގޯޓްފިޝްގެ އޮނިގަނޑަކީ ނިއުޒިލެންޑާއި ލަންކާގައި ހުންނަ ބާ އިމާރާތްތައް ނަކަލުކޮށްގެން ހެދި ތަނެކެވެ. ގެއަކީ އިހު ޒަމާނުގެ ސްޓައިލަށް ހުރި ގެއަކަށްވާތީ އަފްޝަން އާއި އަކްމަލް ބޭނުންވީ ގެއަށް ވީހާ ވެސް މަދު ބަދަލެއް ގެނެސް ކެފޭ ހުޅުވާށެވެ. ކެފޭގައި މުޅިން ހެން ހުރީ ނީލަން ފިހާރަ އިން ގަނެގެން ހިރަފުސް ފޮޅާލުމަށް ފަހު އަލުން ބޭނުން ކުރަމުން އަންނަ ތަކެއްޗެވެ. މަދު އެއްޗެއް ނޫނީ ބޭރަކުން ނުގެނެ އެވެ.\nގޯޓްފިޝްގައި ހުރި ގޮނޑި އާއި މޭޒު ފަދަ ތަކެތި ހެދީ ރީސައިކަލްކޮށްގެންނެވެ. އަކްމަލާއި އަފްޝަންގެ އަމާޒަކީ ތިމާވެއްޓާ ރައްޓެހި ގޮތަކަށް ކެފޭ ބައްޓަން ކުރުމަށެވެ. އެގޮތުން ޕްލާސްޓިކް ފެން ފުޅީގެ ބަދަލުގައި ބިއްލޫރި ފުޅިއެއްގައި ކަސްޓަމަރުންނަށް ފެން ދިނުމަކީ ގޯޓްފިޝް އިން ކުރާ ކަމެކެވެ. ގޯޓްފިޝް އިން ވަނީ ޕްލާސްޓިކް ހޮޅި ވެސް ބޭނުން ކުރުން ހުއްޓާލައިފަ އެވެ. ކުރިއަށް އޮތް ދުވަސްތަކުގައި ވެސް އަމާޒަކީ ތިމާވެއްޓާ ރައްޓެހި ގޮތަކަށް އެތަން ބައްޓަން ކުރުމެވެ. އަކްމަލް ބުނި ގޮތުގައި ތިމާވެއްޓާ ރައްޓެހި ގޮތަކަށް އެތަން ބައްޓަންކޮށްފައިވާތީ އެތަނަށް އަންނަ މީހުން ވެސް މަދެއް ނޫނެވެ.\nއަކްމަލް (ކ) އަދި އަފްޝަން. ދެ ޒުވާނުން ގުޅިގެން ފެށި ވިޔަފާރި ވަރަށް ބޮޑަށް ވަނީ ފުޅާވެފައި.\nއަފްޝަނާއި އަކްމަލަށް ކިތަންމެ ބޮޑެތި ގޮންޖެހުންތަކަކާ ކުރިމަތިލާން ޖެހުނަސް، ވިޔަފާރި ދިޔައީ، ފެށުނީއްސުރެ ރަނގަޅުވަމުންނެވެ. އެ މީހުންގެ ވިޔަފާރި މިހާރު އޮތީ ވަރަށް އުހުގަ އެވެ. ދެ ޒުވާނުން އުންމީދު ކުރި ވަރަށް ވުރެ ބޮޑަށް ވިޔަފާރި ހިނގަ އެވެ.\nފޯނު ކޯލުން ރާވާލި ކަންކަން، އިސާހިތަކު ބޮޑު ވިޔަފާރިއަކަށްވެ، ފުޅާވެއްޖެ އެވެ. ދެ މީހުންގެ އަމާޒު މިހާރު ހުރީ ތަފާތު ކެއުންތައް ތައާރަފުކޮށް، އެހެން ކެފޭއެއް ހުޅުވުމަށެވެ. ރޯދަ އަށް ފަހު، މެނޫ އަށް އާ ކެއުންތަކެއް ތައާރަފް ކުރުމަކީ އަމާޒެކެވެ. ހުޅުމާލޭގައި ކެފޭ އެއް ހުޅުވުމަކީ ވެސް އަމާޒެކެވެ.\nކެފޭ/ރެސްޓޯރެންޓް ރޯދަ މަސް 2018\n18 ކޮމެންޓް, 155 ރިއެކްޝަންސް\nދިވެހިރާއްޖޭގައި ހިދުމަތްދޭތަންތަނުން3ވަނަ ފަހަރަކަށް އެހިދުމަތެއް ނުލިބޭނެ. ބޭނުންވާ އެއްޗެއް ނުލިބޭނެ. ދެން އެބުނަނީ ފްރައިޑް ރައީސް މެނޫއަށް ލާކަށް ބޭނުމެއްނޫނޭ! އެހެންނަމަވެސް އެނުލައްއެއް އަދި ތިކަމެއް ނުވާނެ. ޔޫރަޕްގެ ކެއުމަކީ ދިވެހިންނަށް އެހާކަމުދާ ކެއުމެއްނޫން. ބަދަލުކުރަން ވަރަށް ދުވަސް ނަގާނެ.\nގޮނޑިތައް ހުރިގޮތް ބުނިއިރު ގޮނޑިއެއްގެ ފޮޓޯ ފެންނާކަށް ނެތް. ގެ ބާ ކަމަށް ބުނިއިރު އެވެސް ދައްކާ ނުލެވުނު. މީހުން ނުވަންނާތީ އިސްތިހާރު ކުރާނެ މޮޅު ގޮތެއް. ހެހެހެ\nގޮތް ދޫކޮށްފަ ތަންކޮޅެއް ފާސްޓްކޮށް ހިދުމަތް ދީބަލަ. ތިތަނަކަށް ދިޔަ ދުވަހު ބަނޑަށް މަރުނުވީ ހަމަ ކިރިޔާ.\nތީގަ ވާގޮތަކީ މީހާގެ ހިއްބުނަނީ އަގުބޮޑުވީމަމީރޭ! އެކަމަކު އެކަން އޮތީ އެހެންނޫކަން އެގޭނެ ޓެސްޓު ކޮއްލީމަ މިގައުމުގަ އެފަދަ ޓެސްޓުތައް ކުރާ ޓީވީފުރަގުރާމެއް ނުހުރޭ ބޭރުގައުމުތަކުގަ އެއްޗެތީގެއަގާއި ހާދާފަ ހުންނަ މަކަރު ހާމަކުރާ ޓީވީޕުރަގުރާމު ތައްހުރޭ\nމާލޭގަތަ؟ ގިނަމީހުންނަށް މޮޅުވާނެ އުބޮޑުވީވަރަކަށް. ކޮންމެ ރަހައެއް ލިޔަސް ހެޔޮ .\nއަގުތަށް ބޮޑު ވިޔަސް ސަޅިހަމަ. ކާލަން މީރު، ހިތްހަަމަ ޖެހޭ. ކޮލީޓީ ހިފެހެއްޓީމަ އޯކޭ. ހިންގާ ބައެއްގެ އަންގަޔާ އަތާ ދިމާވާނީ ފެންވަރު ރަނގަޅު އެއްޗިހިވީމަ ތިއަގުގައި ކަމަށް ފެނޭ. ސަތޭކަޔަކުން 89% މަދެން.\n"އަފްޝަން އަޝްފާގު، 27، އާއި އަކްމަލް ޝަހީދު، 25 އަކީ ދިވެހިންގެ މެދުގައި މަޝްހޫރު ދަ ގޯޓްފިޝް ކެފޭ އެންޑް ބިސްޓްރޯގެ މޭސްތިރިންނެވެ." އަހުން ދިވެއްސަކަށް ނުވަނީ ތޯއްޗެ، ހަމަ ހުވާ އަދި މިއަޑުއެހީ، ދެ އެކުވެރިންގެ ވިޔަފާރީގަ ބަރަކާތް ލައްވާށި.\nތިޔަ ތަނުގެ ފޮޓޮއެއް ހިމަނާލިނަމައެއްނު ތި ހުރި ޗާލުކަމެއްވެސް އެނގޭނީ!!\nތިކުދިންނަށް ފާގަތިކަމާއި ކާމިޔާބާއި ޘާބިތުކަން މިންވަރު ކުރެއްވުން އެދި ﷲއަށް ދުޢާ ދަންނަވަން! އާމީން\nމަށަށްވެސް ވަރަށް އަގު ބޮޑު ، އަގާއި ދޭ ޚިދުމަތާ ނުބައްދަލު ތަނެއް ކަމަށް ފާހަގަކުރެވުނީ. ކުރިއަށް އޮތްތަނުގައި މިކަން ރަގަޅުކޮށްލަން ފެނޭ!


Nidhaafai Oii Dharifulhu "Koshaali" Manzaru Fenna Video Akun Ethah Bayaku Hairaan Kohlaifi - Vaguthu\nނިދާފައި އޮތް ދަރިފުޅު "ކޮށާލި" މަންޒަރު ފެންނަ ވީޑިއޯ އަކުން އެތަށްބަޔަކު ހައިރާން ކޮށްލައިފި\nނިދާފައޮތް ތުއްތު ކުއްޖަކު ދެބުރިކޮށްލާ ވީޑިއޯ އަކަށް ގިނަ ބައެއްގެ ސަމާލުކަން ލިބިއްޖެއެވެ.\nޖާދޫގަރެއް ކަމަށްވާ ޖަސްޓިން ފްލަމް ކިޔާ މީހާ އޭނާގެ ތުއްތު ދަރިފުޅު ދެފަޅިކޮށްލާ ވީޑިއޯ މީސްމީޑިއާ އަށް އާންމު ކުރިތާ ގިނައިރު ތަކެއްނުވެ އެ ވީޑިއޯ ވަނީ އާންމުންގެ ސަމާލުކަމަށް އައިސްފައެވެ. އެގޮތުން މީހާތަނަށް 143 މިލިއަން މީހުން މި ވީޑިއޯ ބަލާފައިވެއެވެ.\nޖާދޫ ގެ މޮޅު އުކުޅެއް ބޭނުން ކޮށްގެން ޖަސްޓިން އޭނާގެ ދަރިފުޅު މެދުން ދެބުރިކޮށްލާފައި ވަނީ، ތުއްތު ދަރިފުޅު ނިދާފައި އޮއްވައި އެވެ. އެގޮތުން ދެ ފޮތެއްގެ އެހީގައި ތުއްތު ދަރިފުޅު ދެބުރިކޮށްލާ ތަނުން ނިދާފައި އޮތް ދަރިފުޅު ހޭލާތަން ވެސް ވިޑިއޯއިން ފެނިގެން ދެއެވެ.\nPosted by The Magic Show on 17 ಜನವರಿ 2018\nމި ވީޑިއޯ ބަލަމުންދާ ގިނަ މީހުން ދަނީ އެ ވީޑިއޯއާއި މެދު ސުވާލު އުފައްދަމުންނެވެ. އެގޮތުން ބައެއް މީހުން، އެ ވީޑީއޯ ވަނީ އެޑިޓް ކޮށްފައި ކަމަށް ބުނާއިރު ބައެއް މީހުން ވީޑިއޯގައި ބޭނުން ކުރަނީ ރަބަރު ފައެއް ކަމަށާއި ކުއްޖާގެ އަސްލު ފައި ވަނީ ކުއްޖާ ނިންދަވަން ބާއްވާއިފައި އޮތް ރާޖާގަނޑު ގެ ދަށަށް ލާފައި ކަމަށް ވެސް ބުނަމުން ދެއެވެ.\nނަމަވެސް، މިއިން އެއްވެސް ސުވާލަކަށް ޖަސްޓިން ފްލަމް ގެ ރައްދެއް ލިބިފައެއް ނުވެއެވެ.\nފެބުރުއަރީ 16, 2018 23:27\nތިކަހަލަ.ވީޑީއޯ ހެދިދާނެ. ތި ދެން ޚަބަރެއްވެސް ނޫން\nފެބުރުއަރީ 17, 2018 09:47\nޢޭބަލަ އެތެރެ މީހާ އީވަގުތުގަ ހުންނާނީ ހަބަރެއް ނޫނޭ.... އީވަގުތުގަ ހުންނާނީ އެހެނިހެން މައުލޫމާތާ މުނިފޫހި ފިލުވުމޭ.... އެހެން ނޫނަސް އެކި މީހުން ބޭނުންވާނީ އެކި އެއްޗިހި ކިޔަން... އަބަދު ހަބަރު ކީމަ ބޮލުގަ ރިހުން ނޫން ކަމެއްނުވާނެ.... މިކަހަލަ ޒާތް ޒާތުގެ އެއްޗިހިވެސް ކިޔަންބޭނުންވާންނު ބައެއް މީހުން... ސޯ ސަޅި ވަގުތު މިކަހަލަ އެއްޗިހި އަޕް ކުރާތީ.....\nފެބުރުއަރީ 17, 2018 10:48\nހަހަހަ..... ވީޑިޔޯގެ ފެށޭތަނުން ކުއްޖާގެ ފައިގަ އިންނަ ސްޓާކީނާއި ނިމޭތާނގަ އިންނަ ސަޓާކީން ބަލާލީމަ އެނގޭން ތިޖާދޫގެ ހުރިމޮޅުކަން....\nފެބުރުއަރީ 22, 2019 11:04\nތި ކުއްޖަގެ ފަޔަށް ބަލާލީމ ވެސް އިނގޭ ތީ ފޭކްފައެއްކަން އއކުއްޖަގެ އަސްލު ފައެއް ނޫންކަން ހަހަހާ


Kolamaafuttah Ibu vadaigannavaane, Fuluhun hingee campaign ah huras elhumuge amaleh: Mariya | Mihaaru\nކޮލަމާފުއްޓަށް އިބޫ ވަޑައިގަންނަވާނެ، ފުލުހުން ހިންގީ ކެމްޕެއިނަށް ހުރަސްއެޅުމުގެ އަމަލެއް: މާރިޔާ\nއޮގަސްޓް 24، 2018- އަންނަ މަހުގެ 23 ގައި ބާއްވާ މި އަހަރުގެ ރިޔާސީ އިންތިޚާބުގެ ކެމްޕެއިނަށް، އިދިކޮޅު ރިޔާސީ ކެންޑިޑޭޓު އިބްރާހިމް މުހައްމަދު ސޯލިހް (އިބޫ) ރ. އަތޮޅު ދުވާފަރަށް މިއަދު ވަޑައިގަތުމުން އެރަށުން އޭނާ އަށް މަރުހަބާ ކިޔަނީ ،.---ފޮޓޯ: އެމްޑީޕީ ޓްވިޓާ\nގއ. ކޮލަމާފުއްޓަށް ކުރައްވަން ހަމަޖެހިފައި އޮތް ދަތުރު ފަސްކޮށްލަން ފުލުހުން އެދުނު ނަމަވެސް، އިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އެ ރަށަށް ވަޑައިގަންނަވާނެ ކަމަށް، އޭނާގެ ތަރުޖަމާނު މާރިޔާ އަހުމަދު ދީދީ މިއަދު ވިދާޅުވެއްޖެ އެވެ.\nއިބޫ ކޮލަމާފުއްޓަށް ކުރައްވާ ދަތުރު ފަސްކޮށްލަން ފުލުހުން މިއަދު އެދުނީ އެ ރަށުގައި ރޭ ހިންގި ހަމަނުޖެހުންތަކާ ގުޅިގެން ސަލާމަތީ ސަބަބުތަކަށްޓަކައި ކަމަށް ބުނެ އެވެ. އިސްކަންދަރު ކޮށީގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ޗީފް ސުޕްރިޓެންޑެޓް އޮފް ޕޮލިސް އަހުމަދު ޝިފާން ވިދާޅުވީ، ހަމަނުޖެހުންތަކަށް ފަހު އެ ރަށުގެ ހާލަތު ބަލާފައިވާ ކަމަށެވެ. އެ ބެލި ބެލުމުން ކެމްޕެއިނަށް ވަޑައިގަތުމަށް ކޮލަމާފުށީ މި ވަގުތު ރަނގަޅު ނޫން ކަމަށް ފާހަގަ ކުރެވިފައިވާ ކަމަށެވެ.\nއިބޫގެ ތަރުޖަމާނު، މަޖިލީހުގެ މައްޗަންގޮޅީ ދެކުނު ދާއިރާގެ މެމްބަރު މާރިޔާ ވިދާޅުވީ، ކެންޑިޑޭޓުންނަށް ސެކިއުރިޓީ ދެމުން އަންނަނީ ސިފައިން ކަމަށެވެ. ފުލުހުންގެ މަސައްކަތަކީ ރަށްރަށުގައި އަމާންކަން ގާއިމްކުރުން ކަމަށް އޭނާ ވިދާޅުވި އެވެ. ނަމަވެސް ރަށުގެ ހާލަތު ހުރި ގޮތުން ކަމަށް ބުނެ ފުލުހުން އެ ހިންގީ ކެމްޕެއިނަށް ހުރަސްއެޅުމުގެ އަމަލެއް ކަމަށް މާރިޔާ ވިދާޅުވި އެވެ.\n"ފުލުހުންގެ ޒިންމާއަކީ އެ ރަށުގައި އަމާންކަން ގާއިމްކުރުން. ކެންޑިޑޭޓުންނަށް ސެކިއުރިޓީ ދެމުން އަންނަނީ ސިފައިން.... ނަމަވެސް ސަލާމަތީ ކަންތައްތަކާ ކަންބޮޑުވެގެން ކަމަށް ބުނެ ފުލުހުން އެ ހިންގީ ކެމްޕެއިނަށް ހުރަސްއެޅުމުގެ އަމަލެއް ކަމަށް އަޅުގަނޑުމެން ދެކެން. ސަލާމަތީ ކަންތައްތަކާ ކަންބޮޑުވެގެން ނޫންކަމަށް އަޅުގަނޑުމެންނަށް ގަބޫލުކުރެވެނީ،" މާރިޔާ ވިދާޅުވި އެވެ.\nއެ ރަށުގައި ހިނގާދިޔަ ހާދިސާތަކަށް ފަހު، އިބޫގެ ސެކިއުރީޓި ވަރުގަދަ ކޮށްދޭނެކަމުގެ ޔަގީންކަން ސިފައިން ދީފައިވާ ކަމަށް ވެސް މާރިޔާ ވިދާޅުވި އެވެ.\nއަންނަ މަހުގެ 23 ގައި ބާއްވާ ރިޔާސީ އިންތިޚާބުގެ ކެމްޕެއިނަށް ގއ. އާއި ގދ. އަށް ކުރައްވާ ކެމްޕެއިން ދަތުރެއް އިބޫ މާދަމާ ފައްޓަވާނެ އެވެ. މި ދަތުރުގައި އޭނާ ކޮލަމާފުއްޓަށް ވަޑައިގަންނަވާނީ އަންނަ ހޮނިހިރު ދުވަހު އެވެ.\nމާރިޔާ ވިދާޅުވީ ޝެޑިއުލްގައި ކަނޑައަޅާފައިވާ ގޮތަށް އިބޫގެ ދަތުރުތައް އޮންނާނެ ކަމަށެވެ.\nރިޔާސީ އިންތިޚާބާ ބެހޭ ގާނޫނު ބުނާ ގޮތުން، ރިޔާސީ އިންތިޚާބަށް ކުރިމަތިލާ ކެންޑިޑޭޓުންގެ ނަން ތަރުތީބު ކުރުމާއެކު ދައުލަތުން ސެކިއުރިޓީ ފޯރުކޮށްދޭން ޖެހޭނެ އެވެ.\nIbu Kolamaafuttah kuravvaa dhathuru faskuran fuluhun edhijje\nފުލުހުން ރައީސް އިބްރާހިމް މުހައްމަދު ސޯލިހް ގއ. ކޮލަމާފުށި މާރިޔާ އަހުމަދު ދީދީ، ޑިފެންސް މިނިސްޓަރު\n27 ކޮމެންޓް, 518 ރިއެކްޝަންސް\nމާރިޔާ މެން ތިޔަހެން ތި އުޅުއް ވަނީ ކިހެނެއް ވެގެން ތޯ.....\nމިހާރުވެސް އިބޫގެ ކޮންޓްރޯލް އެއް ނެތް. މާރިޔާގެ ވެރިކަން. ކުރިން ވެސް އެމްޑީޕީގެ ވެރިކަން ގެއްލުނީ މި މާރިޔާމެންގެ ގަދަ ބަސް ބުނެ އޭގެދިފާއުގަ ނަޝީދު އުޅެން ހަދައިގެން.\nފުލުހުންވެސް ކަންތައް ކުރާގޮތް ދެން ހާދަ ކަޑައޭ\nއަރާ ބަލަ އަރާފަ ފައިބައިގެންދޭ ބަލަ! އެކަމަކު ވެރިކަމެއް ނުލިބޭނެ ތެޅި ބޭލިއަސް!\nވަހީ ބާވާލައްވާ ޒަމާނެއް ނޫނޭ މިއަކީ. ތިހާ ޔަގީންކޮސް ވެރިކަން ނުލިބޭނޭ ބުނާކަށް ނޭނގޭނެ ދޯ.\nތިބޭފުޅާ ދެއްވާއެއްޗެއްނަމަ ޔަގީނުންވެސް ނުލިބޭނެ\nސަމަދޫ: ތިބުނީ މިޒަމާނަކު ގަމާރުންނެއް ނޫޅެޔޭތަ؟\nދައުލަތުގެ ސަލާމަތީ ޚިދުމަތްދޭ މުއައްސަސާއަކުން ދިވެހިރާއްޖޭގެ ވެރިކަމަށް އެރުމަށް ކެމްޕެެއިން ކުރަމުންދާ ފަރާތެއްގަ މި އެދުނީ މަސްލަހަތު ގެއްލިދާނެތީ ކުރަން ރާވައިވާ ދަތުރު ކުޑަކޮށް ފަސްކޮއްލުމަށް އެހެން އެދުނީ އެރަށުގަ ހިނގާފައިވާ ހަމަނުޖެހުން ސުލްހަކޮށް އަމާންކަން ގާއިމު ކުރެވިފައި ނުވާތީ ކަމުގައި ވުމީ ގާތްކަމެއް ފަހަރުގަވެސް ކެނޑިޑޭޓް އެރަށަށް ނުދިއުމަށް ނޭދޭ އަޅުގަނޑަށް ސިފަވަނީ ދައުލަތުގެ މުއައްސަސާތަކުގެ އެންގުންތަކާއި އެދުންތައް ގަބޫލުބުކޮއް ގޮންޖަހާ ފަރާތްތަކުން ދައްކަމުން އެދަނީ ނުރަނގަޅު މިސާލުތަކެއް ހެން\nދައުލަތުގެ މުއައްސަސާތަކަށް އިތުބާރުކުރާމީހުން މަދުވީމާ މިހެންވާނެ އަޅާނުލާ\nޢިބޫއަށް ކޮންމެފަދަ ގެއްލުމެއް ލިބިދާނެކަން ފުލުހުންނަށް އެނގޭއިރު އެނުރައްކާތެރި މީހުން ހައްޔަރު ނުކުރީ ކީއްވެ.؟؟\nއެމްޑީޕީ ބޭފުޅުންނަކީ މަޞްލަޙަތު ނަގާލައި ހަމަނުޖެހުން އުފައްދަން ލޯބިކުރާ ބައެއްކަން ރޭގެ ހާދިސާއިން ވަރަށް ރަނގަޅަށް ހާމަވެއްޖެ! މިފަހަރު ރައްޔިތުން އިބޫއަށް ވޯޓެއް ނުދޭނެ މިއުޅޭގޮތަކުން\nއަހަރެންނާ މަގޭ އާއިލާ ވޯޓް ދޭނީ ހަމަ އިބޫ އަށް.\nރުއްގަސް ކަޑަމުން ދުވާ ބައެކޭ ބުނަކައް މަމެން ނެތީމު\nފުލުހުންގެ އެނގުން ތަކަށް ބޯނުލަބާހާ ހިދަކު ހިމާޔަތް ދޭކަށް ނުޖެހޭނެ.\nފުލުހުންނަށް ހިމާޔަތް ނުދެވޭނެކަން މާކުރިންވެސް އެނގިތިބެ ކުރިމަތިލީ\nދެން ގޯސް ނުކުރާތި ފުލުހުން.....\nފުލުހުންވެސް މީހުންގެ ގަޔަށްބޮލަށް އަރައިގެން ނުވާނެ.\nއެއްގޮތަކަށްވެސް އެހެން ދައްކާހާ ދަޅައަކަށް ނުހެއްލޭތި. މިހާރު އިދިކޮލަށް އޮތް ތާޢީދު ބޮޑުކަމުން އެވެރިން ބިރުގަނެފި. އިބޫ އަށް ރާއްޖޭގެ ހުރިހާ ރަށަކަށްވެސް އެރެންޖެހޭނެ ކަމަށް މަމެން ދެކެން. އަދި ބަރު ހަތިޔާރާއި އެކު އިބޫ އަށްވެސް ސެކިއުރިޓީ ލިބެންޖެހޭނެ ކަމަށް ދެކެން. މިހެންކަމުން ހަމަ ބާރަށް ބާރަށް އިބޫ ކެމްޕެއިން ކުރައްވަމުން ގެންދަންވީ. ﷲގެ ރަޙުމަތުން މިފަހަރު ރައްޔިތުން ނުކުމެ އެއްލަކިން މިކަން ނިންމާނެ. އެ އަށްފަހު ތިޔަ ހުރިހާ ތަނެއް ލައްފިލުވާ ޖަހައިގެން މަމެން ރައްޔިތުން ނުކުމެ ދޮވެ ތާހިރު ކުރާނަމު. ވ ސަލާން.\nތާޢީދު އޮތްވަރު އެނގޭ ބާއްވާ ކެމްޕެއިން ޖަލްސާތަކުން. މަދު ޖަލްސާއެއްގައި ނޫނީ އޯޑިޔަންސް ދައްކާލަން ނުކެރޭ.. ތާއީދު ބޮޑުކަމުން. ލަދެއް ނުގަންނާނެ.\nގާދިރަށް ތާއީދުއޮތްވަރު ދައްކާނީ ވޯޓުން. މަގޭވޯޓާ ނުކުޅެއްޗޭ.\nޤާދިރުމެންނަށް ތާއީދުއޮތްވަރު އިނގޭނީ އަހަރެމެން މިއުޅޭ ހިސާބައްއައީމަ. ﷲ އިރާދަކުރެއްވިއްޔާ މިއިންތިހާބު ކާމިޔާބު ކުރާނީ ބޮޑުތަނުން\nތާއީދެއް ނެތީމާ ޤައުމުގައި ހަމަނުޖެހުން އުފައްދާ، ހަލަބޮލިކުރަން މަސައްކަތް ކުރަނީ.. ބޭރު ދުނިޔެއަށް ފޮޓޯ ދައްކަން.. ﷲ އިރާދަފުޅާ އެކު ބޮޑުތަނުން ބަލިވާ ބަޔަކު 23 ސެޕްޓެމްބަރުގަ އެނގޭނެ..\nތާއީދު އޮތް މިންވަރު ދެނެނުގަނެވޭ މިހާރުވެސް ކޮމެންޓު ތަކަށް ލިބޭ ޑިސްލައިކް ތަކުންނާއި ލައިކް ތަކުން ދެން މުއިއްޒު އުޅޭނެ މިކަމާ ކަންބޮޑުވެގެން ވައިބާ ގުރޫޕުތަކުގަ އިބޫ ރަށަށް ނާރަން ބުނާ ސަބަބަކީ ސަލާމަތީ ކަންތަކަށް ބަލާފަ މިކަމުން އެނގެނީ ކޮލަމާފުށީގައި އުޅޭ މަދު ބަޔަކު ހަމަނުޖެހުން ހިންގިއަސް ހައްޔަރުކުރާކާށް ނުކެރޭނެކަން


Masthuvaa thakehchaa eku Hinnavarun kuda kujjaku hayyaru kohfi - vNews.mv\nމަސްތުވާ ތަކެއްޗާއެކު ހިންނަވަރުން ކުޑަކުއްޖަކު ހައްޔަރުކޮށްފި\nމަރްޔަމް ލީން 22 April 2021, 22:27\nމަސްތުވާތަކެއްޗާއެކު ޅ.ހިންނަވަރުން ކުޑަކުއްޖަކު ހައްޔަރު ކޮށްފިއެވެ.\nފުލުހުން ބުނީ ހިންނަވަރުގައި ހިންގި މަސްތުވާތަކެތީގެ އޮޕަރޭޝަނަކީ މާލެއިން އެރަށަށް ދިޔަ ބޯޓަކުން އެރަށަށް މަސްތުވާތަކެތި އެތެރެކުރަން އުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމަތަކާ ގުޅިގެން ހިންގި އޮޕަރޭޝަނެއް ކަމަށެވެ.\nއިންޓެލިޖެންސާއި ހިންނަވަރުގައި މަސައްކަތްކުރާ ފުލުހުން ގުޅިގެން މިމަހުގެ 21 ވަނަ ދުވަހު ހިންގި އެއޮޕަރޭޝަނުގައި، އެރަށު ބަނދަރުމަތިން 18 އަހަރުން ދަށުގެ ކުއްޖަކު ފުލުހުންގެ ބެލުމުގެ ދަށަށް ގެންގޮސްފައިވާކަަމަށް ފުލުހުން މައުލޫމާތު ދެއެވެ.\nއޭނާގެ އަތުގައި އޮތް ކޮތަޅެއް ބަލައި ފާސްކުރިއިރު މަސްތުވާ ތަކެތިކަމަށް ޝައްކުކުރެވޭ އެއްޗެއް ހުރި ހަތަރު ރަބަރު ޕެކެޓު ފެނިފައިވާ ކަމަށްވެސް ފުލުހުން ބުނެއެެވެ.\nމީގެއިތުރުން ގދ ގައްދޫގައިވެސް ފުލުހުން ވަނީ މަސްތުވާތަކެތީގެ އޮޕަރޭޝަނެއް ހިންގާފައެވެ.\nމި އޮޕަރޭޝަނަކީ، މާލެއިން އެރަށަށް ދިޔަ ބޯޓަކުން އެއަތޮޅު ވާދުއަށް މަސްތުވާތަކެތި އެތެރެކުރަން އުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނެކެވެ.\nމިމަހުގެ 20 ވަނަ ދުވަހު އިންޓެލިޖެންސާއި ގައްދޫގައި މަސައްކަތްކުރާ ފުލުހުން ގުޅިގެން ހިންގި އެއޮޕަރޭޝަނުގައި، އެ ބޯޓު ގައްދުއާ ގާތްކުރުމުން ފުލުހުން އެބޯޓަށް އަރައި ބޯޓުގައި ހުރި ފޮށިގަނޑެއް ބަލައި ފާސްކުރިއިރު މަސްތުވާ ތަކެތިކަމަށް ޝައްކުކުރެވޭ އެއްޗެއް ހުރި ބޮޑު ކޮތަޅެއް ފެނިފައިވާކަމަށް ފުލުހުން ބުނެއެވެ.\nމިމައްސަލައާ ގުޅިގެން މިހާތަނަށް އެއްވެސް މީހަކު ހައްޔަރުކޮށްފައެއް ނުވެއެވެ.\nމިި ދެމައްސަލަވެސް ފުލުހުންދަނީ ތަހުގީގު ކުރަމުންނެވެ.


174 meehun balin faseyha, alah positive vee 99 meehun - vNews.mv\n174 މީހުން ބަލިން ފަސޭހަ، އަލަށް ޕޮޒިޓިވްވީ 99 މީހުން\nސައިފް އަޒްހަރު 16 September 2020, 22:19\nހޮސްޕިޓަލްތަކުގައި ފަރުވާދެނީ 115 މީހަކަށް\n20 ރަށާއި، 29 ރިސޯޓުގައި އެކްޓިވް ކޭސްތައް\nގދ. ހޯނޑެއްދޫއާއި މަޑަވެލި މޮނިޓަރިންގައި\nރާއްޖެއިން އިތުރު 99 މީހުން ކޮވިޑް-19 އަށް އަލަށް ޕޮޒިޓިވް ވެއްޖެއެވެ.\nހެލްތު ޕްރޮޓެކްޝަން އޭޖެންސިން މިރޭ ކުރި ޓްވީޓެއްގައި ބުނެފައިވަނީ، އިއްޔެ ހަވީރު 6:00 އިން ފެށިގެން މިއަދުގެ ހަވީރު 6:00 ގެ ނިޔަލަށް، ވޭތުވެދިޔަ 24 ގަޑިއިރުގެ ތެރޭގައި ރާއްޖެއިން އަލަށް ޕޮޒިޓިވް ވެފައިވަނީ 99 މީހުން ކަމަށެވެ.\nއަލަށް ޕޮޒިޓިވްވި މީހުންގެ ތެރޭގައި ހިމެނެނީ 65 ދިވެހިންނާއި، ބޭރު ގައުމުތަކަށް ނިސްބަތްވާ 34 މީހުންނެވެ.\nއަލަށް ޕޮޒިޓިވްވި މީހުންގެ ތެރެއިން 92 މީހަކު ނިސްބަތްވަނީ ގްރޭޓަރ މާލެ ސަރަހައްދަށެވެ. އަނެއް7މީހުން ނިސްބަތްވަނީ ރަށްތަކަށެވެ.\nމިއާއެކު، ކޮވިޑް-19 އަށް ރާއްޖެއިން މިހާތަނަށް ޕޮޒިޓިވްވި ކަމަށް ރެކޯޑު ކުރެވުނު މީހުންގެ ޖުމްލަ އަދަދުވަނީ 9،427 އަށް އަރާފައެވެ.\nއެޗްޕީއޭއިން ބުނެފައިވަނީ، ވޭތުވެދިޔަ 24 ގަޑިއިރުގެ ތެރޭގައި ރާއްޖެއިން 174 މީހަކު ބަލިން ފަސޭހަވެފައިވާ ކަމަށެވެ. މިއާއެކު، ބައްޔަށް ޕޮޒިޓިވްވެ، ރާއްޖެއިން ބަލިން ފަސޭހަވި މީހުންގެ ޖުމްލަ އަދަދުވަނީ 7،903 އަށް އަރާފައެވެ.\nއިއްޔެ ރާއްޖެއިން 193 މީހަކު ބަލިން ފަސޭހަވެފައި ވެއެވެ. އިއްޔެ އަލަށް ޕޮޒިޓިވްވީ 85 މީހުންނެވެ.\nއެޗްޕީއޭއިން ބުނެފައިވަނީ، މިވަގުތު އެކްޓިވް ކޭސަސްގެ ގޮތުގައި ތިބީ 1،485 މީހުން ކަމަށެވެ. މީގެ ތެރެއިން 115 މީހަކަށް ހޮސްޕިޓަލްތަކުގައި އެޑްމިޓްކޮށްގެން ގެންދަނީ ފަރުވާދެމުންނެވެ.\nރާއްޖޭގެ ރަށްތަކުގެ ތެރެއިން މިވަގުތު އެކްޓިވް ކޭސްތައް ރިޕޯޓްކޮށްފައިވަނީ 20 ރަށާއި، 29 ރިސޯޓުންނެވެ.\n29 ރިސޯޓުން 20 ފަތުރުވެރިންނާއި، 47 ސްޓާފުން އެކްޓިވް ކޭސަސްގެ ގޮތުގައި އެބަތިބި ކަމަށް އެޗްޕީއޭއިން ބުނެފައިވެއެވެ.\nހެލްތު އިމަޖެންސީ އޮޕަރޭޝަން ސެންޓަރުގައި މިހާރު ކުރިއަށްދާ ޕްރެސް ކޮންފަރެންސްގައި ޑރ. އިބްރާހިމް އަފްޒަލް ވިދާޅުވީ، ކޮވިޑް ކޭސްތަކާ ގުޅިގެން މިވަގުތު މޮނިޓަރިންގައި އޮތީ ގދ. ހޯނޑެއްދޫއާއި މަޑަވެލި ކަމަށެވެ.


Wathan Edhey Gothah – MDP » ނޮވެމްބަރު 11 އަށް މިސްރާބު މިޖަހަނީ ވެރިކަން ލިބޭއިރު ހަޒާނާގައި ލޯލާރިއެއް ނެތަސް ގައުމު އޮމާންކަމާއި އެކު ހިންގޭނެ ކަމުގެ ޔަގީންކަމާއި އެކު – ކެންޑިޑޭޓް ނަޝީދު\nނޮވެމްބަރު 11 އަށް މިސްރާބު ޖަހަނީ ވަތަން އެދޭ ގޮތަށް ގުޅިފައިވާ އިއްތިހާދަށް ވެރިކަން ލިބޭ އިރު ގައުމުގެ ހަޒާނާގައި ލޯލާރިއެއް ނެތްނަމަވެސް ގައުމު އޮމާންކަމާއި އެކު ހިންގޭނެ ކަމުގެ ޔަގީންކަމާއި އެކުގައިކަމަށް އެމްޑީޕީ އިއްތިހާދުގެ ރިޔާސީ ކެންޑިޑޭޓް ވިދާޅުވެއްޖެއެވެ.\nމުހައްމަދު ނަޝީދު (އަންނި) މިހެން ވިދާޅުވީ ވަތަން އެދޭގޮތަށް ހިންގި ކެމްޕޭންގެ އެންމެ ފަހު ޖަލްސާގައެވެ. ރޭ ބޭއްވި މިޖަލްސާގައި ނަޝީދު ވިދާޅުވި ގޮތުގައި ގައުމު އޮމާންކަމާއި އެކު ހިންގުމަށް 300 މިލިއަން ޑޮލަރު ބޭނުންވެއެވެ. އަދި އެފައިސާ ވެރިކަމާ ހަވާލުވާތާ 15 ދުވަހާއި 20 ދުވަހާއި ދެމެދުގެ މުއްދަތެއްގެ ތެރޭގައި ހޯދޭނެކަމުގެ ޔަގީންކަން މިހާރު ލިބިވަޑައިގެންފައިވާކަމަށްވެސް ނަޝީދު ރޭ ހާމަކުރައްވާފައިވެއެވެ. ނަޝީދު ވިދާޅުވި ގޮތުގައި މާލީ އިދާރާތަކުގެ އެހީއާއި އެތެރޭގެ ބައެއް ތަރުތީބުތައް ބަދަލުކޮށްލުމުން މިފައިސާ ހަޒާނާއަށް އެތެރެވާނެއެވެ.\nމީގެ އިތުރުން ނަޝީދު ރޭ ވިދާޅުވިގޮތުގައި މިގައުމު މިދަނީ ރައްޔިތުންގެ ވެރިކަމަކަށް އަލިވިލެމުންނެވެ. އަދި މިކާމިޔާބުގެ ތުންފަތްމައްޗަށް ގެނެސްދެއްވީތީވެ މާތް ﷲ ހަޟްރަތަށް ޝުކުރުވެރިވުން މިއަދު ވާޖިބް ވެފައިވާކަމުގައިވެސް ނަޝީދު ވިދާޅުވިއެވެ.\nހެޔޮވެރިކަމެއް އައިސްގެން އެއްވެސް ބަޔަކަށް ގެއްލުމެއް ނުވާނެކަމުގައި ނަޝީދު ވިދާޅުވިއެވެ. އަދި ބަދަލު ހިފުމުގެ ހިތަކަށް ހެޔޮވެރިކަމުގެ ނިޒާމެއް ގާއިމްނުކުރެވޭނެ ކަމުގައިވެސް ނަޝީދު ވިދާޅުވިއެވެ. ފުލުހުންނަށާއި ސިފައިން އަދި ސަރުކާރުގެ މުވައްޒަފުންވެސް މިގައުމުގައި ހެޔޮވެރިކަމެއް ގާއިމް ވާތީ ބިރުގަންނަން ޖެހޭ އެއްވެސް ސަބަބެއް ނެތްކަމުގައި ނަޝީދު ވިދާޅުވިއެވެ. އަދި ޑިމޮކްރަސީއަކީ އެންމެންނަށް ފައިދާވާ ނިޒާމެއްކަމުގައިވެސް ނަޝީދު ވިދާޅުވިއެވެ.\n300 މިލިޔަން ޑޮލަރު 15 ދުވަހުގެތެރޭ ހޯދާވާހަކަ ދައްކާއިރު އެއީ ކޮންތަނަކުން ކާކު އަންނި އަށް ދޭ 300 މިލިޔަން ޑޮލަރުތޯވެސް އަހަލަން ބޭނުންވޭ. އެއީ ފަހަރެއްގައިވެސް މިޤައުމުގެ ދީނާއި ޘަޤާފަތު ނޫނީ މިޤައުމުގެ އެއްގަމާއި ކަނޑު ވިއްކާލައިގެން ހޯދާ އެއްޗަކަށް ވެގެންނުވާނެ. މިކަން އަންނި ރައްޔިތުންނަށް ސާފުކޮށް ދެއްވަންވާނެ. މިޤައުމު އަޅުވެތި ކޮށްގެން ނުވާނެ. ވެރިކަން ލިބުނަސް ނުލިބުނަސް ޤައުމުގެ\nސަލާމަތާ ރައްކާތެރިކަމަށް ހުރަސް އެޅޭނެ، ޤައުމުގެ އިޤްތިސާދަށް ގެއްލުމެއް ލިބިދާނެ އެއްވެސް އަމަލެއް ތިޔައިން އެއްވެސް ޕާރޓީ އަކުން ކޮށްގެން ނުވާނެ. އަންނިއަށް ވެރިކަން ލިބިއްޖެނަމަ ދިވެހި ރައްޔިތުންނަށް ޓަކައި ވެފައިވާ ހުރިހާ ވޢުދެއް ފުއްދުމަށް މަސައްކަތް ކުރަންވާނެ. ރަނގަޅު ހެޔޮ ބަދަލެއް ގެނެސް ރައްޔިތުންގެ އިޖުތިމާޢީ ގުޅުން ހަރުދަނާކޮށް ޤައުމަށް ހަމަޖެހުން ގެނެސް ދިނުމަށް އަޒުމު ކަނޑައަޅަންވާނެ. ވެރިކަން ނުލިބުނަސް އެއްވެސް ދެކޮޅު ވެރިކަމެއް ހަމަހުޖެހުމެއް ހިންގުމަށް އެކަކަށްވެސް ހިތްވަރު ދީގެން ނުވާނެ. ވެރިކަން ނުލިބިއްޖެނަމަ އަންނިވާނީ ރާއްޖޭގައި ހުރި އެންމެ ބާރުގަދަ އިދިކޮޅު ލީޑަރަށް، އޭރުން އަންނި ތެދުވަން ޖެހޭނީ ރައްޔިތުންނަށް ޓަކައި އެމަޤާމު ފުރިހަމަކޮށް ދޭން. ކޮންމެބަޔަކު ވެރިކަމުގަ ތިއްބަސް މިޤައުމަށް ބޭނުންވޭ ހަރުދަނާ ޢަޒުމް ވަރުގަދަ އިދިކޮޅު ލީޑަރެއް. އަޅުގަނޑު ޤަބޫލުކުރާގޮތުގައި މިރާއްޖޭގައި އެމަޤާމް އެންމެ ރަނގަޅަށް ފުރުއްވޭނެ ލީޑަރަކީ އަދިވެސް ހަމަ އަންނި.\nComment by AAA — October 28, 2008 @ 4:45 pm\nސާބަހޭ ޢިއްޒަތްތެރި ރައީސުލް ޖުމްހޫރިއްޔާ އަލްފާޟިލް މުޙައްމަދު ނަސީދު އަށް\nތިޔައީ ހަމަ ޤައުމީ ބަތަލެއް. ވިސްނުންތެރިކަމާއިއެކު ކުރިއައް ވަޑައިގަންނަވާށެވެ. މި ޤައުމަށް ބޭނުންވަނީ ތަންދޮރު ދަނެހުރެ މުރުތައްދުވާ އަލްއުސްތާޒެއް ނޫން. ތިޔަކަހަލަ ކެރޭ ހިތްވަރުގަދަ ބަތަލެއް.\nComment by Ali Rasheed — October 29, 2008 @ 7:58 am\nދެން މައުމޫނަށް އެއްޗެހި ގޮވުމުގެ ބޭނުމެއް ނެތް. އެ މަނިކުފާނަކީ ދުނިޔެވެސް މަދުން ނޫނީ ނުދެކޭނެ ހަރުދަނާ ޝަޚުޞިއްޔަތެއް ކަމަށް އަންނިވެސް މިއަދު އެއްބަސްވެ ވަޑައިގެންނެވި. ޢެހެންވީމާ މި ޞުލްހަވެރިކަން ހަލާކުވިޔަ ނުދިނުމަށްޓަކައި އެކަކު އަނެކަކަށް ޙަސަދަވެރިކަމުގެ ވާހަކަތައް ނުދެއްކުނ މުހިއްމު. ނަޝީދަށް ތަޢުރީފުކުރަން. އެކަމަކު އޭގެ ބަދަލު އެ މަނިކުފާނުގެ ޝަޚުޞިއްޔަތުންވެސް ދައްކަންވާނެ. (ޖާބިރު)\nComment by Anonymous — October 29, 2008 @ 6:52 pm\nއަންނި އަށް ހަމަސާބަސް…\nއަދި ދިވެހި ލޮބުވެތި ރައްޔިތުންނަށް ވެފައިވާ ވައުދުތައް ފުއްދައި ދެއްވުމަށް އަވަސްވެގަތުމަށް ގޮވާލަން….\nއަދި މިދިވެހިރާއްޖޭގައި އިސްލާމް ދީން ނޫން އެހެން ދީނަކަށް އެއްވެސްހާލެއްގައި ކުޑަވެސް ޖާގައެއް ނުދޭނެކަމައް ދިވެހި ރައްޔިތުންނައް އަންނި ވެފައިވާ ވަޢުދާ ޙިލާފްނުވެ ސާބިތުކަމާއެކު ދިވެހި ޤައުމާއިގެން ކުރިއަށް ވަޑައިގަތުމަށް އެދި ދަންނަވަން…(މައުމޫން)\nComment by mohamed maumoon — October 30, 2008 @ 9:41 am\nFor many Westerners, the Maldives represents the eak of aspirational tourism but lurking behind the paradisiacal façade isagrim story of poverty and exploitation\nLurking behind this paradisiacal façade, though, isagritty reality of exploitation and povety. Whileahotel room can cost up to £8,700 per night, 40 per cent of the population live on less than $1 per day, amidst rapidly rising living costs triggered by the global crisis. Certain areas lack electricity and running water.\nComment by ibrahim shareef — October 31, 2008 @ 3:04 am


Raees Solih Ge Spokesperson Akah Hoodh Hama Jassavaifi\nރައީސުލްޖުމްހޫރިއްޔާގެ ސްޕޯކްސްޕަރސަންގެ ދައުރު އަދާކުރައްވާނީ، ރައީސުލްޖުމްހޫރިއްޔާގެ އޮފީހުގެ ޗީފް ކޮމިއުނިކޭޝަން ސްޓްރެޓެޖިސްޓް އިބްރާހީމް ހޫދު ކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ހަމަޖައްސަވައިފިއެވެ.\nއިބްރާހީމް ހޫދަކީ އިންޓަރނޭޝަނަލް ރިލޭޝަންސްގެ ދާއިރާއިން މާސްޓަރސް ޑިގްރީ ހާސިލުކުރައްވައި، އަދި ޕޮލިޓިކަލް ސައިންސް އެންޑް އިންގްލިޝް ލިޓްރޭޗަރއިން ބެޗްލަރސް ޑިގްރީ ހާސިލުކުރައްވާފައިވާ ބޭފުޅެކެވެ.\nސ. ހިތަދޫ އާސިނުގޭ ހޫދަކީ ކުރީގެ ރައީސް މުހައްމަދު ނަޝީދުގެ ވެރިކަމުގައި ރައީސް އޮފީހުގެ އަންޑަ ސެކްރެޓަރީގެ މަގާމު ފުރުއްވާފައި ބޭފުޅެކެވެ. އޭރު ހޫދު ހުންނެވީ ނައިބު ރައީސް މުހައްމަދު ވަހީދުގެ ސެކްރެޓޭރިއޭޓުގެ އެންމެ އިސްބޭފުޅެއްގެ ގޮތުގަ އެވެ. އެކަމަކު ނަޝީދުގެ ވެރިކަން ބަދަލުވުމަށް ފަހު، ސަރުކާރުން ވަކިވެވަޑައިގެން އޭނާ ވަނީ ދިރާގާއި ބޭންކް އޮފް މޯލްޑިވްސްގައި މަސައްކަތް ކުރައްވައިފަ އެވެ. އެންމެ ފަހުން ހުންނެވީ ބޭންކް އޮފް މޯލްޑިވްސްގެ ހެޑް އޮފް ކޯޕަރޭޓް ކޮމިއުނިކޭޝަންސްގެ މަގާމުގަ އެވެ. އަދި ހޫދު ވަނީ ފޮރިން މިނިސްޓްރީގައި ވެސް ގިނަ ދުވަސްތަކެއް ވަންދެން މަސައްކަތް ކުރައްވައިފަ އެވެ.\nމިއަދުގެ ( 18 އެޕްރީލް 2020 ވަނަ ދުވަހުގެ ) މަޣުރިބް ނަމާދުން ފެށިގެން 23 އެޕްރީލްވާ ބުރާސްފަތި ...


BREAKING :MMPRC Ge Hiyaanathun3Ministerakah Manfaa Libunu! - Vaguthu\nއެމްއެމްޕީއާރުސީގެ ހިޔާނާތުން ތިން މިނިސްޓަރަކަށް މަންފާ ލިބުނު!\nރާއްޖޭގައި ހިންގި ހިޔާނާތުގެ އެންމެ ބޮޑު މައްސަލާގައި ހިޔާނާތް ވި ފައިސާއިން ރައީސް އިބްރާހިމް މުހައްމަދު ސާލިހް ގެ ސަރުކާރުގެ ތިން މިނިސްޓަރަކަށް މަންފާ ލިބުނު ކަން ހާމަވެއްޖެ އެވެ.\n"ވަގުތު" އަށް އެނގިފައިވާ ގޮތުން އިއްޔެ މާލިއްޔަތު ކޮމެޓީގައި ޕްރޮސެކިއުޓާ ޖެނެރަލް އައިޝަތު ބިޝާމް ނަން ހާމަ ކުރި ތިން މިނިސްޓަރުންނަކީ ޔޫތް މިނިސްޓަރު އަހުމަދު މަހްލޫފާއި, ސައިންސް އެންޑް ޓެކްނޮލޮޖީ މިނިސްޓަރ މަލީހު ޖަމާލް ގެ އިތުރުން ފިޝަރީޒް މިނިސްޓަރ ޒަހާ ވަހީދު އެވެ.\nހިޔާނާތުގެ ފައިސާ ލިބުނު ކަމަށް ތުހުމަތު ކުރެވޭ ބައެއް މެންބަރުން މިހާރުގެ މަޖިލީހުގައިވެސް އެބަތިއްބެވި ކަމަށް ބިޝާމް ވަނީ އެ ކޮމެޓީގައި ވިދާޅުވެފައެވެ.\nއެގޮތުން ހިޔާނާތުން މަންފާ ލިބުނު ކަމަށް ތުހުމަތު ކުރެވޭ މެމްބަރުންގެ ގޮތުގައި ބިޝާމް ހާމަކޮށްފައިވާ މެންބަރުންނަކީ ފަރެސްމާތޮޑާ ދާއިރާގެ މެމްބަރު ހުސެއިން މުހައްމަދު ލަތީފާއި މަރަދޫ ދާއިރާގެ މެމްބަރު އިބްރާހިމް ޝަރީފް (މަވޯޓާ) އާއި ކުޑަހުވަދޫ ދާއިރާގެ މެމްބަރު އަހްމަދު އާމިރުގެ އިތުރުން އޭދަފުށީ ދާއިރާގެ މެމްބަރު އަހްމަދު ސަލީމެވެ.\nއޭސީސީ އިން ތައްޔާރު ކުރި އެމްއެމްޕީއާރްސީގެ ތަހުގީގު ރިޕޯޓުން ދައްކާ ގޮތުގައި އެމްއެމްޕީއާރްސީގެ ފައިސާ ވަން އެސްއޯއެފް ކުންފުނިން ވަނީ ކުރީގެ ބައެއް މެމްބަރުންނާއި، މިހާރުގެ މިިނިސްޓަރު ފެންވަރުގެ ބޭފުޅުންގެ އެކައުންޓަށް ފައިސާ ޖަމާވެފަ އެވެ.\nސަރުކާރުގައި މިހާރު ތިއްބެވި ބޭފުޅުންގެ ތެރެއިން ޔޫތު މިނިސްޓަރު އަހުމަދު މަހުލޫފުގެ އެކައުންޓަށް 33،000 ޑޮލަރު ޖަމާވިކަން އެ ރިޕޯޓުން ހާމަވި އެވެ. އޭގެ އިތުރުން ޕްލޭނިން މިނިސްޓްރީގެ ސްޓޭޓް މިނިސްޓަރު އަކުރަމް ކަމާލުއްދީންގެ އެކައުންޓަށް 30،000 ޑޮލަރު ޖަމާވި ކަމަށް ރިޕޯޓުކޮށްފައިވެ އެވެ.\nއަށާރަވަނަ ރައްޔިތުންގެ މަޖިލީހުގައި ތިއްބެވި މެމްބަރުންގެ ތެރެއިން އޭސީސީގެ ރިޕޯޓުގައި ނަން ހިމެނިފައި އޮތީ ވިލުފުށި ދާއިރާގެ އޭރުގެ މެމްބަރު ރިޔާޒް ރަޝީދާއި، ތ. ގުރައިދޫ ދާއިރާގެ އޭރުގެ މެމްބަރު ހުސައިން މަނިކު ދޮންމަނިކާއި، ހުޅުހެންވޭރު ދާއިރާގެ އޭރުގެ މެމްބަރު މޫސާ މަނިކުގެ ނަމެވެ. މި ބޭބޭފުޅުންނަށް އެސްއޯއެފްއިން ފައިސާ ޖަމާވިކަމަށް ރިޕޯޓުގައި ވެއެވެ.\nއޭގެ އިތުރުން ސުޕްރީމް ކޯޓުގެ ކުރީގެ ފަނޑިޔާރު އަބްދުﷲ ދީދީ ވެސް އެމްއެމްޕީއާރްސީގެ ހިޔާނާތުގައި ތުހުމަތުވާ ކުރީގެ ނައިބު ރައީސް އަހުމަދު އަދީބު އަތުން ފައިސާ ނެންގެވި ކަމަށް ފުލުހުން ވަނީ ތުހުމަތުކޮށްފަ އެވެ.\nއޮކްޓޯބަރ 22, 2019 15:30\nބައެއް މެމްބަރުން މަޖީދީމަގުން 16 މިލިއަނުން ގޯތި ގޯތި ގަތީ މި ރައްޔިތުންގެ ގެއްލުނު ފައިސާގެ ތެރެއިން ކަމަށް ބުނާ އަޑު އަހަނމު.\nއޮކްޓޯބަރ 22, 2019 16:15\nކޮބާ ތެމާ ޝިޔާމު. އެއީ އަދީބުއަށް ބޮޑުތަނުން އެހީވި މީހެއް. އޭނާ ހޯދާ ހައްޔަރުކުރޭ.\nއޮކްޓޯބަރ 22, 2019 18:35\nއޮކްޓޯބަރ 22, 2019 19:05\nބިސާމް އާށް ގާނޫނު ނަންބަރު 1/68 ޖ9ވަނަ މާޢްދާފެނިލެއްވި ހެން ހީނުވޭ އެސްއޯއެފް އެކައުންޓް ން ދެވޭ ގުރިހާ ފައިސާޢަކީ އެމްއެމްޕީއާރުސީގެ ފައިސާ ކަމަށް ކަނޑައެޅީ ކޮންކޯޓަކުން ކަން ބުނެދީފާނަންތަ\nއޮކްޓޯބަރ 22, 2019 20:39\nއެސްއޯއެފް އެކައުންޓުން ދިން އެއްވެސް ފައިސާއެއް އެމްއެމްޕީއާރްސީ ފައިސާ ކަމަށް އެއްވެސް ކޯޓަކުން ކަނޑައެޅިކަން ބުނެދީފާނަންތަ؟ ރީލޯޑޭ ބްރޯ ނަމުގަ ކޮމެންޓް ލިޔާނެ ކަމެއް ނެތް. ވަގެއް ތީ.\nއޮކްޓޯބަރ 22, 2019 20:42\nކަލޭ ވަރަށް މޮޅޭ. އަދި ކިރިޔާ މިއެނގުނީ ކޯޓަކުން ހުކުމެއް ކަނޑައެޅީމަ އޭގެފަހުންކަން ޕީޖީ އެ މައްސަލަ ކޯޓަށް ހުށަހަޅަނީ. ކަކަކަކަ ތަންފުކެއް ބޮޑުވަރެއްނު ތިދެން.\nއޮކްޓޯބަރ 22, 2019 19:49\nރަތްލާޖެހި ބޮޑުވަގު ދިވެހި ދިދައަށް ހުތުރު އަރުވާނެ ކަމެއް ނެތް.\nއޮކްޓޯބަރ 22, 2019 20:38\nމަހުލޫފު ބޮޑު ވަގު\nއޮކްޓޯބަރ 22, 2019 20:56\nމަހުލޫފު ހީކުރަނީ ނައިބު ރައިސްގެ ކޮއްކޮ އާއި އިދެގެން އުޅޭތީވެ މީނާ މިއީ ހުދު ފޮތިކޮޅެއް ކަމައް..\nއޮކްޓޯބަރ 22, 2019 21:15\nމަށަށް ޔަޤީންވަނީ އިބްރާހީމް މުޙައްމަދު ޞާލިޙް ކެނބިނެޓް އެކުލަވާލައި ވަޒީފާތައް ހަވާލުކުރިއިރު އެންމެ ބޮޑެތި ވަގުންނާއި އެންމެ ބޮޑަށް ދީނަށް ފުރައްސާރަކުރާ މީހުންނާއި އެންމެ ކަރަޕްޓް ހުސްއަނގަތަޅާ މީހުން ބަލައިގެން ވަޒީފާ ދީފައިކަމަށް! އެހެންޏާފަހެ އެނޫން އެއްޗެއް ތި ސަރުކާރުން ފެންނާކަށްވެސް ނެތް!\nމަހްލޫފް އަކީ އެންމެގިނަ ފާއިސާ ބޭނުންކުރި މީހާއެވެ\nއަދިވެސް އޭނާ އެހެރީ ވަރުގަދައަށް ދިއްލިފައެވެ ކުށެއްނެއް\nސާފު އިއްޒައްތެރިއެއްގެ ގޮތުގައެވެ ހީލަތްތެރިން ތިބޭނީ\nމިގޮތަށެވެ ދެކޮޅުން ކާން މިވަރެއް ނެތެވެ.


Vaadhaverin Sissuvaalumah Fahu Bidde Youthah — Ihavandhoo.com\nވާދަވެރިން ސިއްސުވާލުމަށް ފަހު ބިއްޑެ ޔޫތަށް!\n4 ޑިސެމްބަރު 20200އެޑްމިން\nއިހަވަންދޫ ފުޓްބޯޅައިގެ ތަރި އަދި ސެންސިޓީގެ ހުނަރުވެރި މިޑްފީލްޑަރު ހުސެން ސަމީރު (ބިއްޑެ) ކުރިއަށް އޮތް އިހަވަން ކަޕް އަށް ޔޫތާ ގުޅިއްޖެއެވެ. މިކަން ހާމަކޮށްފައި ވަނީ އެޓީމުގެ ރަސްމީ ފޭސްބުކް ޕޭޖުން ކޮށްފައިވާ ޕޯސްޓެއްގައެވެ. އޭނާގެ މި ނިންމުމާއެކު ގިނަ ބަޔަކު ދަނީ ޝޯޝަލް މީޑިއާގައި މަރުހަބާ ކިޔަމުންނެވެ.\nހުސެއިން ސަމީރު (ބިއްޑެ) ފާހަގަވެފައި ވަނީ ބުންވަރު ގަދަ ކޮށްޓުމާއި ނެއްޓުމުގެ ހުނަރު ލިބިފައިވާ މޮޅު ކުޅުންތެރިއެއްގެ ގޮތުގައެވެ.\nއިހަވަންދޫ ޑޮޓް ކޮމް އަށް މައުލޫމާތު ދެއްވަމުން ޔުނައިޓެޑް ޔޫތުގެ ޗެއާރ ނައުފަލް އިބްރާހިމް ބުނީ ކުރިއަށް އޮތް އިހަވަން ކަޕްގައި ނަން މަޝްހޫރު ހުނަރުވެރި އެތައް ކުޅުންތެރިންނެއް ޔޫތުން ފެންނާނެ ކަމަށާއި ޔޫތު ނުކުންނާނީ ވަރުގަދަ ސުކޮޑަކާއިއެކު ކަމަށެވެ. އަދި، މުބާރާތް ކާމިޔާބު ކުރޭވޭނެ ކަމުގެ ފުރިހަމަ ޔަޤީން ކަން ޔޫތުގެ ސަޕޯޓަރުންނާއި ސްޕޮންސަރުންނަށް ދެއްވާ ކަމަށެވެ.\nއިތުރަށް ނައުފަލް ބުނީ، ޔޫތަށް ކުޅުމަށް އެއްވެސް ކުޅުންތެރިއަކަށް ނުފޫޒު ނުފޯރުވާނެ ކަމަށާއި ހުރިހާ ކުޅުންތެރިންވެސް ޔޫތަށް ކުޅޭނީ މިނިވަންކަމާއެކު އަމިއްލަ އިހުތިޔާރުގައި ކަމަށެވެ.\nއެންމެ ފަހުގެ މައިކަޕް މުބާރާތުގެ ޗެމްޕިއަން، ޔުނައިޓެޑް ޔޫތުން އިހަވަން ކަޕަށް ނުކުންނަ އިރު އެޓީމުގައި މިދިޔަ އަހަރު މޮޅު ކުޅުމެއް ދެއްކި، އެޑަމް އަާއި، ސައުދު، ރިޗަރޑޭ އަދި އާމިރުވެސް މިފަހަރުގެ މުބާރާތުގައި އެޓީމަށް ކުޅޭނެއެވެ. އަދި މިދިޔަ އަހަރު އިންޖަރީގެ ސަބަބުން ނުކުޅެވުނި ޒުވާން ޑިފެންޑަރު ޝިފާޒް އިބްރާހީމް ( ހަޒާޑް ) ވެސް އިންޖަރީއިން ރަނގަޅުވެ މިފަހަރުގެ މުބާރާތުގައި އެޓީމުން ފެންނާނެއެވެ.